फीचर विश्लेषण टूलबॉक्स में आपके अवलोकन एवं उपयोग हेतु कई उपकरण होते हैं। ये कार्य नीचे श्रेणियों में व्यवस्थित किए गए हैं; श्रेणियाँ सामान्यतः तर्कपूर्ण समूह होती हैं और इनसे कोई प्रभाव नहीं पड़ता कि आप कार्यों का किसी भी ढंग से कैसे अवलोकन एवं उपयोग करते हैं।

## आंकड़े सारांशित करें

ये उपकरण क्षेत्रों में या अन्य फीचर्स के निकट फीचर्स की कुल संख्या, लंबाइयों, क्षेत्रों एवं मूल वर्णनकारी आंकड़ों की गणना करते हैं।

- बिंदुएँ एकत्रित करें निर्दिष्ट क्षेत्रों में आनेवाले बिंदुओं के बारे में आंकड़ों की गणना करता है।
- फीचर्स मिलाएं स्पेशियल एवं विशेषता संबंधों के आधार पर एक लेयर या तालिका से दूसरी में विशेषता स्थानांतरित करता है।
- निकटस्थ् सारांशित करें निर्दिष्ट दूरी के भीतर रहनेवाले फीचर्स एवं उनके विशेषताओं हेतु आंकड़ों की गणना करता है।
- अंदरूनी सारांशित करें परस्पर आरोपित क्षेत्र फीचर्स एवं विशेषताओं हेतु आंकड़ों की गणना करता है।

## बिन्दु एकत्रित करें

बिंदु फीचर्स की लेयर एवं क्षेत्र फीचर्स की लेयर के उपयोग से, यह साधन तय करता है कि हरेक क्षेत्र में कौनसे बिंदु रहते हैं और हरेक क्षेत्र में सभी बिंदुओं के बारे में आंकड़ों की गणना करता है। उदहारण के लिए:

- अपराध घटनाओं के बिंदु स्थान मिलने पर, हरेक काउंटी या अन्य प्रशासनिक जिले में अपराधों की संख्या की गणना करता है।
- राज्य द्वारा फ्रेंचाइज़ी स्थानों हेतु अधिकतम एवं न्यूनतम राजस्वों का पता लगाएँ।

## फ़ीचर्स को जोड़ें

स्पेशियल एवं विशेषता संबंधों के आधार पर एक लेयर या तालिका से दूसरी में विशेषता स्थानांतरित करता है। उदहारण के लिए:

- अपने घटना आंकड़ों में सामान्य सीमा या जनसांख्यिक जानकारी जोड़ें।
- किसी ज्ञात स्थान की निकटतम सुविधाओं का पता लगाएँ।
- बाढ़ क्षेत्रों मे आनेवाले आवासों की संख्या निर्धारित करें।
- विभिन्न वन्यजीव प्रजातियों हेतु सामान्य निवास-क्षेत्रों का पता लगाएँ।

## निकटस्थ सार-संग्रह करें

इनपुट लेयर में फीचर्स की निर्दिष्ट दूरी के भीतर रहनेवाले फीचर्स का पता लगाता है। किसी यात्रा साधन की सीधी रेखाओं या प्रयोज्य पथों पर दूरी मापी जा सकती है। तब निकटस्थ फीचर्स हेतु आंकड़ों की गणना की जाती है। उदहारण के लिए:

- किसी प्रस्तावित नये स्टोर स्थान के पांच मिनट के दायरे में कुल जनसंख्या की गणना करें।
- स्टोर उपलब्ध होने के एक उपाय के तौर पर प्रयुक्त, किसी प्रस्तावित नये स्टोर स्थान के पांच मिनट के दायरे में खुले पहुंच गलियारों की संख्या की गणना करें।

## भीतर सार-संग्रह करें

दो लेयरों के बीच आरोपित क्षेत्रों (एवं क्षेत्रों के हिस्सों) का पता लगाता है और आरोपण के बारे में आंकड़ों की गणना करता है। उदहारण के लिए:

- वॉटरशेड सीमाओं की लेयर तथा भू-उपयोग किस्म द्वारा भू-उपयोग सीमाओं की लेयर मिलने पर, हरेक वॉटरशेड हेतु भू-उपयोग किस्म के कुल एकड़-क्षेत्र की गणना करें।
- किसी काउंटी में पार्सलों की लेयर तथा नगर सीमाओं की लेयर मिलने पर, हरेक नगर सीमा में रिक्त पार्सलों का औसत मान सारांशित करें।

## डेटा एनरिचमेंट

यह उपकरण क्षेत्रों का लक्षण जानने में आपकी मदद करता है। विस्तृत जनसंख्या आंकड़े एवं सांख्यिकी आपके चुनिंदा क्षेत्रों हेतु लौटाए जाते हैं।

- लेयर का मूल्य वर्द्धन करें किसी निर्दिष्ट क्षेत्र, या किसी स्थान से चुनिंदा यात्रा समय या दूरी के भीतर लोगों, स्थानों एवं व्यवसायों के बारे में जानकारी पुनः प्राप्त करता है।

## लेयर का मूल्य वर्द्धन करें

किसी निर्दिष्ट क्षेत्र, या किसी स्थान से चुनिंदा यात्रा समय या दूरी के भीतर लोगों, स्थानों एवं व्यवसायों के बारे में जानकारी पुनः प्राप्त करता है।

## स्थान ढूँढें

ये टूल आपके द्वारा निर्दिष्ट मानदंडों को पूरा करने वाले फीचर को पहचानने या बनाने के लिए इस्तेमाल किए जाते हैं। मानदंड का प्रकार आप किस टूल का इस्तेमाल करते हैं पर निर्भर करेगा; उदाहरण के लिए, आपके मापदंड स्थानिक या विशेषता प्रश्नों, किसी खास ऊंचाई से दिखाई देने वाले क्षेत्रों, विशिष्ट जल निकासी के लिए डाउनस्ट्रीम क्षेत्र या विशिष्ट यातायात की स्थिति में ड्राइविंग समय पर आधारित हो सकते हैं।

- सर्वोत्तम सुविधाएं चुनना वे स्थान सुपुर्द करने द्वारा सुविधाओं हेतु सर्वोत्तम स्थान चुनता है, जिनमें इन सुविधाओं का कोर्इ निर्धारित लक्ष्य पा लेने की मांग होती है।
- व्युशेड तैयार करना आपके द्वारा निर्दिष्ट स्थानों के आधार पर दृश्यमान क्षेत्र तैयार करता है।
- वॉटरशेड तैयार करना आपके द्वारा निर्दिष्ट स्थानों के आधार पर जलभरण क्षेत्र तैयार करता है।
- नये स्थान ज्ञात करना किसी मापदंड श्रृंखला पर खरे उतरने वाले आपके अध्ययन क्षेत्र में नये क्षेत्र बनाता है।
- सेंट्रॉइड खोजें इनपुट फीचर के लिए प्रतिनिधि केंद्र (सेंट्रॉइड) खोजता है।
- मौजूदा स्थान पता करना किसी मापदंड श्रृंखला पर खरी उतरने वाली लेयर में मौजूदा क्षेत्रों का पता लगाता है।
- समान स्थानों का पता लगाना आपके द्वारा निर्दिष्ट मापदंडों के आधार पर एक या अधिक संदर्भ स्थानों के सर्वाधिक समान स्थानों का पता लगाता है।
- तालिका से जियोकोड स्थान पतों को तालिका से निर्देशांक में कनवर्ट करता है।
- अनुप्रवाह खोजना आपके द्वारा निर्दिष्ट स्थानों से अनुप्रवाह की दिशा में बहाव के मार्ग निर्धारित करता है।

## सर्वोत्तम सुविधाएं चुनें

वे स्थान सुपुर्द करने द्वारा सुविधाओं हेतु सर्वोत्तम स्थान चुनें, जिनमें इन सुविधाओं का कोर्इ निर्धारित लक्ष्य पा लेने की मांग होती है।

## व्यूशेड बनाएँ

उन क्षेत्रों को बनाता है जो आप द्वारा निर्दिष्ट स्थानों के आधार पर दिखाई देते हैं।

## वॉटरशेड्स बनाएँ

आपके द्वारा निर्दिष्ट स्थानों के आधार पर जलभरण क्षेत्र तैयार करता है।

## नये स्थानों को खोजें

आपके द्वारा निर्दिष्ट किसी मापदंड श्रृंखला पर खरे उतरने वाले आपके अध्ययन क्षेत्र में नये फीचर्स तैयार करता है। ये मापदंड विशेषता प्रश्नों (उदाहरण के लिए, रिकत पार्सल) एवं स्पेशियल प्रश्नों (उदाहरण के लिए, किसी नदी के 1 किलोमीटर के दायरे में) पर आधारित हो सकते हैं।

## सेंट्रॉइड खोजें

प्रत्येक इनपुट मल्टीपॉइंट, रेखा या क्षेत्र के फीचर के लिए प्रतिनिधि केंद्र (सेंट्रॉइड) को ढूंढता है।

## मौजूदा स्थान खोजें

आपके द्वारा निर्दिष्ट किसी मापदंड श्रृंखला पर खरे उतरने वाले आपके अध्ययन क्षेत्र में मौजूदा फीचर्स चुनता है। ये मापदंड विशेषता प्रश्नों (उदाहरण के लिए, रिकत पार्सल) एवं स्पेशियल प्रश्नों (उदाहरण के लिए, किसी नदी के 1 किलोमीटर के दायरे में) पर आधारित हो सकते हैं।

## तालिका से Geocode स्थान

पतों को गुणांकों में बदलता है। यह साधन किसी Excel स्प्रेडशीट या किसी CSV फाइल में पतों पर इस्तेमाल करें।

## मिलते-जुलते स्थानों को खोजें

आपके द्वारा निर्दिष्ट मापदंडों के आधार पर एक या अधिक संदर्भ स्थानों के सर्वाधिक समान स्थानों का पता लगाता है।

## अनुप्रवाह खोजना

आपके द्वारा निर्दिष्ट स्थानों से अनुप्रवाह की दिशा में बहाव के मार्ग निर्धारित करता है।

## बनावटें विश्लेषित करना

इन उपकरणों से आपके आंकड़ों में स्पेशियल बनावटों का पता लगाने, गणना करने, एवं अनुमान लगाने में सहायता मिलती है।

- घनत्व की गणना करना किसी घटक की ज्ञात मात्राएं लेकर उन्हें मानचित्र पर फैला देता है।
- हॉट स्पॉट का पता लगाना आपके आंकड़ों की स्पेशियल बनावट में सांख्यिक रूप से महत्वपूर्ण समूहबद्धता का पता लगाता है।
- ऑउटलीएर्स का पता लगाना यह निर्धारित करता है कि आपके आंकड़ों की स्पेशियल बनावट में क्या कोई सांख्यिक रूप से महत्वपूर्ण बहिर्गामी हैं।
- बिंदुएँ अंतर्वेशित करना बिंदुओं के किसी संग्रह में पाए गए मापनों के आधार पर नये स्थानों पर मानों का पूर्वानुमान लगाता है।

## घनत्व की गणना करें

घनत्व विश्लेषण किसी घटक की ज्ञात मात्राएं लेकर उन्हें मानचित्र पर फैला देता है। आप इस उपकरण का उपयोग, उदाहरण के लिए, बिजली कड़कने या चक्रवातों का संकेंद्रण दर्शाने, स्वास्थ्य देखभाल सुविधाओं, एवं जनसंख्या घनत्वों के लिए कर सकते हैं।

## हॉट स्पॉट खोजें

यह उपकरण आपके आंकड़ों में मौजूद सांख्यिक रूप से महत्वपूर्ण कोई स्पेशियल समूहबद्धता दर्शाने वाला मानचित्र तैयार करता है। उदाहरण के लिए, उच्च एवं निम्न मूल मानों वाले अनपेक्षित गर्म स्थल (लाल) एवं शीत स्थल (नीले), अपराध घनत्व, यातायात दुर्घटना के हताहतों, बेरोज़गारी या जैव-विविधता की जानकारी पाने हेतु इस उपकरण का उपयोग करें।

## आउटलिएर्स खोजें

यह उपकरण आपके आंकड़ों में मौजूद सांख्यिक रूप से महत्वपूर्ण समूह एवं स्पेशियल बहिर्गामी दर्शाने वाला मानचित्र तैयार करता है। उन विशेषताओं का पता लगाने हेतु इस उपकरण का उपयोग करें, जिनके मान उनके आसपास से उल्लेखनीय रूप से भिन्न हों। आप इस उपकरण का उपयोग, उदाहरण के लिए, असंगत व्यय तरीकों का पता लगाने, किसी अध्ययन क्षेत्र में अमीरों और गरीबों के बीच बड़ी असमानताओं के निर्धारण या संयुक्त राज्य की काउंटियों में उनके आसपास के क्षेत्रों की तुलना में असामान्य रूप से कम आयु अपेक्षा के निर्धारण हेतु कर सकते हैं।

## बिन्दुओं को इंटरपोलेट करें

इस उपकरण से आप बिंदुओं के किसी संग्रह में पाए गए मापनों के आधार पर नये स्थानों के मानों का पूर्वानुमान लगा सकते हैं। यह उपकरण हरेक बिंदु पर मानों सहित बिंदु आंकड़े लेकर अनुमानित मानों द्वारा वर्गीकृत क्षेत्र लौटाता है। आप इस उपकरण का उपयोग, उदाहरण के लिए, किन्हीं अलग वर्षा मापयंत्रों पर लिए गए मापनों के आधार पर किसी जलविभाजक पर वर्षा स्तरों का पूर्वानुमान लगाने हेतु कर सकते हैं।

## सामीप्य का उपयोग करें

ये उपकरण स्थानिक विश्लेषण में आनेवाले सर्वाधिक सामान्य प्रश्नों में से एक का उत्तर देने में आपकी मदद करता है: "किसके पास में क्या है?"

- मूल स्थानों को गंतव्यों से जोड़ें दो स्थलों के बीच यात्रा समय या दूरी मापता है।
- बफ़र बनाएं फीचर्स से समान दूरी के क्षेत्र तैयार करता है।
- ड्राइव-समय क्षेत्र तैयार करें स्थानों के आसपास उन क्षेत्रों का पता लगाता है जिन तक किसी समयावधि में पहुंचा जा सकता हो।
- निकटतम ढूंढें ज्ञात स्थानों से निकटतम जगहों का पता लगाता है।
- मार्ग नियोजित करें कर्इ जगह रुकने हेतु सर्वोत्तम ढंग से वाहनों के समूह का मार्ग निर्धारित करता है।

## मूल स्थान से गंतव्य को जोड़ें

मूल स्थानों को गंतव्यों से जोड़ें दो स्थलों के बीच यात्रा समय या दूरी मापता है। यह उपकरण सीधी-रेखा दूरियां, सड़क दूरियां, या यात्रा समय बता सकता है। इस उपकरण के उपयोग से, आप

- यात्रियों द्वारा उनके घर-से-कार्यालय दौरों पर जाने में तय की गर्इ दूरी या समय की गणना करना।
- आपके स्टोर्स पर खरीदारी करने के लिए ग्राहकों की यात्रा नापना। बाज़ार तक आपकी पहुंच परिभाषित करने में इस जानकारी का उपयोग करना, विशेषकर जब विज्ञापन अभियानों को लक्ष्य बनाया जाए या नये स्टोर के स्थान चुने जाएं।
- आपके कर्इ वाहनों के लिए अपेक्षित यात्रा माइलेज की गणना करना। इसके बाद, राज्य या अन्य क्षेत्रवार माइलेज बताने के लिए उपकरण का आंतरिक सारगर्भित विश्लेषण सक्रिय करना।

आप आरंभिक एवं अंतिम स्थल बताएं, और यह उपकरण, मापन सहित मूल स्थान एवं गंतव्य युग्मों के बीच मार्ग रेखाओं वाली एक लेयर बताता है।

## बफ़र बनाएं

बफर एक ऐसा क्षेत्र होता है जो एक बिंदु, रेखा, या क्षेत्र फीचर से एक निश्चित दूरी को कवर करता है।

बफर्स सामान्यत: वे क्षेत्र तैयार करने में प्रयुक्त होते हैं जिनका ओवरले लेयर्स जैसे अन्य उपकरणें के उपयोग से आगे और विश्लेषण किया जा सकता है। उदाहरण के लिए, यदि प्रश्न है "स्कूल से एक मील के दायरे में कौन कौन सी इमारतें हैं?", तो स्कूल के आसपास एक-मील का बफर तैयार करके और बफर पर इमारत की छवियों वाली लेयर ओवरले करके उत्तर जाना जा सकता है। अंतिम परिणाम स्कूल के एक मील के भीतर उन इमारतों की एक लेयर है।

## ड्राइव-टाइम क्षेत्र बनाएँ

ड्राइव-समय क्षेत्र वह क्षेत्र है जहां तक किसी निर्दिष्ट ड्राइव-समय या ड्राइव दूरी में पहुंचा जा सकता हो। ड्राइव-समय क्षेत्र आपकी निम्न प्रश्नों का उत्तर देने में मदद कर सकता है:

- मैं यहाँ से 30-मिनट के अंदर कहाँ जा सकता हूँ?
- मैं शाम को 6:00 बजे भीड-भाड़ वाले समय में 30-मिनट के अंदर कहाँ जा सकता हूँ?
- शहर के कौन से हिस्सों में अग्निशमन विभाग पांच मिनट के भीतर पहुँच सकता है? यहां पर एक नया दमकल केन्द्र स्थापित करने से दमकल-प्रतिक्रिया में क्या सुधार किया जा सकता है?
- मेरा व्यवसाय कौन से बाजार क्षेत्रों को कवर करता है? मेरे स्टोर्स के 10 मील के दायरे में कौनसे क्षेत्र आते हैं?

## निकटतम खोजें

घटनाओं एवं सुविधाओं के बीच यात्रा का खर्च मापता है और यह निर्धारित करता है कि कौनसा दूसरे के निकटस्थ है। इसका परिणाम हरेक मार्ग के यात्रा खर्च (समय एवं दूरी) सहित घटनाओं एवं सुविधाओं के बीच सर्वोत्तम मार्ग दर्शाने वाली लेयर है। उदाहरण के लिए, किसी दुर्घटना स्थल से निकटतम अस्पताल या आपके वर्तमान स्थान से निकटतम एटीएम का पता लगाने के लिए आप इस उपकरण का उपयोग कर सकते हैं।

## मार्ग नियोजित करें

आपके द्वारा रुकने की जगहें और उन जगहों पर जाने हेतु उपलब्ध वाहनों की संख्या बताने पर, मार्ग नियोजित करें यह निर्धारित करता है कि कैसे कारगर ढंग से रुकने की जगहों को वाहनों में आवंटित किया जाएऔर रुकने की जगहों के अनुसार वाहनों का मार्ग तय किया जाए।

निरीक्षकों, मूल्यांकक, घरेलू सहायता सेवा प्रदाताओं, एवं अन्य व्यक्तियों की मोबाइल टीम हेतु कार्य नियोजित करने; दूरदराज के स्थानों तक वस्तुएं ले जाने या पहुंचाने; या लोगों को परिवहन सेवाएं देने हेतु इस उपकरण का उपयोग करें।

## डेटा का प्रबंधन करें

ये उपकरण भौगोलिक डेटा के दैनिक प्रबंधन और विश्लेषण से पहले डेटा मिलाने, दोनों के लिए उपयोग किया जाता है।

- सीमाओं का विलय करें उन क्षेत्रों का विलय करता है जो एक आम सीमा और एक आम गुण विशेषता साझा करते हैं।
- डेटा निकालें आपके मौजूदा डेटा में से फीचर्स निकालकर नये आंकड़ा-समूह बनाता है।
- लेयर्स का विलय करें दो या अधिक मौजूदा लेयर्स से सभी फीचर्स की एक नर्इ लेयर में नकल तैयार करता है।
- लेयर्स ओवरले करें दो या अधिक लेयर्स को एक एकल लेयर में मिलाता है। मानचित्रों के एक समूह पर गौर करके आप समूह में सभी किस्म की जानकारी वाला एक एकल मानचित्र तैयार करने की सोच सकते हैं।

## सीमाओं का विलय करें

क्षेत्र जो ओवरलैप या एक आम सीमा साझा करते हैं उन्हें एक क्षेत्र बनाने के लिए उनका विलय किया जाता है।

आप एक फील्ड निर्दिष्ट करके विलय की जाने वाली सीमाओं को नियंत्रित कर सकते हैं। उदाहरण के लिए, यदि आपके पास काउंटियों की एक लेयर है, और प्रत्येक काउंटी की एक State_Name विशेषता है, आप State_Name विशेषता के उपयोग से सीमाओं का विलय कर सकते हैं। यदि निकटस्थ काउंटियों का मान State_Name के लिए समान ही है तो उनका विलय कर दिया जाएगा। अंतिम परिणाम राज्य की सीमाओं की एक लेयर है।

## डेटा निकालें

आपकी लेयर्स से डेटा की एक ज़िप फाइल, CSV, या KMZ तथा आपके द्वारा निर्दिष्ट कोर्इ क्षेत्र तैयार करता है।

## लेयर्स को मिलाएँ

दो या अधिक मौजूदा लेयर्स से सभी फीचर्स की एक नर्इ लेयर में नकल तैयार करता है, उदाहरण के लिए:

- मेरे पास इंग्लैंड,वेल्स, और स्कॉटलैंड के लिए तीन लेयर्स हैं और मैं ग्रेट ब्रिटेन के लिए एकल लेयर चाहता हूँ।
- मेरे पास 12 लेयर्स हैं और प्रत्येक में समीप की टाउनशिप के लिए पार्सल जानकारी शामिल है। मैं उन्हें एक एकल लेयर में मिलाना चाहता हूं, जिनमें 12 इनपुट लेयर्स पर केवल समान नाम एवं किस्म वाले विशेषता हों।

## लेयर्स ओवरले करें

ओवरले करना दो या अधिक लेयर्स को एक अकेली लेयर में मिलाता है। मानचित्रों के एक समूह पर गौर करके आप समूह में सभी किस्म की जानकारी वाला एक अकेला मानचित्र तैयार करने की सोच सकते हैं, उदाहरण के लिए:

- 100-वर्ष के बाढ़क्षेत्र के दायरे में कौनसे पार्सल हैं? (दायरे में, शीर्ष पर होना कहने का बस एक दूसरा तरीका है।)
- कौनसे देशों के दायरे में कौनसी सड़कें हैं?
- कौनसी मृदा किस्म पर ज़मीन का क्या उपयोग हो रहा है?
- छोड़े गए सैनिक ठिकानों के दायरे में कौनसे कुएं हैं?