## Havaitse tapahtumat

##

Tämä työkalu toimii sellaisen karttatason kanssa, jossa aika on otettu huomioon ja joka sisältää hetkeä ajassa kuvaavia pisteitä, viivoja, alueita tai taulukoita. Käyttämällä peräkkäisessä järjestyksessä olevia kohteita, joita kutsutaan reiteiksi, tämä työkalu määrittää, mitkä kohteet ovat kiinnostavia tapahtumia. Tapahtumat määritetään määrittämiesi ehtojen perusteella.

Työkalu määrittää ensin, mitkä kohteet kuuluvat reittiin, käyttämällä vähintään yhtä kenttää. Käyttämällä aikaa kussakin kohteessa, reitit järjestetään peräkkäin ja tapahtuman ehtoa sovelletaan. Kohteet, jotka täyttävät tapahtuman aloitusehdon, merkitään tapahtumiksi. Voit vaihtoehtoisesti soveltaa tapahtuman lopetusehtoa; jos lopetusehto on tosi, kohde ei ole enää tapahtuma. Tulokset palautetaan alkuperäisten kohteiden mukana. Uudet sarakkeet edustavat tapahtuman nimeä ja osoittavat, mikä kohde täyttää tapahtuman ehdon. Voit palauttaa kaikki alkuperäiset kohteet tai vain ne kohteet, jotka ovat tapahtumia.

Oletetaan esimerkiksi, että sinulla on GPS-mittauksia hurrikaaneista aina kymmenen minuutin välein. Jokainen GPS-mittaus tallentaa hurrikaanin nimen, sijainnin, tallennusajan ja tuulen nopeuden. Käyttämällä näitä kenttiä voit luoda tapahtuman, jossa mikä tahansa mittaus, jossa tuulen nopeus on suurempi kuin 208 km/h, on tapahtuma nimeltä `Catastrophic`. Jos et määritä lopetusehtoa, tapahtuma päättyy, jos kohteen aloitusehto (tuulen nopeus laskee alle 208:n) ei enää täyty.

Oletetaan toisessa esimerkissä, että seuraat kemikaalin pitoisuutta paikallisessa vedenjakelussa käyttämällä kenttää nimeltä `contanimateLevel`. Tiedät, että suositeltu taso on alle 0,01 mg/l, ja vaarallinen pitoisuustaso on yli 0,03 mg/l. Jos haluat havaita tapahtumat, joissa arvon 0,03 mg/l ylittävä arvo on tapahtuma, ja se säilyy tapahtumana, kunnes saastumistaso on palautunut normaaliksi, voit luoda tapahtuman käyttämällä aloitusehtoa `contanimateLevel > 0,03` ja lopetusehtoa `contanimateLevel < 0,01`. Tämä ehto merkitsee kaikki jaksot, joissa arvot ylittävät arvon 0,03 mg/l, kunnes ne palautuvat arvoon, joka on alle 0,01.

## Valitse karttataso, jossa tapahtumat havaitaan

Pisteet, viivat, alueet tai taulukot, joita käytetään tapahtumien etsimiseen. Ajan on oltava käytössä lähtöaineiston karttatasossa, jossa on ajan hetkeä edustavia kohteita. Lisäksi siinä on oltava vähintään yksi kenttä, jota voi käyttää reittien tunnistamiseen.

Sen lisäksi, että voit valita karttatason kartasta, voit valita Selaa karttatasoja -vaihtoehdon avattavan luettelon alareunasta ja selata Big Data -tiedostoresurssin aineistoryhmän tai karttatason sisältöön.

## Valitse vähintään yksi kenttä reittien tunnistamista varten

Kentät, jotka edustavat reittitunnusta. Voit käyttää yhtä kenttää tai useaa kenttää reittien yksilöllisten arvojen esittämiseen.

Jos olet esimerkiksi muodostamassa uudelleen hurrikaanin reittiä, voit käyttää hurrikaanin nimeä reittikenttänä.

## Muodosta lausekkeen ehto, joka ilmaisee tapahtuman alun

Lisää ehto käyttämällä lausekkeen muodostustoimintoa, jos haluat selvittää, mikä on tapahtuma. Jos määrittämäsi ehto on tosi, kohde on tapahtuma. Jos et määritä lopetusehtoa, tapahtuma päättyy, kun aloitusehto ei ole enää tosi.

Oletetaan esimerkiksi, että haluat saada ilmoituksen, kun kenttien `concentration_1` ja `concentration_2` summa on suurempi kuin `concentration_3`. Voit tehdä tämän soveltamalla ehtoa `($feature["concentration_1"] + $feature["concentration_2"]) > $feature["concentration_3"])`.

## Muodosta lausekkeen ehto, joka ilmaisee tapahtuman lopun

Voit vaihtoehtoisesti lisätä ehdon käyttämällä lausekkeen muodostustoimintoa, jos haluat selvittää tapahtuman päättymisen. Jos määrittämäsi lopetusehto on tosi, kohde ei enää ole tapahtuma. Jos et määritä lopetusehtoa, tapahtuma päättyy, kun aloitusehto ei ole enää tosi.

Oletetaan esimerkiksi, että haluat saada ilmoituksen, kun kenttien `concentration_1` ja `concentration_2` summa on suurempi kuin `concentration_3` ja haluat, että tapahtuma päättyy, jos kentän `concentration_4` arvo on pienempi kuin `concentration_1`. Voit tehdä tämän soveltamalla aloitusehtoa `($feature["concentration_1"] + $feature["concentration_2"]) > ($join["income"] * .20)` ja lopetusehtoa `($feature["concentration_4"] < $feature["concentration_1"])`.

## Valitse tulosten esitystapa

Kaikki tulosten esitystavat liittävät kentät alkuperäisiin kohteisiin. Voit selvittää palautettavat kohteet kahdella tavalla:

- Palauta vain tapahtumat – tämä tapa palauttaa vain kohteet, jotka ovat tapahtumia. Mitään kohteita, joiden ei ole todettu olevan tapahtumia, ei palauteta.
- Palauta kaikki kohteet – tämä ole oletustapa. Kaikki lähtöaineiston kohteet palautetaan.

## Tulostason nimi

Sen tason nimi, joka luodaan kohtaan Oma sisältö ja joka lisätään karttaan. Oletusnimi perustuu työkalun nimeen ja lähtökarttatason nimeen. Jos karttataso on jo olemassa, työkalua ei voi suorittaa.

Avattavan Tallenna tulos kohteeseen -valikon avulla voit määrittää sen Oma sisältö -kansion nimen, johon tulos tallennetaan.