## Koble geoobjekter

##

Funksjonen Koble geoobjekter fungerer med to lag og føyer sammen attributter fra ett geoobjekt til et annet på bakgrunn av romlige og attributtmessige forhold. Verktøyet fastsetter alle inndatageoobjekter som oppfyller de angitte betingelsene og kobler laget til mållaget.

Koble geoobjekter kan brukes på punkter, linjer, områder og tabeller. En geografisk kobling krever at dataene har en geometri.

Hvis det er merket av for Bruk gjeldende kartutstrekning, er det kun geoobjektene som vises i gjeldende kartutstrekning som blir analysert. Hvis det ikke er merket av for dette alternativet, analyseres alle geoobjekter i både mållaget og det koblede laget, selv om de befinner seg utenfor gjeldende kartutstrekning.

## Velg mållag

Mållaget vil få attributter fra koblingslaget lagt til i tabellen.

I tillegg til å velge et lag fra kartet kan du velge Velg analyselag i levende atlas eller Velg analyselag som du finner nederst i rullegardinlisten. Dette åpner et galleri som inneholder en samling lag som vil være nyttige i mange analyser.

## Velg laget som skal knyttes til mållaget

Koblingslaget med attributtene som skal legges til i mållaget.

I tillegg til å velge et lag fra kartet kan du velge Velg analyselag i levende atlas eller Velg analyselag som du finner nederst i rullegardinlisten. Dette åpner et galleri som inneholder en samling lag som vil være nyttige i mange analyser.

## Velg typen(e) tilknytning

Du kan legge til en geografisk kobling, en attributtkobling eller en kombinasjon av de to.

- Spatial – Bruker et bestemt romlig forhold til å koble geoobjekter. Dette krever at begge lag har en geometri.
- Attributt – Kobler geoobjekter på bakgrunn av på like felt.

## Velg en romlig relasjon

Det romlige forholdet som avgjør om geoobjektene skal kobles med hverandre. De tilgjengelige forholdene vil avhenge av typen geometri (punkt, linje, områder) som brukes som inndatageoobjekt. De tilgjengelige forholdene omfatter følgende:

- Identisk med – Geoobjektene i mållaget matches hvis de er identiske med geoobjekter i koblingslaget.
- Krysser – Geoobjektene i mållaget matches hvis de krysser geoobjekter i koblingslaget.
- Omfatter hele – Geoobjektene matches hvis geoobjektene i mållaget omfatter geoobjekter i koblingslaget fullstendig.
- Helt innenfor – Geoobjektene matches hvis geoobjektene i mållaget er helt innenfor geoobjekter i koblingslaget.
- Innenfor en avstand på – Geoobjektene i mållaget matches hvis de er innenfor en bestemt avstand fra geoobjekter i koblingslaget.

## Koble attributt

Attributtforholdet som vil avgjøre om geoobjektene skal kobles med hverandre. Geoobjekter matches når feltverdiene i koblingslaget er lik feltverdiene i mållaget.

La oss f.eks. si at vi har et landsdekkende geografisk lag med boligadresser (inkludert et felt med navnet POSTNR) og et tabellarisk datasett med helsedemografi i henhold til postnummeret (inkludert et felt med navnet HELSEPOST). Du kan koble helsedatasettet til boligdataene ved å matche feltet POSTNR til HELSEPOST, som vil resultere i et lag med boliger med tilhørende helsedata.

## Velg koblingsoperasjon

Fastsetter hvordan koblinger mellom mål- og koblingslagene blir håndtert hvis flere geoobjekter i mållaget viser seg å ha det samme forholdet til mållaget. Det er to koblingsoperasjoner å velge mellom:

- Koble en til en – Dette alternativet kobler det første samsvarende geoobjektet i koblingslaget til det første samsvarende geoobjektet i mållaget. Hvis det legges til statistikk, blir samsvarende koblede geoobjekter summert til hvert geoobjekt i mållaget. Antallet koblede geoobjekter legges til som standard.
- Koble en til mange – Dette alternativet kobler alle samsvarende geoobjekter i koblingslaget til mållaget. Det resulterende laget inneholder flere poster av geoobjektet.

Anta for eksempel at du ønsker å finne supermarkeder innen 5 kilometer fra Bondens marked. I dette tilfellet har laget som det skal kobles til, ett enkelt geoobjekt som representerer Bondens marked, og geoobjektene som skal føyes til representerer de lokale dagligvarebutikkene som har attributter som samlet årlig omsetning. Ved hjelp av verktøyet Koble geoobjekter finner du ut at fem dagligvarebutikker oppfyller dette kriteriet. Hvis du spesifiserer en koblingsoperasjon som Koble en til mange, vil du ende opp med fem geoobjekter i resultatet, der hver rad representerer Bondens marked og et supermarked. Hvis du spesifiserer et Koble en til en-forhold og velger en statistikk, ender du opp med ett geoobjekt som representerer Bondens marked og den oppsummerte informasjonen fra supermarkedene, f.eks. antallet (5), og annen statistikk som summen av årlig omsetning.

## Legg til statistikk (valgfritt)

Hvis alternativet for å koble en til en er valgt, kan du for numeriske felt summere og beregne statistikk på dine koblede geoobjekter. Som standard blir antallet samsvarende koblede geoobjekter beregnet og lagt til i resultatlaget. Hvis du lar være å legge til mer statistikk, blir det første samsvarende geoobjekt i koblingslaget koblet til det første samsvarende geoobjektet i mållaget. Du kan også beregne ett eller flere av følgende:

- Summer
- Minimum
- Maksimum
- Gjennomsnitt
- Standardavvik

## Navn på resultatlag

Dette er navnet på laget som opprettes i Mitt innhold og legges til kartet. Standardnavnet er basert på verktøynavnet og navnet på inndatalaget. Hvis laget allerede finnes, blir du bedt om å oppgi et annet navn.

Bruk rullegardinlisten Lagre resultat i til å angi navnet på en mappe i Mitt innhold som resultatene skal lagres i.