## Kokoa pisteet

##

Työkalu käyttää pistekohdetasoja sekä aluekohdetasoja. Toiminto määrittää ensin, mitkä pisteet kuuluvat kuhunkin alueeseen. Tämän jälkeen toiminto laskee alueen kaikkien pisteiden tilastotiedot ja kohdistaa ne alueeseen. Perustiedot käsittävät alueen pistemäärän, mutta myös muita tilastotietoja on saatavilla.

Voit esimerkiksi laatia yhteenvedon piirikuntakohtaisesta kahvinmyynnistä, kun käytät kahvilasijainteja sisältäviä pistekohteita sekä piirikuntia sisältäviä aluekohteita. Jos kahviloilla on ominaisuus TOTAL_SALES, voit laskea kaikkien ominaisuuksien TOTAL_SALES summan piirikunnittain, vähimmäis- tai enimmäisarvon TOTAL_SALES piirikunnittain tai piirikuntakohtaisen myynnin keskihajoaman.

Jos vaihtoehto Käytä nykyistä karttalaajuutta on valittuna, vain lähtöpistekarttatasossa ja aluetasossa olevat, nykyisessä karttalaajuudessa näkyvät kohteet analysoidaan. Jos vaihtoehto ei ole valittuna, lähtöpistekarttatason ja aluetason kaikki kohteet analysoidaan, vaikka ne olisivat nykyisen kartan laajuuden ulkopuolella.

## Valitse karttataso, joka sisältää alueisiin koostettavat pisteet

Pistekarttataso, joka koostetaan alueisiin.

Kartasta valittavan karttatason lisäksi voit valita alareunan avattavasta luettelosta Valitse maailmankartaston analyysikarttataso- tai Valitse analyysikarttataso -vaihtoehdon. Tämä vaihtoehto avaa gallerian, joka sisältää monissa analyyseissa hyödyllisten karttatasojen kokoelman.

## Valitse karttataso, joka sisältää koontialueet

Aluekarttataso, johon pisteet kootaan Tason alueiden rajojen sisäpuolelle kuuluvat pisteet lasketaan ja haluttaessa koostetaan yhteenvedoksi valittujen tilastotietojen perusteella.

Voit valita antamasi aluekarttatason tai työkalun suorittamisen aikana luodut lohkot. Luotaessa neliölohkoja määritetyt yksiköt ja määrä määrittävät neliön korkeuden ja pituuden. Luotaessa kuusiolohkoja määritetyt yksiköt ja määrä määrittävät rinnakkaisten sivujen välisen etäisyyden.

Kartasta valittavan karttatason lisäksi voit valita alareunan avattavasta luettelosta Valitse maailmankartaston analyysikarttataso- tai Valitse analyysikarttataso -vaihtoehdon. Tämä vaihtoehto avaa gallerian, joka sisältää monissa analyyseissa hyödyllisten karttatasojen kokoelman.

## Säilytä alueet, joilla ei ole pisteitä

Määrittää, näkyvätkö alueet, jotka eivät sisällä yhtään pistettä, tulostasossa. Jos vaihtoehto ei ole valittuna, alueet, jotka eivät sisällä yhtään pistettä, eivät myöskään näy tulostasossa. Jos vaihtoehto on valittuna, alueet, jotka eivät sisällä yhtään pistettä, näkyvät myös tulostasossa.

## Lisää tilastotieto

Voit laskea pistetason ominaisuuksista tilastotietoja, kuten summan, keskiarvon, minimin, maksimin ja keskihajonnan. Tulostaso sisältää uuden ominaisuuden jokaiselle lasketulle tilastotiedolle. Voit lisätä niin paljon tilastotietoja kuin haluat valitsemalla ominaisuuden ja tilastotiedon (näkyviin tulee uusi avattava valikko).

## Valitse kenttä ryhmittelyä varten

Voit luoda tilastotietojen ryhmiä käyttämällä jotakin lähtöpistekarttatason ominaisuustietoa. Jos esimerkiksi kokoat naapurustoalueiden rikoksia, voit käyttää ominaisuutta Crime_type, johon liittyy viisi eri rikostyyppiä. Jokainen yksilöllinen rikostyyppi muodostaa ryhmän, ja valitsemasi tilastotiedot lasketaan kullekin yksilölliselle arvolle Crime_type. Ryhmien tilastot sekä pisteiden määrä näkyvät esiin tulevassa tulostasossa. Kun valitset ryhmittelyominaisuuden, toiminto luo kaksi tulosta: tulostason sekä tulostaulukon, joka sisältää kunkin yksilöllisen ryhmän tilastotiedot.

## Lisää vähemmistö, enemmistö

Tämä valintaruutu on käytössä, kun valitset kentän ryhmittelyä varten. Jos haluat selvittää, mitkä kunkin ryhmän ominaisuustietoarvot ovat vähemmistönä (vähiten hallitsevia) tai enemmistönä (hallitsevimpia) kunkin rajan sisällä, valitse Lisää vähemmistö, enemmistö. Kun valitset Lisää vähemmistö, enemmistö, tulostasoon lisätään kaksi uutta kenttää. Jos valitset myös Lisää prosenttiosuudet, tulostasoon lisätään kaksi lisäkenttää. Kentät sisältävät jokaisen ryhmän vähemmistö- ja enemmistöominaisuustietoarvojen prosenttiosuuden.

Jos esimerkiksi toimit kaupunkisuunnittelijana ja haluat selvittää, mitä puulajeja on vähiten ja mitä eniten kaikissa kaupungin puistoissa, tee kooste puistoalueilla olevista puista ja valitse tämä asetus.

## Lisää prosenttiosuudet

Tämä valintaruutu on käytössä, kun valitset kentän ryhmittelyä varten. Valitse Lisää prosenttiosuudet, jos haluat selvittää jokaisen ryhmän kunkin ominaisuustietoarvon prosenttiosuuden. Tulostaulukkoon lisätään uusi kenttä, joka sisältää jokaisen ryhmän kunkin ominaisuustietoarvon prosenttiosuuden. Jos valittuna on myös Lisää prosenttiosuudet, tulostasoon lisätään kaksi lisäkenttää. Kentät sisältävät jokaisen ryhmän vähemmistö- ja enemmistöominaisuustietoarvojen prosenttiosuuden.

## Tulostason nimi

Sen tason nimi, joka luodaan kohtaan Oma sisältö ja joka lisätään karttaan. Oletusnimi perustuu työkalun nimeen ja lähtökarttatason nimeen. Jos taso on jo luotu, sinua pyydetään antamaan toinen nimi.

Avattavan Tallenna tulos kohteeseen -valikon avulla voit määrittää sen Oma sisältö -kansion nimen, johon tulos tallennetaan.