## Dizolvare graniţe

##

Suprafeţele care se suprapun sau împărtăşesc o graniţă comună sunt unificate pentru a forma o singură suprafaţă.

Puteţi controla ce graniţe urmează să fie unificate specificând un câmp. De exemplu, dacă aveţi un strat tematic de unităţi teritoriale şi fiecare unitate teritorială are un atribut State_Name, puteţi dizolva graniţele utilizând atributul State_Name. Unităţile teritoriale adiacente vor fi unificate dacă au aceeaşi valoare pentru State_Name. Rezultatul final este un strat tematic cu graniţe statale.

## Alegeţi stratul tematic cu suprafeţele ale căror graniţe vor fi dizolvate

Stratul care conţine obiectele spaţiale de suprafeţe care vor fi dizolvate.

În afară de a alege un strat tematic din harta dvs., puteţi selecta opţiunile Alegere strat tematic de analiză din atlasul actualizat sau Alegere strat tematic de analiză care se găsesc în partea inferioară a listei verticale. Această acţiune deschide o galerie care conţine o colecţie de straturi tematice utile pentru numeroase analize.

## Alegere metodă de dizolvare

Puteţi alege una din două metode pentru unificare obiectelor spaţiale de suprafaţă:

- Suprafeţe care se suprapun sau sunt adiacente—Două sau mai multe suprafeţe ale căror graniţe se suprapun vor fi unificate într-o singură suprafaţă. În plus, suprafeţele care sunt adiacente (adică au o graniţă comună) vor fi unificate într-o singură suprafaţă.
- Suprafeţe cu aceeaşi valoare de câmp—Suprafeţele care se suprapun şi au o graniţă comună vor fi unificate într-o singură suprafaţă dacă au aceeaşi valoare de câmp.

  De exemplu, dacă aveţi un strat tematic de unităţi teritoriale şi fiecare unitate teritorială are un câmp State_Name, puteţi dizolva graniţele utilizând câmp State_Name. Unităţile teritoriale adiacente vor fi unificate dacă au aceeaşi valoare pentru State_Name. Rezultatul final este un strat tematic cu graniţe statale.

Dacă se bifează Utilizare extindere curentă hartă, vor fi dizolvate numai obiectele spaţiale din stratul tematic de intrare care sunt vizibile din extinderea curentă a hărţii. Dacă nu se bifează, toate obiectele spaţiale din stratul tematic introdus vor fi dizolvate, chiar dacă se află în afara extinderii curente a hărţii.

## Adăugare statistică

La unificarea suprafeţelor, le puteţi rezuma atributele. De exemplu, dacă dizolvaţi graniţa dintre unităţi teritoriale în funcţie de State_Name şi fiecare unitate teritorială are un câmp Population puteţi calcula suma Population pentru stat.

Tipurile de statistici disponibile sunt:

- Sumă—Adaugă valoarea totală pentru câmpul specificat
- Medie—Calculează media pentru câmpul specificat
- Minim—Găseşte cea mai mică valoare pentru toate înregistrările câmpului specificat
- Maxim—Găseşte cea mai mare valoare pentru toate înregistrările câmpului specificat
- Abatere standard—Găseşte abaterea standard a valorilor din câmpul specificat

## Nume strat tematic rezultat

Acesta este numele stratului tematic care va fi creat în Resursele mele şi adăugat în hartă. Numele implicit se bazează pe numele instrumentului şi numele stratului tematic de intrare. Dacă stratul tematic rezultat există deja, vi se va solicita să furnizaţi un alt nume.

Utilizând caseta derulantă Salvare rezultat în, puteţi specifica numele unui director din Resursele mele în care va fi salvat rezultatul.