## Geokoodaa sijainnit taulukosta

##

Geokoodaus muuntaa osoitteet koordinaateiksi. Tämä työkalu muuntaa Big Data -tiedostojaon taulukon osoitteet kohdekarttatasoksi, jossa koordinaatit ovat lisäsarakkeissa.

## Valitse syöteaineistotaulukko

Geokoodattavat osoitteet sisältävä syöteaineistotaulukko.

## Valitse paikannin

Valitse geokoodauksessa käytettävä paikannuspalvelu. Jos paikannuspalvelua, jota haluat käyttää, ei näy avattavassa valikossa, ota yhteys pääkäyttäjään ja pyydä häntä määrittämään paikannuspalvelu erägeokoodausta varten.

## Maa

Jos kaikki osoitteesi ovat yhdestä maasta, voit varmistaa mahdollisimman tarkat tulokset valitsemalla kyseisen maan. Jätä muussa tapauksessa tämä parametri tyhjäksi.

## Valitse aineistokentät

Paikannuspalvelu edellyttää, että aineisto sisältää tietyt kentät, kuten osoitteen, kaupungin, osavaltion ja postinumeron. Täsmäytä syöteaineistotiedoston tai -taulukon tietokentät paikantimen edellyttämiin kenttiin avattavan valikon ruutujen avulla. Mitä useamman kentän täsmäytät, sitä tarkemmat tulokset saat. Jos syöteaineistotaulukon aineisto on yhdessä sarakkeessa, valitse Yksi kenttä ja valitse tietokenttä avattavasta valikosta. Muussa tapauksessa valitse Useita kenttiä ja täsmäytä asianmukaiset paikantimen kentät taulukon useita kenttiä sisältäviin sarakkeisiin.

## Jokaiselle sijainnille

Sisällytä paikannuspalvelun palauttamat lisäkentät. Jos tämä vaihtoehto on valittu, kaikki paikantimen luomat kentät palautetaan. Jos tätä vaihtoehtoa ei ole valittu, lähtöaineistosi palautetaan geokoodattujen koordinaattien kanssa.

## Tuloksen nimi

Sen tason nimi, joka luodaan kohtaan Oma sisältö ja joka lisätään karttaan. Oletusnimi perustuu työkalun nimeen ja lähtökarttatason nimeen. Jos karttataso on jo olemassa, työkalua ei voi suorittaa.

Avattavan Tallenna tulos kohteeseen -valikon avulla voit määrittää sen Oma sisältö -kansion nimen, johon tulos tallennetaan.