## Etsi keskipisteet

##

Tämä työkalu toimii monipiste-, viiva- tai aluekohteiden karttatasojen kanssa ja sen avulla voidaan määrittää jokaisen kohteen keskipiste.

Jos valittuna on Käytä nykyistä karttalaajuutta, vain lähtöaineiston monipiste, viiva- tai aluekarttatasossa olevat, nykyisessä karttalaajuudessa näkyvät kohteet analysoidaan. Jos toimintoa ei ole valittu, kaikki syötekarttatason kohteet analysoidaan – myös kohteet, jotka ovat nykyisen karttalaajuuden ulkopuolella.

## Valitse karttataso, jonka kohteita käytetään keskipisteiden luonnissa

Monipiste-, viiva- tai aluekarttataso, jota käytetään keskipisteiden etsimiseen.

Kartasta valittavan karttatason lisäksi voit valita alareunan avattavasta luettelosta Valitse maailmankartaston analyysikarttataso- tai Valitse analyysikarttataso -vaihtoehdon. Tämä vaihtoehto avaa gallerian, joka sisältää monissa analyyseissa hyödyllisten karttatasojen kokoelman.

## Näytä tulosaineiston sijainnit

Kun valittuna on Todellisessa keskipisteessä (oletusasetus), tulosaineisto palauttaa jokaisen lähtöaineiston kohteen keskipisteen todellisen sijainnin. Keskipisteet sijaitsevat seuraavasti:

- Monipistekohteet: Tulosaineiston keskipiste sijaitsee monipistekohteen kaikkien pisteiden keskimääräisillä x- ja y-koordinaateilla.
- Viivakohteet: Tulosaineiston keskipiste sijaitsee viivakohteen kaikkien viivasegmenttien painotetuilla keskimääräisillä x- ja y-koordinaateilla. Paino perustuu segmentin pituuteen.
- Aluekohteet: Tulosaineiston keskipiste sijaitsee alueen keskellä.

Kun valittuna on Sisältyvät lähtöaineiston kohteisiin, tulosaineiston pistekohteet sisältyvät jokaiseen lähtöaineiston kohteeseen. Tuloksena olevat pistekohteet näkyvät seuraavanlaisesti:

- Monipistekohteet: Tulosaineiston keskipiste on päällekkäin yhden monipisteryhmän pisteen kanssa.
- Viivakohteet: Lähtöaineiston keskipiste on viivalla. Jos viiva on käyrä, tulosaineisto on viivan keskipisteessä.
- Aluekohteet: Tulosaineiston piste on aluekohteen sisällä.

## Tulostason nimi

Sen tason nimi, joka luodaan kohtaan Oma sisältö ja joka lisätään karttaan. Oletusnimi perustuu työkalun nimeen ja lähtökarttatason nimeen. Jos taso on jo luotu, sinua pyydetään antamaan toinen nimi.

Avattavan Tallenna tulos kohteeseen -valikon avulla voit määrittää sen Oma sisältö -kansion nimen, johon tulos tallennetaan.