## Îmbogăţire strat tematic

##

Acest instrument vă îmbogăţeşte datele introducând informaţii despre persoane, locuri şi afaceri din împrejurimile locaţiilor datelor dvs. şi vă permite să răspundeţi la întrebări noi despre locaţii, la care nu puteaţi răspunde numai privind hărţile. De exemplu: ce fel de oameni trăiesc aici? Ce activităţi le plac locuitorilor din această zonă? Care sunt obiceiurile şi stilul lor de viaţă? Ce tip de afaceri există în această zonă?

Rezultatul va fi un nou strat tematic, conţinând toate informaţiile demografice şi geografice din colecţiile de informaţii date. Aceste informaţii noi sunt adăugate drept câmpuri în tabel.

Dacă se bifează Utilizare extindere curentă hartă, vor fi îmbogăţite numai obiectele spaţiale din stratul tematic de intrare care sunt vizibile din extinderea curentă a hărţii. Dacă nu se bifează, toate obiectele spaţiale din stratul tematic introdus vor fi îmbogăţite, chiar dacă se află în afara extinderii curente a hărţii.

## Alegeţi stratul tematic care va fi îmbogăţit cu date noi

Stratul tematic punctual, liniar sau de suprafeţe care va fi îmbogăţit cu date noi de atribute.

În afară de a alege un strat tematic din harta dvs., puteţi selecta opţiunile Alegere strat tematic de analiză din atlasul actualizat sau Alegere strat tematic de analiză care se găsesc în partea inferioară a listei verticale. Această acţiune deschide o galerie care conţine o colecţie de straturi tematice utile pentru numeroase analize.

## Variabile de îmbogăţire

Faceţi clic pe Selectare variabile pentru a deschide Browserul de date. Browserul de date vă ajută să găsiţi şi să selectaţi variabile de îmbogăţire individuale sau în colecţii.

O regiune este selectată automat pe baza datelor dvs. Puteţi alege o altă regiune dacă datele dvs. acoperă mai multe ţări.

Variabilele de îmbogăţire sunt organizate în colecţii de date pentru fi uşor de accesat. La selectarea unei colecţii de date, browserul afişează câteva din cele mai populare variabile de îmbogăţire din colecţia respectivă. În Continuare navigare, acesta afişează şi categoriile din colecţie. În cadrul fiecărei categorii, puteţi selecta subcategorii întregi sau puteţi pătrunde într-o subcategorie şi selecta variabile de îmbogăţire individuale. De asemenea, puteţi utiliza caseta de căutare pentru a găsi o anumită variabilă într-o categorie.

Pe măsură ce selectaţi variabile pentru a le include pentru îmbogăţire, acestea sunt adăugate în coşul de cumpărături aflat în colţul Browserului de date. Utilizaţi acest coş de cumpărături pentru a urmări numărul de variabile pe care le-aţi selectat.

Fiecare variabilă selectată va fi adăugată drept câmp în stratul tematic rezultat.

## Definire suprafeţe de îmbogăţit

Definiţi zona din jurul punctelor sau liniilor dvs. de intrare care va fi îmbogăţită folosind o distanţă în linie dreaptă sau un mod de deplasare selectat. Pentru o distanţă în linie dreaptă, introduceţi o valoare de 1.000 mile (1.609 kilometri). Modurile de deplasare pot fi utilizate doar atunci când stratul dvs. tematic de intrare conţine puncte. Modurile de deplasare disponibile sunt determinate de administratorul organizaţiei dvs. Când utilizaţi unul dintre modurile de deplasare, măsurătorile se fac de-a lungul drumurilor sau traseelor pietonale şi respectă regulile în vigoare, cum ar fi sensurile unice, interdicţiile de schimbare a direcţiei şi aşa mai departe. După alegerea modului şi a măsurării, introduceţi o durată sau o distanţă de până la 5 ore (300 minute) sau 300 de mile (482,8 kilometri).

Dacă este selectată opţiunea Returnare rezultat ca zone limită, rezultatul returnat va fi format din obiecte spaţiale de tip zonă definite de valorile de timp sau distanţă de mai sus. Dacă opţiunea nu este selectată, rezultatul returnat va fi format din obiecte spaţiale de tip punct.

## Nume strat tematic rezultat

Acesta este numele stratului tematic care va fi creat în Resursele mele şi adăugat în hartă. Numele implicit se bazează pe numele instrumentului şi numele stratului tematic de intrare. Dacă stratul tematic rezultat există deja, vi se va solicita să furnizaţi un alt nume.

Utilizând caseta derulantă Salvare rezultat în, puteţi specifica numele unui director din Resursele mele în care va fi salvat rezultatul.