## Luo näkymäalue

##

Luo näkymäalue -työkalu luo alueet, joista tarkkailija näkee maanpinnalla olevat kohteet. Tarkkailupisteet voivat edustaa joko tarkkailijoita (kuten maanpinnalla olevia ihmisiä tai palotornien tähystyspaikkoja) tai tarkastelun kohteita (kuten tuulimyllyjä, vesitorneja, kulkuneuvoja tai muita ihmisiä). Tulosalueet ovat alueita, joiden kohteet tarkkailijat näkevät, ja päinvastoin: tarkasteltavat kohteet näkevät tarkkailijat.

Sekä tarkkailijat että tarkasteltavat kohteet voivat sijaita tietyllä korkeudella maanpinnan yläpuolella, ja näitä korkeuksia käytetään näkyvyyden määrityksessä. Esimerkiksi 400 jalan (122 metrin) mittaisille tuulimyllyille ja kuuden jalan (1,8 metrin) mittaisille maanpinnalla seisoville ihmisille laskettu näkymäalue on yleensä suurempi kuin 200 jalan (61 metrin) mittaisille tuulimyllyille ja kuuden jalan (1,8 metrin) mittaisille ihmisille laskettu näkymäalue.

Huomaa, että näkymäalueen laskenta ei ota huomioon esteitä, kuten puita tai rakennuksia. Voit ajatella, että laskenta tapahtuu paljaalla maanpinnalla, jossa ei ole muuta kuin tarkkailija ja tarkasteltavat kohteet.

Tulostaso sisältää näkyviä alueita edustavat aluekohteet. Toistoväli-kenttään tallentuu niiden tarkkailupisteiden määrä, joista näkee kunkin alueen. Jos lähtöpisteitä on viisi, joista kukin edustaa palotornia, Toistoväli-kentässä on arvot 0–5. Alueet, joiden arvona on yksi, nähdään vain yhdestä tornista, ja alueet, joiden arvona on viisi, nähdään kaikista torneista. Tulostaso sisältää myös DEMResolution-kentän, johon tallentuu näkymäalueiden luonnissa käytetyn digitaalisen korkeusmallin (DEM) resoluutio.

Jos vaihtoehto Käytä nykyistä karttalaajuutta on valittuna, toiminto analysoi vain nykyisessä karttalaajuudessa näkyvissä olevat tarkkailupisteet. Jos toimintoa ei ole valittu, kaikki syötekarttatason tarkkailupisteet analysoidaan – myös kohteet, jotka ovat nykyisen karttalaajuuden ulkopuolella.

## Pistekohteet, jotka edustavat tarkkailusijainteja

Pistekohteet, joita käytetään tarkkailupisteinä.

Kartasta valittavan karttatason lisäksi voit valita alareunan avattavasta luettelosta Valitse maailmankartaston analyysikarttataso- tai Valitse analyysikarttataso -vaihtoehdon. Tämä vaihtoehto avaa gallerian, joka sisältää monissa analyyseissa hyödyllisten karttatasojen kokoelman.

## Tarkkailusijaintien korkeus

Tämä on tarkkailusijaintien korkeus maanpinnasta. Oletusarvona on henkilön keskimääräinen pituus.

## Maanpinnan muiden kohteiden korkeus

Tämä on rakenteiden tai ihmisten korkeus maanpinnalla, jota käytetään näkyvyyden muodostamisessa. Tulosnäkymäalueeseen sisältyvät alueet, joista tarkkailupiste näkee muut kohteet. Tämä pätee myös käänteisesti: muut kohteet näkevät tarkkailupisteen.

- Jos tarkkailupisteet edustavat tuulimyllyjä ja haluat selvittää, mistä maanpinnalla seisovat ihmiset näkevät tuulimyllyt, kirjoita henkilön keskimääräinen pituus (noin 1,8 metriä). Tuloksena ovat alueet, joista maanpinnalla seisova ihminen näkee tuulimyllyt.
- Jos tarkkailupisteet edustavat palotorneja, ja haluat selvittää, mistä palotorneista näkee vähintään 20 jalan (6 metrin) korkeudella olevan savupilven, kirjoita korkeudeksi 20 jalkaa (6 metriä). Tuloksena ovat alueet, joista palotorni näkee vähintään 20 jalan (kuuden metrin) korkeudella olevan savupilven.
- Jos tarkkailupisteet edustavat teiden ja polkujen varrella olevaa näköalapaikkaa, ja haluat selvittää, mistä vähintään 400 jalan (122 metrin) korkuiset tuulimyllyt näkyvät, kirjoita korkeudeksi 400 jalkaa (122 metriä). Tuloksena ovat alueet, joista näköalapaikalla seisova ihminen näkee vähintään 400 jalan (122 metrin) korkuisen tuulimyllyn.
- Jos tarkkailupisteesi edustavat näköalapaikkoja, ja haluat selvittää, kuinka suuren alueen maanpinnasta näköalapaikalla seisovat ihmiset näkevät, kirjoita arvoksi nolla. Tuloksena ovat alueet, jotka näkyvät näköalapaikalta.

## Enimmäiskatseluetäisyys

Tämä on rajaetäisyys, jossa näkyvien alueiden laskenta päättyy. Ei ole varmuutta, näkevätkö tarkkailupisteet ja muut kohteet toisensa tätä etäisyyttä kauempaa. Suuret arvot pidentävät laskenta-aikaa. Suurin sallittu arvo on 31 mailia (50 kilometriä).

## Tulostason nimi

Sen tason nimi, joka luodaan kohtaan Oma sisältö ja joka lisätään karttaan. Oletusnimi perustuu työkalun nimeen ja lähtökarttatason nimeen. Jos taso on jo luotu, sinua pyydetään antamaan toinen nimi.

Avattavan Tallenna tulos kohteeseen -valikon avulla voit määrittää sen Oma sisältö -kansion nimen, johon tulos tallennetaan.