## Interpolare puncte

##

Acest instrument vă permite să anticipaţi valori în locaţii noi, pe baza măsurătorilor dintr-o colecţie de puncte. Instrumentul ia date punctuale cu valori în fiecare punct şi returnează un raster de valori prezise:

- Un sector de management al calităţii aerului are senzori care măsoară niveluri de poluare. Instrumentul Interpolare puncte poate fi utilizat pentru a prezice nivelurile de poluare din locaţiile în care nu există senzori, cum ar fi locaţiile cu populaţii în pericol, cum ar fi şcolile sau spitalele.
- Preziceţi concentraţiile de metale grele din recolte pe baza mostrelor luate din plante individuale.
- Preziceţi nivelurile de nutrienţi din sol (azot, fosfor, potasiu şi aşa mai departe) şi alţi indicatori (precum conductivitatea electrică) pentru a studia relaţiile acestora cu producţia şi prescrieţi cantităţi precise de fertilizatori pentru fiecare locaţie de pe câmp.
- Printre aplicaţiile meteorologice se numără prezicerea temperaturilor, cantitatea de precipitaţii şi variabile asociate (cum ar fi ploaia acidă).

## Alegeţi stratul tematic de puncte care conţine locaţiile cu valori cunoscute

Stratul tematic de puncte care conţine punctele în care au fost măsurate valorile.

## Alegere câmp pentru interpolare

Alegeţi câmpul care conţine valorile pe care doriţi să le interpolaţi. Câmpul trebuie să fie numeric.

## Optimizare pentru

Alegeţi preferinţa pentru viteză sau precizie.

Predicţiile mai precise necesită mai mult timp pentru a fi calculate. Acest parametru alterează valorile implicite ale altor câtorva parametri din Interpolare puncte pentru a optimiza viteza de calcul, acurateţea rezultatelor sau echilibrul dintre cele două. În mod implicit, instrumentul va optimiza pentru echilibru.

## Transformare date în distribuţii normale

Alegeţi dacă să transformaţi datele la distribuţia normală.

Interpolarea este cea mai precisă pentru datele care urmează o distribuţie normală (în formă de clopot). Dacă datele dvs. nu par a fi distribuite normal, ar trebui să efectuaţi o transformare.

## Dimensiune modele locale

Interpolare puncte funcţionează prin crearea de modele locale de interpolare care sunt combinate pentru a crea harta finală de predicţii. Acest parametru controlează câte puncte vor fi conţinute de fiecare model local. Valorile mai mici vor face rezultatele mai locale şi pot dezvălui efecte la scară mică, dar pot introduce unele instabilităţi în calcule. Valorile mai mari vor fi mai stabile, însă unele efecte locale pot fi ratate.

Valorile se pot încadra între 30 şi 500, însă cele tipice se încadrează între 50 şi 200.

## Număr de vecini

Predicţiile sunt calculate în baza punctelor învecinate. Acest parametru controlează câte puncte vor fi utilizate în calcul. Utilizarea unui număr mare de vecini vor produce în general rezultate mai precise, însă calculul acestora durează mai mult.

Această valoare se poate încadra între 1 şi 64, însă valorile tipice se încadrează între 5 şi 15.

## Dimensiune celulă ieşire

Introduceţi dimensiunea celulei şi unitatea pentru rasterele de ieşire.

Unităţile disponibile sunt Ft, Mile, Metri şi Kilometri.

## Eroare de predicţie rezultat

Alegeţi dacă doriţi să creaţi un raster cu erori standard pentru valorile prezise.

Erorile standard sunt utile, deoarece furnizează informaţii despre siguranţa valorilor prezise. O metodă empirică simplă este aceea că valoarea adevărată se va încadra între două erori standard ale valorii prezise, 95% din timp. De exemplu, să presupunem că o nouă locaţie primeşte o valoare prezisă 50 cu o eroare standard de 5. Aceasta înseamnă că cea mai sigură bănuială a instrumentului este că valoarea adevărată în locaţia respectivă este 50, însă ar putea în mod rezonabil să fie şi cel puţin 40 sau cel mult 60. Pentru a calcula acest interval de valori rezonabile, multiplicaţi eroarea standard cu 2, adunaţi această valoare la valoarea prezisă pentru a obţine limita superioară a intervalului şi scădeţi-o din valoarea prezisă pentru a obţine limita inferioară a intervalului.

## Nume strat tematic rezultat

Acesta este numele stratului tematic ce va fi creat în Resursele mele şi va fi adăugat pe hartă. Numele implicit se bazează pe numele instrumentului şi numele stratului tematic de intrare. Dacă stratul tematic rezultat există deja, vi se va solicita să furnizaţi un alt nume.

Utilizând caseta derulantă Salvare rezultat în, puteţi specifica numele unui director din Resursele mele în care va fi salvat rezultatul.