## Εύρεση Πλησιέστερου

##

Αυτό το εργαλείο βρίσκει τα πλησιέστερα στοιχεία και αναφέρει και κατατάσσει την απόσταση προς αυτά. Για να βρει τι υπάρχει πλησιέστερα, το εργαλείο μετρά χρησιμοποιώντας είτε μια απόσταση ευθείας γραμμής είτε έναν επιλεγμένο τρόπο μετάβασης. Υπάρχουν επιλογές για τον περιορισμό του αριθμού των πλησιέστερων στοιχείων που θα βρεθούν ή για το εύρος στο οποίο θα γίνει η αναζήτηση για την εύρεσή τους. Τα αποτελέσματα από αυτό το εργαλείο θα σας βοηθήσουν να απαντήσετε σε ερωτήσεις, όπως:

- Ποιο είναι το πλησιέστερο πάρκο από εδώ;
- Σε ποιο νοσοκομείο μπορώ να φτάσω στο συντομότερο χρόνο οδήγησης; Πόσο θα διαρκέσει η διαδρομή μια Τρίτη, στις 5:30 μ.μ. σε ώρα αιχμής;
- Ποια είναι η οδική απόσταση μεταξύ αυτών των μεγάλων πόλεων;
- Ποιοι από αυτούς τους ασθενείς κατοικούν σε ακτίνα δύο μιλίων από αυτά τα εργοστάσια χημικών;

Το εργαλείο «Εύρεση Πλησιέστερου» επιστρέφει ένα θεματικό επίπεδο με τα πλησιέστερα στοιχεία και ένα γραμμικό θεματικό επίπεδο που συνδέει τις τοποθεσίες εκκίνησης με τις πλησιέστερες σε αυτές τοποθεσίες. Το γραμμικό θεματικό επίπεδο περιέχει πληροφορίες για τις τοποθεσίες εκκίνησης, τις πλησιέστερες τοποθεσίες και τις αποστάσεις μεταξύ τους.

Αν είναι επιλεγμένη η Χρήση τρέχουσας έκτασης χάρτη, θα ληφθούν υπόψη ως στοιχεία εκκίνησης και ενδεχομένως ως πλησιέστερα στοιχεία μόνο τα στοιχεία που είναι ορατά στην τρέχουσα έκταση του χάρτη. Αν δεν είναι επιλεγμένη, λαμβάνονται υπόψη όλα τα στοιχεία στο θεματικό επίπεδο εισόδου, ακόμα και αν βρίσκονται εκτός της τρέχουσας έκτασης του χάρτη.

## Επιλέξτε το θεματικό επίπεδο από το οποίο βρίσκονται οι πλησιέστερες τοποθεσίες

Το εργαλείο "Εύρεση Πλησιέστερου" μετρά από τα στοιχεία του θεματικού επιπέδου που καθορίζετε εδώ (τοποθεσίες έναρξης) έως τις τοποθεσίες που καθορίζετε στην επόμενη παράμετρο. Το εργαλείο υποστηρίζει έως 1.000 στοιχεία σε κάθε θεματικό επίπεδο.

## Εύρεση πλησιέστερων τοποθεσιών σε

Το εργαλείο "Εύρεση Πλησιέστερου" μετρά από κάθε στοιχείο του πρώτου θεματικού επιπέδου έως τις τοποθεσίες σε αυτό το επίπεδο. Το εργαλείο υποστηρίζει έως 1.000 τοποθεσίες σε κάθε θεματικό επίπεδο.

Εκτός από την επιλογή ενός θεματικού επιπέδου από το χάρτη σας, μπορείτε επίσης να επιλέξετε την Επιλογή θεματικού επιπέδου ανάλυσης Living Atlas ή την Επιλογή θεματικού επιπέδου ανάλυσης που βρίσκονται στο τέλος της πτυσσόμενης λίστας. Αυτό ανοίγει μια συλλογή θεματικών επιπέδων που είναι χρήσιμα για πολλές αναλύσεις.

## Μέτρηση

Επιλέξτε αν θα βρείτε τις πλησιέστερες τοποθεσίες με βάση μια ευθεία απόσταση ή έναν επιλεγμένο τρόπο μετάβασης. Οι τρόποι μετάβασης είναι ενεργοποιημένοι μόνο όταν το θεματικό πεδίο εισόδου περιέχει σημεία. Οι διαθέσιμοι τρόποι μετάβασης καθορίζονται από το διαχειριστή του οργανισμού σας. Όταν χρησιμοποιείτε κάποιον από τους τρόπους μετάβασης, οι μετρήσεις γίνονται κατά μήκος των δρόμων ή των μονοπατιών και είναι σύμφωνες με τους ισχύοντες κανόνες, όπως μονόδρομους, παράνομες στροφές, κ.ο.κ.

Όταν η μέτρηση γίνεται μεταξύ γραμμών ή περιοχών, βρίσκεται η απόσταση από ή προς το πλησιέστερο σημείο κατά μήκος της γραμμής ή του ορίου της περιοχής.

Όποτε επιλέγετε τις δυνατότητες Χρόνος οδήγησης, Χρόνος οδήγησης στην ύπαιθρο ή Χρόνος οδήγησης με φορτηγό, έχετε διαθέσιμες επιλογές για τον τρόπο μέτρησης του χρόνου οδήγησης.

- Καταργήστε την επιλογή Χρήση κίνησης, για να βρείτε τα πλησιέστερα στοιχεία με βάση στατικές ταχύτητες διαδρομής, όπως τα όρια ταχύτητας, παρά με κυμαινόμενες ταχύτητες που οφείλονται στις μεταβαλλόμενες συνθήκες κυκλοφορίας.

  Πρέπει να χρησιμοποιήσετε αυτήν την επιλογή, αν θέλετε να γνωρίζετε γενικά τι είναι πιο κοντά, αλλά δεν χρειάζεστε απαραίτητα τις πλησιέστερες δεδομένες συνθήκες τις κυκλοφορίας για μια συγκεκριμένη ώρα και ημέρα.

- Επιλέξτε τη Χρήση κίνησης, για να βρείτε τα πλησιέστερα στοιχεία, με βάση μια δεδομένη ώρα αναχώρησης και τις μεταβαλλόμενες συνθήκες κυκλοφορίας. Αν επιλέξετε και την Κίνηση πραγματικού χρόνου, η ώρα αναχώρησης από τις τοποθεσίες εκκίνησης ορίζεται στην τρέχουσα ώρα και η τρέχουσα και η προβλεπόμενη ταχύτητα κυκλοφορίας λαμβάνονται από αισθητήρες και τροφοδοσίες για να προσδιορίσουν τα πλησιέστερα στοιχεία. Οι προβλεπόμενες ταχύτητες κυκλοφορίας υπολογίζονται λαμβάνοντας υπόψη την τρέχουσα ταχύτητα κυκλοφορίας, ιστορικές ταχύτητες και τρέχουσες συνθήκες, όπως ο καιρός. Γίνεται πρόβλεψη ταχυτήτων κυκλοφορίας για 12 ώρες μετά, οπότε μπορείτε να μετακινήσετε τη μπάρα κύλισης για να ορίσετε την ώρα αναχώρησης έως και 12 ώρες μετά.

  Χρησιμοποιήστε αυτές τις ρυθμίσεις τρέχουσας κυκλοφορίας, για να βρείτε σε ποια στοιχεία μπορείτε να φτάσετε το συντομότερο δυνατό, αν αναχωρήσετε τώρα, σε μία ώρα, κ.ο.κ.

- Αν επιλέξετε τα Χρήση κίνησης και Κίνηση με βάση τις τυπικές συνθήκες για μια ημέρα και ώρα, το εργαλείο βρίσκει τα πλησιέστερα στοιχεία, συνεκτιμώντας παρελθοντικούς μέσους όρους ταχύτητας για κάθε πεντάλεπτο διάστημα μιας συνηθισμένης εβδομάδας. Τα αποτελέσματα περιλαμβάνουν την κυκλοφορία, αλλά όχι την επιρροή των τρεχουσών συνθηκών κυκλοφορίας και γεγονότων, που μπορεί να διαφέρουν σημαντικά από τη συνηθισμένη κατάσταση.

  Θα μπορούσατε, για παράδειγμα, να χρησιμοποιήσετε αυτές τις ρυθμίσεις ιστορικής κυκλοφορίας, για να ρωτήσετε "Σε ποια στοιχεία μπορώ να φτάσω πιο γρήγορα με αναχώρηση από τα στοιχεία εκκίνησης στις 11:30 π.μ. μια Τετάρτη;"

  Η ώρα που καθορίζετε αφορά τη ζώνη ώρας των στοιχείων εκκίνησης. Έτσι, αν ορίσετε την ώρα στις 8:00 π.μ. και έχετε δύο στοιχεία εκκίνησης, ένα στη New York City και ένα άλλο στο Los Angeles, θα βρεθούν οι πλησιέστερες τοποθεσίες για ώρα αναχώρησης στις 8:00 π.μ. Ανατολική ώρα και στις 8:00 π.μ. Ώρα Ειρηνικού, αντίστοιχα.

Λάβετε υπόψη ότι, καθώς ένα όχημα απομακρύνεται από ένα σημείο, ο χρόνος περνά και οι συνθήκες κυκλοφορίας αλλάζουν. Αυτό το εργαλείο αντισταθμίζει όλες αυτές τις μεταβολές, όταν επιλέγετε τη Χρήση κίνησης· ωστόσο, δεν υποστηρίζουν όλες οι περιοχές την επιλογή κίνησης. Κάντε κλικ στο σύνδεσμο Προβολή διαθεσιμότητας στο εργαλείο για να δείτε αν προσφέρεται η επιλογή στην περιοχή μελέτης σας.

Στην επιλογή Χρόνος οδήγησης με φορτηγό μπορούν να χρησιμοποιηθούν δυναμικές ταχύτητες μετακίνησης με βάση την κυκλοφοριακή κίνηση αλλά μόνο ως το νόμιμο όριο ταχύτητας φορτηγών. Για παράδειγμα, αν η δυναμική ταχύτητα για έναν δρόμο με βάση την τρέχουσα κυκλοφοριακή κίνηση είναι 65 μίλια την ώρα αλλά το όριο ταχύτητας φορτηγών για τον ίδιο δρόμο είναι 55 μίλια την ώρα, κατά τον υπολογισμό θα χρησιμοποιηθούν τα 55 μίλια την ώρα για τον εν λόγω δρόμο.

## Για κάθε τοποθεσία στο θεματικό επίπεδο εισαγωγής

Έχετε δύο επιλογές για τον περιορισμό της αναζήτησης πλησιέστερων τοποθεσιών. Η μία είναι να περιορίσετε το μέγιστο αριθμό των πλησιέστερων τοποθεσιών που θα βρεθούν ανά τοποθεσία εκκίνησης. Μπορείτε να βρείτε το πιο κοντινό πάρκο, τα δύο πιο κοντινά, κ.ο.κ. Η άλλη επιλογή είναι να ορίσετε μέγιστη απόσταση αναζήτησης ή χρόνο οδήγησης.

Αν δεν χρησιμοποιήσετε καμία από αυτές τις επιλογές, ο μέγιστος αριθμός των πλησιέστερων τοποθεσιών που θα βρεθούν είναι 100 (το όριο του εργαλείου), ενώ το μέγιστο εύρος αναζήτησης δεν έχει περιορισμό.

Ο χρόνος επεξεργασίας εξαρτάται από τον αριθμό των τοποθεσιών εκκίνησης, τον αριθμό των πλησιέστερων τοποθεσιών και το μέγιστο εύρος αναζήτησης. Χρειάζεται περισσότερος χρόνος επεξεργασίας, όταν υπάρχουν περισσότερες τοποθεσίες ή όταν είναι μεγαλύτερο το εύρος αναζήτησης.

Έχετε υπόψη ότι αν θέσετε όριο στο εύρος αναζήτησης, είναι πιθανό να μην βρεθούν πλησιέστερες τοποθεσίες εντός του συγκεκριμένου εύρους ή να βρεθούν λιγότερες τοποθεσίες από το μέγιστο αριθμό πλησιέστερων τοποθεσιών που καθορίζετε.

## Όνομα εξαγόμενου θεματικού επιπέδου

Αυτό είναι το όνομα του feature layer που θα δημιουργηθεί στην ενότητα Περιεχόμενο και θα προστεθεί στο χάρτη. Αν το feature layer υπάρχει ήδη, θα σας ζητηθεί να δώσετε άλλο όνομα. Το feature layer θα περιέχει δύο επίπεδα: ένα που αναπαριστά τις πλησιέστερες τοποθεσίες και ένα άλλο που αναπαριστά τις γραμμές που συνδέουν τις τοποθεσίες εισόδου με τις πλησιέστερες σε αυτές τοποθεσίες.

Αν επιλέξετε Συμπερίληψη θεματικών επιπέδων διαδρομής, κάθε διαδρομή από το αποτέλεσμα αποθηκεύεται επίσης ως θεματικό επίπεδο διαδρομής. Ένα θεματικό επίπεδο διαδρομής περιλαμβάνει όλες τις πληροφορίες για μια συγκεκριμένη διαδρομή, όπως οι στάσεις που αντιστοιχίζονται στη διαδρομή και οι κατευθύνσεις μετακίνησης. Η δημιουργία θεματικών επιπέδων διαδρομής είναι χρήσιμη εάν θέλετε να κοινοποιήσετε τις μεμονωμένες διαδρομές σε άλλα μέλη του οργανισμού σας ή εάν θέλετε να τροποποιήσετε περαιτέρω τις διαδρομές χρησιμοποιώντας το κουμπί Οδηγίες στο Εργαλείο προβολής χαρτών. Τα θεματικά επίπεδα διαδρομής χρησιμοποιούν το όνομα που παρέχεται για το feature layer ως πρόθεμα και το όνομα διαδρομής που εξάγεται στη διαδικασία της ανάλυσης προστίθεται για να δημιουργηθεί ένα μοναδικό όνομα για κάθε θεματικό επίπεδο διαδρομής.

Ο μέγιστος αριθμός θεματικών επιπέδων διαδρομής που μπορείτε να δημιουργήσετε είναι 1,000. Αν το αποτέλεσμα περιέχει περισσότερες από 1,000 διαδρομές και έχετε ενεργοποιήσει την επιλογή Συμπερίληψη θεματικών επιπέδων διαδρομής, το εργαλείο θα δημιουργήσει μόνο την υπηρεσία στοιχείων εξόδου.

Χρησιμοποιώντας την αναπτυσσόμενη λίστα Αποθήκευση αποτελέσματος σε, μπορείτε να καθορίσετε το όνομα του φακέλου στην ενότητα Περιεχόμενο όπου θα αποθηκευτούν το feature layer και τα θεματικά επίπεδα διαδρομής, εφόσον δημιουργηθούν.