## Objedinjavanje slojeva

##

Ova alatka kopira geoobjekte iz dva sloja u novi sloj. Svi slojevi koji se spajaju moraju da sadrže iste tipove geoobjekata (tačkaste, linijske ili geoobjekte oblasti). Možete da kontrolišete kako se polja iz ulaznih slojeva spajaju i kopiraju. Na primer:

- Imam tri sloja za Englesku, Vels i Škotsku, a želim jedan sloj za Veliku Britaniju.
- Imam 12 slojeva, od kojih svaki sadrži informacije o parceli za susedne gradove. Želim da ih spojim u jedan sloj, zadržavajući samo polja koja imaju isto ime i tip u svih 12 ulaznih slojeva.

Ako je opcija Koristi trenutni obuhvat mape izabrana, samo oni geoobjekti koji su vidljivi unutar trenutnog obuhvata mape biće spojeni. Ako nije izabrana, svi geoobjekti u oba sloja biće spojeni, čak i ako su izvan trenutnog obuhvata mape.

## Odaberite sloj

Tačkasti ili linijski geoobjekti ili geoobjekti oblasti za spajanje sa slojem navedenim ispod.

## Odaberite sloj za spajanje

Odaberite sloj za spajanje sa prvim slojem.

## Izmenite polja za spajanje

Podrazumevano, sva polja iz oba ulazna sloja biće preneta u izlazni sloj. Možete da promenite kako se polja prenose u izlazni sloj na sledeći način:

- Preimenovanje – polje će biti preimenovano u izlaznom sloju.
- Uklanjanje – polje će biti uklonjeno iz izlaznog sloja.
- Podudaranje – imena polja postaju ekvivalentna. Vrednosti polja iz sloja za spajanje biće kopirana u podudarno izlazno polje.

## Naziv sloja sa rezultatima

Ovo je naziv sloja koji će biti kreiran u Mom sadržaju i dodat na mapu. Podrazumevani naziv je zasnovan na nazivu alatke i nazivu ulaznog sloja. Ako sloj već postoji, bićete upitani da unesete drugi naziv.

Koristeći padajuće polje Sačuvaj rezultat u možete da navedete ime fascikle u Mom sadržaju u kojoj će rezultat biti sačuvan.