## Καταγραφή βλάστησης

##

Το εργαλείο εφαρμόζει ένα αριθμητικό μοντέλο στις ζώνες ενός πολυφασματικού raster θεματικού επιπέδου για να αποκαλύψει πληροφορίες για την κάλυψη βλάστησης της περιοχής μελέτης.

## Επιλέξτε τα δεδομένα εισόδου

Επιλέξτε το πολυφασματικό raster θεματικό επίπεδο. Βεβαιωθείτε ότι το raster εισόδου διαθέτει τις κατάλληλες φασματικές ζώνες.

## Διαλέξτε μέθοδο για την καταγραφή βλάστησης

Επιλέξτε τη μέθοδο που θα χρησιμοποιείται για τη δημιουργία του θεματικού επιπέδου δείκτη βλάστησης. Οι διαφορετικοί δείκτες βλάστησης μπορούν να βοηθήσουν στην επισήμανση ορισμένων στοιχείων ή στη μείωση του θορύβου.

- Global Environmental Monitoring Index — GEMI είναι ένας μη γραμμικός δείκτης βλάστησης για γενική παρακολούθηση του περιβάλλοντος από δορυφορικές εικόνες. Μοιάζει με το δείκτη NDVI, αλλά είναι λιγότερο ευαίσθητος στις ατμοσφαιρικές επιπτώσεις. Επηρεάζεται από το γυμνό έδαφος. Επομένως, δεν προτείνεται για χρήση σε περιοχές με αραιή ή μετρίως πυκνή βλάστηση.
- Green Vegetation Index - Landsat TM — Ο δείκτης GVI σχεδιάστηκε από τις δορυφορικές εικόνες Landsat MSS αλλά τροποποιήθηκε για χρήση με δορυφορικές εικόνες Landsat TM. Είναι γνωστός και ως δείκτης πράσινης βλάστησης Landsat TM Tasseled Cap (με εφαρμογή του μετασχηματισμού Tasseled Cap). Αυτός ο δείκτης παρακολούθησης μπορεί επίσης να χρησιμοποιηθεί με δορυφορικές εικόνες των οποίων οι ζώνες μοιράζονται τα ίδια φασματικά χαρακτηριστικά.
- Modified Soil Adjusted Vegetation Index — MSAVI2 είναι ένας δείκτης βλάστησης που επιχειρεί να ελαχιστοποιήσει τις επιπτώσεις του γυμνού εδάφους της μεθόδου SAVI.
- Normalized Difference Vegetation Index — NDVI είναι ένας κανονικοποιημένος δείκτης που επιτρέπει τη δημιουργία μια εικόνας που απεικονίζει τη ζωτικότητα της βλάστησης και τη σχετική βιομάζα. Αυτός ο δείκτης αξιοποιεί την αντίθεση στα χαρακτηριστικά δύο ζωνών ενός πολυφασματικού raster συνόλου δεδομένων, τις απορροφήσεις της χρωστικής της χλωροφύλλης στη ζώνη του κόκκινου και την υψηλή ανακλαστικότητα των φυτών στο κοντινό υπέρυθρο (NIR).
- Perpendicular Vegetation Index — Ο δείκτης PVI μοιάζει με έναν διαφορικό δείκτη βλάστησης, αλλά είναι ευαίσθητος στις ατμοσφαιρικές μεταβολές. Όταν χρησιμοποιείτε αυτή τη μέθοδο για τη σύγκριση διαφορετικών εικόνων, οι εικόνες θα πρέπει να είναι οπωσδήποτε ατμοσφαιρικά διορθωμένες. Αυτές οι πληροφορίες μπορούν να δοθούν από τον πάροχο των δεδομένων σας.
- Soil-Adjusted Vegetation Index — SAVI είναι ένας δείκτης βλάστησης που επιχειρεί να ελαχιστοποιήσει τις επιπτώσεις από τη φωτεινότητα του εδάφους χρησιμοποιώντας έναν συντελεστή διόρθωσης. Χρησιμοποιείται συχνά σε άγονες περιοχές όπου η κάλυψη της βλάστησης είναι χαμηλή.
- Sultan's Formula — Ο τύπος Sultan παίρνει μια εικόνα 8-bit έξι φασματικών ζωνών και, εφαρμόζοντας ένα συγκεκριμένο αλγόριθμο, την μετατρέπει σε εικόνα 8-bit τριών φασματικών ζωνών. Η εικόνα που προκύπτει απεικονίζει βραχώδεις σχηματισμούς που ονομάζονται οφιολίτες στις ακτογραμμές. Ο τύπος αυτός σχεδιάστηκε με βάση τις φασματικές ζώνες TM και ETM μιας δορυφορικής απεικόνισης Landsat 5 ή 7.
- Transformed Soil-Adjusted Vegetation Index — Ο μετασχηματισμένος δείκτης SAVI είναι ένας δείκτης βλάστησης που επιχειρεί να ελαχιστοποιήσει τις επιπτώσεις από τη φωτεινότητα του εδάφους υποθέτοντας ότι η γραμμή του εδάφους έχει μια αυθαίρετη κλίση και ένα σημείο τομής.

## Καθορίστε δείκτες για ζώνη NIR και ζώνη Red

Πληκτρολογήστε τους δείκτες για τις φασματικές ζώνες NIR και Red.

Κάθε δορυφορικός αισθητήρας και κάμερα αεροφωτογράφισης καταγράφει πληροφορίες που χωρίζονται σε φασματικές ζώνες. Κάθε φασματική ζώνη περιέχει τις πληροφορίες για συγκεκριμένο τμήμα του ηλεκτρομαγνητικού φάσματος. Αυτή η μέθοδος καταγραφής βλάστησης απαιτεί από το χρήστη να προσδιορίσει το δείκτη της φασματικής ζώνης που αποτύπωσε τα μήκη κύματος NIR και Red.

## Κλίση γραμμής εδάφους

Η κλίση της γραμμής εδάφους. Η κλίση είναι η κατά προσέγγιση γραμμική σχέση μεταξύ των φασματικών ζωνών του κόκκινου (Red) και του κοντινού υπέρυθρου (NIR) σε ένα διάγραμμα διασποράς.

Αυτή η παράμετρος είναι έγκυρη μόνο για το μετασχηματισμένο δείκτη βλάστησης ανάλογα με το έδαφος.

## Σημείο τομής

Είναι η τιμή του κοντινού υπέρυθρου (NIR) όταν η τιμή ανάκλασης του κόκκινου (Red) είναι 0 για τις συγκεκριμένες γραμμές εδάφους.

`(a = NIR - sRed)` , όταν το Κόκκινο είναι 0.

Αυτή η παράμετρος είναι έγκυρη μόνο για το μετασχηματισμένο δείκτη βλάστησης ανάλογα με το έδαφος.

## Ποσό κάλυψης πράσινης βλάστησης

Η μέθοδος SAVI απαιτεί τον προσδιορισμό του ποσού κάλυψης βλάστησης.

Πληκτρολογήστε μια τιμή μεταξύ 0.0 και 1.0, όπου

- 1 = περιοχές χωρίς κάλυψη πράσινης βλάστησης
- 0.5 = περιοχές με μέτρια κάλυψη πράσινης βλάστησης
- 0 = περιοχές με υψηλή κάλυψη πράσινης βλάστησης

## Συντελεστής προσαρμογής

Ο μετασχηματισμένος δείκτης βλάστησης ανάλογα με το έδαφος απαιτεί να οριστεί ο συντελεστής προσαρμογής ώστε να ελαχιστοποιηθεί η επίπτωση του εδάφους. Η προεπιλεγμένη τιμή είναι 0.08.

Μια χαμηλότερη τιμή σημαίνει ότι αγνοείται η επίπτωση του εδάφους. Μια υψηλή τιμή σημαίνει ότι το έδαφος θα επηρεάζει το αποτέλεσμά σας.

## Όνομα εξαγόμενου θεματικού επιπέδου

Το όνομα του θεματικού επιπέδου που θα δημιουργηθεί στην ενότητα Το περιεχόμενό μου και θα προστεθεί στο χάρτη. Το προεπιλεγμένο όνομα βασίζεται στο όνομα του εργαλείου και στο όνομα του θεματικού επιπέδου εισόδου. Αν το θεματικό επίπεδο υπάρχει ήδη, θα σας ζητηθεί να δώσετε άλλο όνομα.

Με τη χρήση του πτυσσόμενου πλαισίου Αποθήκευση αποτελέσματος σε, μπορείτε να καθορίσετε το όνομα ενός φακέλου στην ενότητα Το περιεχόμενό μου όπου θα αποθηκευτεί το αποτέλεσμα.