## Praturtinti sluoksnį

##

Šis įrankis praturtina turimus duomenis faktais apie žmones, vietas, verslą, esantį aplink bei leidžia atsakyti į naujus klausimus, kurių negalėjote atsakyti vien žemėlapio pagalba. Pavyzdžiui: Kokie žmonės čia gyvena? Ką žmonės mėgsta veikti šioje vietoje? Kokie jų pomėgiai ir gyvenimo būdas? Kokios įmonės įsikūrusios šioje teritorijoje?

Rezultatas bus naujas sluoksnis, papildytas demografine ir geografine informacija iš nurodytų duomenų šaltinių. Ši informacija yra pridedama kaip papildomi atributiniai laukai.

Jei Naudoti esamą žemėlapio aprėptį yra pažymėta, bus praturtinami tik tie įvesties taškų sluoksniai, kurie patenka į esamo žemėlapio aprėptį. Jei nepažymėta, bus praturtinti visi įvesties sluoksnio elementai, net jei jie nepatenka į esamo žemėlapio aprėpties ribas.

## Pasirinkite sluoksnį, kurį norite praturtinti naujais duomenimis

Taškų, linijų ar plitų sluoksnis, kuris bus praturtintas naujais atributų duomenimis.

Pasirinkę sluoksnį žemėlapyje, galite pasirinkti Pasirinkite Gyvojo pasaulio atlaso analizės sluoksnį arba Pasirinkite analizės sluoksnį, kurį rasite iškrentančio sąrašo apačioje. Ši parinktis atidarys galeriją, kurioje yra kolekcija sluoksnių, naudingų daugeliui analizių.

## Praturtinimo kintamieji

Paspauskite Pasirinkti kintamuosius ir atidarykite Duomenų naršyklę. Duomenų naršyklė padės rasti ir pasirinkti atskirus praturtinimo kintamuosius arba jų rinkinius.

Regionas automatiškai parenkamas, atsižvelgiant į duomenis. Galite pasirinkti kitą regioną, jei duomenys apima daugiau nei vieną šalį.

Kad būtų galima lengvai pasiekti, praturtinimo kintamieji suskirstyti į duomenų rinkinius. Pasirinkus duomenų rinkinį, naršyklė parodo kelis populiariausius šio rinkinio praturtinimo kintamuosius. Dalyje Tęsti naršymą taip pat bus rodomos rinkinio kategorijos. Kiekvienoje kategorijoje galima pasirinkti antrines kategorijas arba detalizuoti antrinę kategoriją ir pasirinkti atskirus praturtinimo kintamuosius. Taip pat naudojant paieškos lauką galima rasti konkretų kategorijos kintamąjį.

Pasirinkus į praturtinimą įtraukiamus kintamuosius jie bus įtraukti į pirkinių krepšelį, esantį Duomenų naršyklės kampe. Naudodami šį pirkinių krepšelį toliau stebėkite pasirinktų kintamųjų skaičių.

Kiekvienas kintamasis rezultatų sluoksnyje bus pridėtas kaip laukas.

## Nurodykite praturtinimo plotus

Nustatykite apie įvesties taškus arba linijas esantį plotą, kuris bus praturtintas atstumu, tiesia linija arba pasirinktų kelionės režimu. Jei atstumas yra tiesi linija, įveskite reikšmę iki 1 000 mylių (1 609 km). Kelionės režimus galima naudoti tik tada, kai įvesties sluoksnyje yra taškų. Galimus kelionės režimus nustato jūsų organizacijos administratorius. Naudojant vieną iš kelionės režimų, atliekami kelių ir pėsčiųjų takų matavimai, laikomasi taikomų taisyklių, pvz., važiavimo vienpusėmis gatvėmis, neleistino apsisukimo ir kt. Pasirinkę režimą ir matavimą, įveskite trukmę arba atstumą iki 5 val. (300 min.) arba 300 mi. (482,8 km).

Jei pažymėta Grąžinti ribojančius plotus, grąžinamas rezultatas bus plotai, pagal aukščiau nurodytas laiko ir atstumo reikšmes. Jei nepažymėta, bus pateikti erdviniai taškai.

## Rezultatų sluoksnio pavadinimas

Tai sluoksnio, kuris bus sukurtas ir patalpintas Turinyje ir pridėtas į žemėlapį, pavadinimas. Numatytasis pavadinimas sukuriamas pagal įrankio ir įvesties sluoksnio pavadinimus. Jei toks sluoksnis jau egzistuoja, jūsų paprašys pateikti kitą pavadinimą.

Naudodami išplečiamo meniu parinktį Rezultatą įrašyti į, galite nurodyti puslapyje Turinys esančio aplanko, kur bus įrašyti rezultatai, pavadinimą.