## Suunnittele reitit

##

Suunnittele reitit -toiminto määrittää, miten voit jakaa tehtäviä tehokkaasti liikkuvalle työvoimalle.

Työkalulle määritetään pysähdyspaikat ja pysähdyspaikoissa käyvien ajoneuvojen määrä. Työkalu liittää pysähdykset ajoneuvoihin ja palauttaa reitit, joissa näkyy, miten kukin ajoneuvo saavuttaa sille liitetyt pysähdykset lyhimmässä ajassa.

Suunnittele reitit -työkalun avulla liikkuva työvoima saavuttaa useampia työpisteitä lyhemmässä ajassa, mikä lisää tuottavuutta ja parantaa asiakaspalvelua.

- Tutki koteja, ravintoloita tai rakennustyömaita
- Tarjoa korjaus- tai asennuspalveluja tai teknisiä palveluja
- Toimita kohteita ja pieniä paketteja
- Tee myyntikäyntejä
- Kuljeta ihmisiä kodeista tapahtumaan

Suunnittele reitit –työkalun tuloksena on karttataso, joka näyttää lyhimmät reitit pysähdyspaikkojen välillä sekä reitteihin liitetyt pysähdyspaikat. Tuloksena syntyvä karttataso näyttää myös kaikki pysähdyspaikat, joita ei saavutettu annettujen parametriasetusten takia, sekä ohjekarttatason, joka sisältää kunkin reitin matkasuunnitelman.

Jos vaihtoehto Käytä nykyistä karttalaajuutta on valittuna, analyysi käyttää vain nykyisessä karttalaajuudessa näkyvissä olevia kohteita. Jos toimintoa ei ole valittu, huomioon otetaan kaikki syötekarttatason kohteet – myös kohteet, jotka ovat nykyisen karttalaajuuden ulkopuolella.

## Valitse pistekarttataso, joka esittää pysähdyspaikat

Valitse niiden pisteiden karttataso, joiden kautta reitin (tai ajoneuvojen) tulisi kulkea. Näistä pisteistä tulee tulosaineiston määritettyjä tai määrittämättömiä pysähdyksiä.

Kartasta valittavan karttatason lisäksi voit valita alareunan avattavasta luettelosta Valitse maailmankartaston analyysikarttataso- tai Valitse analyysikarttataso -vaihtoehdon. Tämä vaihtoehto avaa gallerian, joka sisältää monissa analyyseissa hyödyllisten karttatasojen kokoelman.

Työkalu tukee jopa 2 000 lähtöaineistokohdetta.

## Reittien matkustustapa

Valitse matkustustapa. Tuloksena syntyvät reitit kulkevat teitä tai kevyen liikenteen väyliä pitkin ja noudattavat asianmukaisia sääntöjä, kuten yksisuuntaisia katuja ja auto- ja rekkaliikenteen kääntymissuuntakieltoja. Organisaatiosi pääkäyttäjä määrittää käytettävissä olevat matkustustavat.

## Reitit alkavat

Määritä, mistä ja milloin ajoneuvot aloittavat reittinsä.

Suunnittele reitit -työkalun avulla voit määrittää ajoneuvoille useita aloitussijainteja.

Jos määrität yhden pisteen sijainnin, kaikki ajoneuvot lähtevät kyseisestä pisteestä riippumatta siitä, onko ajoneuvoja yksi vai useita. Voit valita pistekarttatason, jossa on yksi piste, tai lisätä pisteen karttaan valitsemalla vaihtoehdon Lisää piste karttaan, napsauttamalla muokkauspainiketta ja napsauttamalla karttaa.

Kun määrität useita sijainteja, kullekin ajoneuvolle on määritettävä oma piste. Ajoneuvojen määrän on vastattava karttatason pisteiden määrää. Valitse useita pisteitä sisältävä karttataso, ja määritä kenttä, joka määrittää yksilöllisesti avattavan Reitin tunnus -kenttä -luettelon yksittäiset reitit, ajoneuvot tai kuljettajat.

Aloitusaika on sama kaikilla reiteillä. Aloitusajan aikavyöhyke on sama kuin aloituspisteen tai -pisteiden sijainnin aikavyöhyke, joten varmista, että antamasi aika on paikallista aikaa. Oletetaan esimerkiksi, että olet Tyynenmeren normaaliajassa (PST, UTC-8) ja reititettävät ajoneuvot sijaitsevat Kalliovuorten normaaliajassa (MNT, UTC-7). Jos kello on tällä hetkellä 9.30 Tyynenmeren normaaliajassa (10.30 Kalliovuorten normaaliajassa) ja ajoneuvojen on aloitettava reittinsä 30 minuutin kuluessa, määritä aloitusajaksi klo 11.00.

Jos ajoneuvot lähtevät liikkeelle eri aikavyöhykkeiltä, aloitusaika ei voi olla samanaikainen, vaan ajoneuvot lähtevät liikkeelle eri aikaan. Jos esimerkiksi yksi reitti alkaa Tyynenmeren normaaliajassa (PST) olevasta pisteestä ja toinen reitti alkaa Kalliovuorten normaaliajassa (MST) olevasta pisteestä ja jos määrität aloitusajaksi klo 11.00, Tyynenmeren normaaliajassa oleva reitti alkaa klo 11.00 PST ja Kalliovuorten normaaliajassa oleva reitti alkaa klo 11.00 MST eli tunnin aikaerolla.

## Reittien loppupisteet

Määritä, mihin ajoneuvot päättävät reittinsä.

Voit määrittää reitit päättymään johonkin kolmesta sijainnista:

- samaan sijaintiin, josta reitit alkoivat, riippumatta siitä, ovatko reitit alkaneet yhdestä vai useammasta sijainnista
- yhteen sijaintiin
- useaan sijaintiin – toisin sanoen yksi päätepiste kullekin reitille

Valitse Palaa alkuun, jos ajoneuvot aloittavat ja päättävät reittinsä samassa sijainnissa.

Jos haluat reitittää kaikki ajoneuvot yleiseen päätepisteeseen, joka on muu kuin aloituspiste, poista valinta Palaa alkuun ja lisää piste karttaan tai valitse karttataso, joka sisältää täsmälleen yhden pisteen.

Jos haluat, että reitit päättyvät yksilöllisiin sijainteihin, poista valinta Palaa alkuun ja valitse karttataso, joka sisältää useita pisteitä. Ajoneuvojen määrän on vastattava valitun karttatason pisteiden määrää. Valitse avattavasta Reitin tunnus -kenttä -luettelosta kenttä, joka määrittää yksilöllisesti yksittäiset reitit, ajoneuvot tai kuljettajat. Jos ajoneuvot lähtevät liikkeelle useasta sijainnista ja lopettavat useaan sijaintiin, aloitus- ja lopetuskarttatasoille valittujen reittien tunnusten on vastattava toisiaan.

## Ajoneuvojen enimmäismäärä reitillä

Määritä pysähdyspaikoissa käyvien ajoneuvojen määrä. Työkalu tukee jopa 100 ajoneuvoa.

Työkalu voi löytää ratkaisun, jossa käytetään tässä määrittämääsi lukua vähemmän ajoneuvoja pysähdysten kokonaismäärän, määrittämäsi ajoneuvokohtaisen pysähdysmäärän, pysähdysten välisen etäisyyden, kullakin pysähdyspaikalla vietetyn ajan ja ajoneuvokohtaiselle reitin kokonaisajalle määritetyn rajoituksen mukaan.

## Pysähdysten enimmäismäärä ajoneuvoa kohti

Tämä on toinen kahdesta parametrista, jotka tasapainottavat reittien välistä kokonaiskuormitusta. Voit määrittää arvoksi 1 - 200.

Pienentämällä kullekin ajoneuvolle liitettävää pysähdysten enimmäismäärä ajoneuvoille liitetään todennäköisemmin sama määrä pysähdyksiä. Näin voit tasapainottaa kuljettajien välistä kuormitusta. Haittana voi kuitenkin olla se, että tuloksena on ratkaisu, joka ei ole niin tehokas.

Lisäämällä ajoneuvokohtaista pysähdysten määrää työkalulla on enemmän vapauksia etsiä tehokkaampia ratkaisuja. Kuormitus saattaa kuitenkin jakaantua epätasaisesti kuljettajien ja ajoneuvojen välillä. Huomaa, että voit tasapainottaa kuormituksia ajan mukaan pysähdysten määrän sijasta määrittämällä arvon Rajoita ajoneuvokohtaista reitin kokonaisaikaa -parametrille.

Seuraavat esimerkit kuvaavat ajoneuvokohtaisen pysähdysten enimmäismäärän tai reitin kokonaisajan rajoituksen vaikutuksia. Kaikissa esimerkeissä on kuusi pysähdystä ja kaksi reittiä, jotka alkavat samasta sijainnista.

| Tasapainotetut matkustusajat ja pysähdykset reittiä kohti: Pysähdykset ovat jokseenkin tasaisin välimatkoin, joten ajoneuvokohtaisten pysähdysten enimmäismäärän määritys kuormituksen tasaamiseksi johtaa reitteihin, jotka ovat kestoltaan suurin piirtein yhtä pitkiä.
| Tasapainotetut pysähdykset, mutta matkustusaikoja ei ole tasapainotettu: Viisi kuudesta pysähdyksestä on sijoitettu lähelle aloitussijaintia, mutta yksi pysähdys on sijoitettu kauemmaksi muista ja sen saavuttaminen edellyttää paljon pidempää ajoa. Pysähdysten jakaminen tasaisesti kahden reitin välille aiheuttaa sen, että matkustusajat eivät ole tasapainossa.
| Pysähdykset, joita ei ole tasapainotettu, mutta matkustusajat on tasapainotettu: Pysähdykset ovat samoissa sijainneissa kuin edellisessä kuvassa, mutta lisäämällä reittikohtaisten pysähdysten enimmäismäärää ja rajoittamalla ajoneuvokohtaista kokonaismatkustusaikaa matkustusajat tasapainottuvat.

## Kullakin pysähdyspaikalla vietetty aika

Määritä kullakin pysähdyspaikalla vietetty odotettu keskimääräinen palveluaika. Jos määrität esimerkiksi työpäivän aikataulua tarkastajille ja keskimääräinen tarkastusaika on 45 minuuttia, kirjoita `45`.

Palveluajan oletetaan olevan sama kaikilla pysähdyspaikoilla.

## Rajoita ajoneuvokohtaista reitin kokonaisaikaa

Määritä reitin enimmäiskestoaika alusta loppuun. Tämä sisältää odotetun matkustusajan ja reitin kullakin pysähdyspaikalla kuluneen palveluajan. Jos kuljettajat eivät saa työskennellä päivän aikana annettua aikaa pidempään, esimerkiksi kahdeksaa tuntia pidempään, voit määrittää rajoituksen tässä.

Lisätietoja kuormituksen tasauksesta on kohdan Pysähdysten enimmäismäärä ajoneuvoa kohti ohjeessa.

## Tulostason nimi

Sen kohdekarttatason nimi, joka luodaan Oma sisältö -kohtaan ja lisätään karttaan. Jos kohdekarttataso on jo luotu, sinua pyydetään antamaan toinen nimi. Kohdekarttataso sisältää karttatason kullekin seuraavista: reitit, määritetyt pysähdyspaikat ja määrittämättömät pysähdyspaikat, jos joitakin syöteaineiston pysähdyspaikkoja ei voi liittää yhteenkään reittiin.

Jos valitset Sisällytä reittikarttatasot -vaihtoehdon, kukin tulosten reitti tallennetaan myös reittikarttatasona. Reittikarttataso sisältää kaikki tietyn reitin tiedot, kuten reittiin määritetyt pysähdykset sekä matkustussuunnat. Reittikarttatasojen luonnista on hyötyä, jos haluat jakaa yksittäiset reitit organisaatiosi muiden jäsenten kanssa tai jos haluat muokata reittejä käyttämällä kartankatseluohjelman Reittiohjeet-painiketta. Reittikarttatasot käyttävät kohdekarttatasolle määritettyä nimeä etuliitteenä ja reitin nimeä, joka on luotu analyysin aikana. Näin saadaan aikaan yksilöllinen nimi kullekin reittikarttatasolle.

Avattavan Tallenna tulos kohteeseen -luettelon avulla voit määrittää sen Oma sisältö -kansion nimen, johon kohdekarttataso ja reittikarttatasot (jos sellaiset luodaan) tallennetaan.