## Stebėti augmeniją

##

Šis įrankis atlieka aritmetinius veiksmus daugiakanalio rastrinio sluoksnio kanaluose, kad gautumėte informacijos apie tiriamo ploto padengimą augmenija.

## Pasirinkite įvesties duomenis

Pasirinkite daugiakanalį rastrinį sluoksnį. Įsitikinkite, kad įvesties rastre yra tinkami kanalai.

## Pasirinkite augmenijos stebėjimo metodą

Pasirinkite metodą, naudojamą augmenijos indekso sluoksniui kurti. Skirtingi augmenijos indeksai gali padėti išryškinti tam tikrus elementus arba sumažinti įvairų „triukšmą“.

- Global Environmental Monitoring Index — GEMI – tai nelinijinis augmenijos indeksas, skirtas pasauliniam aplinkos stebėjimui iš palydovų siunčiamų vaizdų. Jis panašus į NDVI, tačiau ne toks jautrus atmosferos veiksniams. Jam daro poveikį dirvožemis be augmenijos, todėl nerekomenduojama naudoti plotuose, kuriuose augmenijos nėra daug.
- Green Vegetation Index - Landsat TM — Iš pradžių GVI buvo sukurtas taip, kad naudotų Landsat MSS siunčiamus vaizdus, tačiau vėliau buvo modifikuotas, kad naudotų Landsat TM vaizdus. Jis dar žinomas kaip Landsat TM Tasseled Cap žaliosios augmenijos indeksas. Šį stebėjimo indeksą galima naudoti su vaizdais, kurių kanalai turi tokias pat spektrines charakteristikas.
- Modified Soil Adjusted Vegetation Index — MSAVI2 – tai augmenijos indeksas, kuris bando sumažinti dirvožemio be augmenijos poveikį SAVI metodui.
- Normalized Difference Vegetation Index — NDVI – standartizuotas indeksas, leidžiantis sugeneruoti vaizdą, rodantį žalumą, santykinę biomasę. Šis indeksas išnaudoja dviejų daugiakanalio rastrinio duomenų rinkinio kanalų charakteristikų kontrastą: chlorofilo pigmento sugertį raudonųjų spindulių juostoje ir didelę augalų medžiagų atspindėjimo gebą artimųjų infraraudonųjų spindulių (NIR) juostoje.
- Perpendicular Vegetation Index — PVI yra panašus į augmenijos vegetacijos skirtumo indeksą, tačiau jis yra jautrus atmosferos pokyčiams. Jei naudojate šį metodą skirtingiems vaizdams palyginti, jį reikėtų naudoti tik su vaizdais, kurie buvo pakoreguoti atmosferos atžvilgiu. Šią informaciją gali suteikti jūsų duomenų teikėjas.
- Soil-Adjusted Vegetation Index — SAVI – tai augmenijos indeksas, kuris bando sumažinti dirvožemio ryškumo poveikį, naudodamas dirvožemio ryškumo koregavimo faktorių. Jis dažnai naudojamas sausringuose regionuose, kur padengimas augmenija nėra didelis.
- Sultan's Formula — Sultan formulė paima šešių kanalų 8 bitų vaizdą ir pritaiko jam tam tikrą algoritmą, kad būtų gautas trijų kanalų 8 bitų vaizdas. Gautame vaizde išryškinamos pakrantėse randamos uolienos, vadinamos ofiolitais. Ši formulė sukurta remiantis Landsat 5 ar 7 TM ir ETM kanalais.
- Transformed Soil-Adjusted Vegetation Index — Transformuotas SAVI – tai augmenijos indeksas, kuris bando sumažinti dirvožemio ryškumo poveikį, atsižvelgdamas į tai, kad dirvožemio linija turi sutartą nuolydį ir susikirtimą.

## Nurodykite artimųjų infraraudonųjų spindulių (NIR) ir raudonųjų spindulių kanalų indeksus

Įveskite artimųjų infraraudonųjų spindulių (NIR) ir raudonųjų spindulių kanalų indeksus.

Visi palydovų jutikliai ir kameros fiksuoja informaciją, kuri padalijama į kanalų indeksus. Kiekvieno kanalo indeksas pateikia informaciją apie tam tikrą elektromagnetinių bangų spektro dalį. Jei norite naudoti šį augmenijos stebėjimo metodą, turite nurodyti kanalo indeksą, kuris užfiksavo NIR ir raudonųjų spindulių bangų ilgius.

## Dirvožemio linijos nuolydis

Dirvožemio linijos nuolydis. Nuolydis – tai apytikslis linijinis ryšys tarp NIR ir raudonųjų spindulių kanalų reikšmių išsidėstymo diagramoje.

Šis parametras galioja tik transformuotam SAVI indeksui.

## Susikirtimas

Tai yra artimųjų infraraudonųjų spindulių (NIR) reikšmė, kai tam tikrų dirvožemio linijų raudonųjų spindulių atspindžio reikšmė yra 0.

`(a = NIR - sRed)` , kai raudonieji spinduliai yra 0.

Šis parametras galioja tik transformuotam SAVI indeksui.

## Žaliosios augmenijos dangos kiekis

SAVI metodui reikia nurodyti padengimo augmenija reikšmę.

Įveskite reikšmę nuo 0,0 iki 1.0, kur

- 1 = plotai, visiškai nepadengti žalia augmenija
- 0,5 = plotai, vidutiniškai padengti žalia augmenija
- 0 = plotai, gausiai padengti žalia augmenija

## Koregavimo koeficientas

Transformuoto SAVI metodui reikia nurodyti koregavimo koeficientą, nustatomą, kad būtų sumažintas dirvožemio ryškumo poveikis. Numatytoji reikšmė yra 0,08.

Mažesnė reikšmė reiškia, kad jūs ignoruojate dirvožemio ryškumo poveikį. Didesnė reikšmė reiškia, kad dirvožemis turės įtakos jūsų rezultatams.

## Rezultatų sluoksnio pavadinimas

Sluoksnio, kuris bus sukurtas puslapyje Mano turinys ir įtrauktas į žemėlapį, pavadinimas. Numatytasis pavadinimas sukuriamas naudojant įrankio ir įvesties sluoksnio pavadinimus. Jei toks sluoksnis jau egzistuoja, jūsų paprašys pateikti kitą pavadinimą.

Naudodami iškrentančio meniu parinktį Rezultatą įrašyti į, galite nurodyti puslapyje Mano turinys esančio aplanko, kur bus įrašyti rezultatai, pavadinimą.