## Geokodeeri asukohad tabelist

##

Geokodeerimine võimaldab teisendada aadressid koordinaatideks. See tööriist teisendab aadressid tabelist, CSV-failist või Exceli failist objektikihti või väljundfaili ning koordinaadid kuvatakse lisaveergudena.

## Valige sisendtabel

Geokodeeritav sisendtabel koos aadressidega. Sisendiks peab olema tabel CSV või Exceli faili kujul.

## Valige lokaator

Valige lokaatorteenus, mille vastu geokodeerida. Kui lokaatorteenust, mida soovite kasutada, rippmenüüs pole, võtke ühendust administraatoriga, et ta konfigureeriks lokaatorteenuse protsessipõhise geokodeerimise jaoks.

## Riik

Kui kõik teie aadressid pärinevad ühest riigist, valige see riik, et tagada kõige täpsemad tulemused. Vastasel juhul jätke see parameeter tühjaks.

## Valige andmeväljad

Lokaatorteenus eeldab teatud andmevälju nt aadress, linn, maakond ja sihtnumber. Vastendage sisendfailis või tabelis asuvad andmeväljad lokaatori eeldatavate väljadega rippbokside abil. Mida rohkem välju vastendate, seda täpsemad tulemused on. Kui sisendtabelis on kõik andmed ühes veerus, tehke valik Üks väli ja valige andmeväli rippmenüüst. Vastasel juhul tehke valik Mitu välja ja vastendage vastavad lokaatorväljad mitme tabelis asuva välja veeruga.

## Valige väljundi formaat

Väljundi tulemuste formaat. Kui otsustate luua objektiteenuse, lisatakse sisendtabelis asuvad aadressid kaardile punktobjektide kihina. CSV ja XLS alusel lisatakse failid koos geokodeerimise töö tulemustega jaotisse Minu sisu, kui töö on lõpule viidud.

## Väljundtulemi nimi

See on selle kihi nimi, mis luuakse jaotises Minu sisu ja lisatakse kaardile. Vaikenimi põhineb tööriista nimel ja sisendkihi nimel. Kui kiht on juba olemas, palutakse teil sisestada mõni muu nimi.

Kasutades rippmenüüd Salvesta tulemused, saate jaotises Minu sisu määrata selle kausta nime, kuhu tulemused salvestatakse.