## Προγραμματισμός Διαδρομών

##

Το εργαλείο "Προγραμματισμός Διαδρομών" προσδιορίζει τον αποτελεσματικό καταμερισμό εργασιών σε μετακινούμενο εργατικό δυναμικό.

Παρέχετε στο εργαλείο μια σειρά στάσεων και τον αριθμό των οχημάτων που είναι διαθέσιμα για μετάβαση στις στάσεις. Το εργαλείο αντιστοιχίζει τις στάσεις με οχήματα, και επιστρέφει διαδρομές που δείχνουν πώς μπορεί κάθε όχημα να φτάσει στην αντιστοιχισμένη στάση στο συντομότερο χρόνο.

Με το εργαλείο «Προγραμματισμός Διαδρομών», το μετακινούμενο εργατικό δυναμικό φτάνει σε περισσότερες τοποθεσίες εργασίας σε λιγότερο χρόνο, κάτι που αυξάνει την παραγωγικότητα και βελτιώνει την εξυπηρέτηση των πελατών.

- Επιθεώρηση οικιών, εστιατορίων ή εργοταξίων
- Παροχή υπηρεσιών επισκευών, εγκατάστασης ή τεχνικών υπηρεσιών
- Παράδοση αντικειμένων και μικρών πακέτων
- Πραγματοποίηση επισκέψεων για πώληση
- Μεταφορά ατόμων από την οικία τους σε κάποια εκδήλωση

Το αποτέλεσμα του εργαλείου «Προγραμματισμός Διαδρομών» περιλαμβάνει ένα θεματικό επίπεδο στάσεων που κωδικοποιούνται από τις διαδρομές με τις οποίες έχουν αντιστοιχιστεί, ένα θεματικό επίπεδο διαδρομών που δείχνει τις συντομότερες διαδρομές προς τις αντιστοιχισμένες στάσεις και, ανάλογα με το αν δεν ήταν δυνατή η προσέγγιση ορισμένων στάσεων, ένα θεματικό επίπεδο μη αντιστοιχισμένων στάσεων.

Αν είναι επιλεγμένη η Χρήση τρέχουσας έκτασης χάρτη, θα ληφθούν υπόψη στην ανάλυση μόνο τα στοιχεία που είναι ορατά στην τρέχουσα έκταση του χάρτη. Αν δεν είναι επιλεγμένη, λαμβάνονται υπόψη όλα τα στοιχεία στο θεματικό επίπεδο εισόδου, ακόμα και αν βρίσκονται εκτός της τρέχουσας έκτασης του χάρτη.

## Επιλέξτε το σημειακό θεματικό επίπεδο που αντιπροσωπεύει τις στάσεις προς επίσκεψη

Επιλέξτε το θεματικό επίπεδο των σημείων από τα οποία θα περνούν οι διαδρομές (ή τα οχήματα). Αυτά τα σημεία γίνονται αντιστοιχισμένες ή μη αντιστοιχισμένες στάσεις στο εξαγόμενο αποτέλεσμα.

Εκτός από την επιλογή ενός θεματικού επιπέδου από το χάρτη σας, μπορείτε επίσης να επιλέξετε την Επιλογή θεματικού επιπέδου ανάλυσης Living Atlas ή την Επιλογή θεματικού επιπέδου ανάλυσης που βρίσκονται στο τέλος της πτυσσόμενης λίστας. Αυτό ανοίγει μια συλλογή θεματικών επιπέδων που είναι χρήσιμα για πολλές αναλύσεις.

Το εργαλείο υποστηρίζει έως 2.000 στοιχεία εισόδου.

## Τρόπος μετάβασης για διαδρομές

Επιλέξτε τον τρόπο μετάβασης. Οι διαδρομές που προκύπτουν ακολουθούν τους δρόμους ή τα μονοπάτια και είναι σύμφωνες με τους ισχύοντες κανόνες, όπως μονόδρομους και απαγόρευση στροφής για αυτοκίνητα ή φορτηγά. Οι διαθέσιμοι τρόποι μετάβασης καθορίζονται από το διαχειριστή του οργανισμού σας.

## Οι διαδρομές ξεκινούν από

Καθορίστε πού και πότε ξεκινούν τα οχήματα τις διαδρομές τους.

Με το εργαλείο "Προγραμματισμός Διαδρομών" μπορείτε να καθορίσετε μία ή περισσότερες αρχικές τοποθεσίες για τα οχήματά σας.

Όταν καθοριστεί μία σημειακή τοποθεσία, όλα τα οχήματα αναχωρούν από εκείνο το σημείο ανεξάρτητα από τον αριθμό των διαθέσιμων οχημάτων. Μπορείτε να επιλέξετε ένα σημειακό θεματικό επίπεδο με ένα σημείο ή να προσθέσετε ένα σημείο στο χάρτη επιλέγοντας την Προσθήκη σημείου στο χάρτη, κάνοντας κλικ στο παρακείμενο κουμπί επεξεργασίας σημείου και κάνοντας κλικ στο χάρτη.

Όταν καθορίζονται πολλές τοποθεσίες, κάθε όχημα πρέπει να συσχετιστεί με το δικό του σημείο. Ο αριθμός των οχημάτων πρέπει να συμφωνεί με τον αριθμό των σημείων στο θεματικό επίπεδο. Επιλέξτε ένα θεματικό επίπεδο με πολλά σημεία και καθορίστε ένα πεδίο που θα προσδιορίζει μοναδικά τις μεμονωμένες διαδρομές, τα οχήματα ή τους οδηγούς στην πτυσσόμενη λίστα Πεδίο ID διαδρομής.

Η ώρα εκκίνησης είναι ίδια για όλες τις διαδρομές. Η ζώνη ώρας για την ώρα εκκίνησης είναι ίδια με τη ζώνη ώρας στην οποία βρίσκεται το αρχικό σημείο (ή τα αρχικά σημεία), γι' αυτό φροντίστε να εισαγάγετε την τοπική ώρα. Για παράδειγμα, ας υποθέσουμε ότι βρίσκεστε σε Χειμερινή ώρα Ειρηνικού (UTC-8:00) και τα οχήματα που δρομολογείτε βρίσκονται σε Ορεινή χειμερινή ώρα (UTC-7:00). Αν τώρα είναι 9:30 π.μ. PST (10:30 π.μ. MST) και τα οχήματα πρέπει να αρχίσουν τις διαδρομές τους σε 30 λεπτά, θα πρέπει να ορίσετε ως ώρα εκκίνησης τις 11:00 π.μ.

Αν τα οχήματα βρίσκονται σε διαφορετικές ζώνες ώρες, η ώρα εκκίνησης δεν μπορεί να είναι η ίδια, αλλά να υπάρξει μετατόπιση. Για παράδειγμα, αν μια διαδρομή ξεκινά από σημείο σε PST και μια άλλη διαδρομή ξεκινά από MST, και πληκτρολογήσετε 11:00 π.μ. ως ώρα εκκίνησης, η διαδρομή σε PST θα ξεκινήσει στις 11:00 π.μ. PST και η διαδρομή σε MST θα ξεκινήσει στις 11:00 π.μ. MST—διαφορά μίας ώρας.

## Οι διαδρομές τελειώνουν σε

Καθορίστε πού θα τελειώνουν τα οχήματα τις διαδρομές τους.

Μπορείτε να διαμορφώσετε τις διαδρομές ώστε να καταλήγουν σε μία από τις τρεις τοποθεσίες:

- Στην ίδια τοποθεσία από την οποία ξεκίνησαν οι διαδρομές, είτε ξεκίνησαν από μία είτε από πολλές τοποθεσίες
- Σε μία τοποθεσία
- Σε πολλές τοποθεσίες—δηλαδή ένα τελικό σημείο για κάθε διαδρομή

Επιλέξτε την Επιστροφή στην αρχή, αν τα οχήματα ξεκινούν και τελειώνουν τις διαδρομές τους στις ίδιες τοποθεσίες.

Για να δρομολογήσετε όλα τα οχήματα σε ένα κοινό τελικό σημείο, διαφορετικό από το αρχικό, καταργήστε την επιλογή Επιστροφή στην αρχή και είτε προσθέστε ένα σημείο στο χάρτη είτε επιλέξτε ένα θεματικό επίπεδο που περιέχει ακριβώς ένα σημείο.

Για να καταλήγουν οι διαδρομές σε μοναδικές τοποθεσίες, καταργήστε την επιλογή Επιστροφή στην αρχή και επιλέξτε ένα θεματικό επίπεδο που περιέχει περισσότερα από ένα σημεία. Ο αριθμός των οχημάτων πρέπει να είναι ίσος με τον αριθμό των σημείων στο επιλεγμένο θεματικό επίπεδο. Στην πτυσσόμενη λίστα Πεδίο ID διαδρομής, επιλέξτε ένα πεδίο που προσδιορίζει μοναδικά τις μεμονωμένες διαδρομές, τα οχήματα ή τους οδηγούς. Αν τα οχήματα ξεκινούν από πολλές τοποθεσίες και καταλήγουν σε πολλές τοποθεσίες, τα ID των διαδρομών που έχουν επιλεγεί για το αρχικό και το τελικό θεματικό επίπεδο πρέπει να συμφωνούν.

## Μέγιστος αριθμός οχημάτων προς δρομολόγηση

Καθορίστε τον αριθμό των οχημάτων που είναι διαθέσιμα για μετάβαση στις στάσεις. Το εργαλείο υποστηρίζει έως 100 οχήματα.

Το εργαλείο ίσως να είναι σε θέση να βρει μια λύση που θα χρησιμοποιεί λιγότερα οχήματα από τον αριθμό που καθορίζετε εδώ, ανάλογα με τον συνολικό αριθμό των στάσεων, τον αριθμό των στάσεων που επιτρέπετε ανά όχημα, την απόσταση μεταξύ των στάσεων, το χρόνο που δαπανάται σε κάθε στάση και τυχόν όρια που θέτετε στο συνολικό χρόνο διαδρομής ανά όχημα.

## Μέγιστος αριθμός στάσεων ανά όχημα

Είναι η μία από τις δύο παραμέτρους που εξισορροπούν το συνολικό φόρτο εργασίας στις διαδρομές. Μπορείτε να καθορίσετε μια τιμή μεταξύ 1 και 200.

Μειώνοντας το μέγιστο αριθμό στάσεων που μπορούν να αντιστοιχηθούν σε κάθε όχημα, είναι πολύ πιθανό ότι θα αντιστοιχηθεί ίσος αριθμός στάσεων στα οχήματα. Έτσι, εξισορροπείται ο φόρτος εργασίας για τους οδηγούς. Το μειονέκτημα, ωστόσο, είναι ότι ενδεχομένως να καταλήξει σε μια λύση που δεν είναι και τόσο αποτελεσματική.

Με την αύξηση των στάσεων ανά όχημα, το εργαλείο έχει περισσότερη ελευθερία στην εύρεση πιο αποτελεσματικών λύσεων. Ωστόσο, ο φόρτος εργασίας μπορεί να κατανεμηθεί ανομοιόμορφα μεταξύ των οδηγών και των οχημάτων. Έχετε υπόψη ότι μπορείτε να εξισορροπήσετε τους φόρτους εργασίας με βάση το χρόνο καθώς και με τον αριθμό των στάσεων, καθορίζοντας μια τιμή για την παράμετρο Περιορισμός του συνολικού χρόνου διαδρομής ανά όχημα

Τα ακόλουθα παραδείγματα δείχνουν την επίδραση του περιορισμού του μέγιστου αριθμού στάσεων ανά όχημα ή της συνολικής ώρας ανά όχημα. Σε όλα τα παραδείγματα υπάρχουν έξι στάσεις και δύο διαδρομές που ξεκινούν από την ίδια τοποθεσία.

| Εξισορροπημένη διάρκεια διαδρομής και στάσεις ανά διαδρομή: Οι στάσεις είναι κατανεμημένες σχετικά ομοιόμορφα και έτσι η ρύθμιση μέγιστου αριθμού στάσεων ανά όχημα για την ισόρροπη κατανομή του φόρτου εργασίας καταλήγει σε διαδρομές που έχουν την ίδια διάρκεια σε γενικές γραμμές.
| Εξισορροπημένες στάσεις ανά διαδρομή, αλλά μη ισόρροπες διάρκειες διαδρομής: Πέντε από τις έξι στάσεις είναι συγκεντρωμένες κοντά στην αρχική τοποθεσία, αλλά η μία στάση είναι μακριά και απαιτεί αρκετά μεγαλύτερη διάρκεια οδήγησης. Η ίση κατανομή των στάσεων μεταξύ των δύο διαδρομών δημιουργεί μη ισόρροπες διάρκειες διαδρομής.
| Μη ισόρροπες στάσεις ανά διαδρομή, αλλά ισορροπημένες διάρκειες διαδρομής: Οι στάσεις βρίσκονται στην ίδια τοποθεσία όπως και στο προηγούμενο γραφικό, αλλά αυξάνοντας το μέγιστο αριθμό στάσεων ανά διαδρομή και μειώνοντας τη συνολική διάρκεια διαδρομής ανά όχημα, ισορροπούνται οι διάρκειες διαδρομής.

## Χρόνος σε κάθε στάση

Ορίστε τον αναμενόμενο μέσο χρόνο εξυπηρέτησης που δαπανάται σε κάθε στάση. Για παράδειγμα, αν σχεδιάζετε το πρόγραμμα μιας εργάσιμης ημέρας για επιθεωρητές και ο μέσος χρόνος επιθεώρησης είναι 45 λεπτά, εισαγάγετε την τιμή `45`.

Ο χρόνος εξυπηρέτησης θεωρείται ότι είναι ο ίδιος σε όλες τις στάσεις.

## Περιορισμός του συνολικού χρόνου διαδρομής ανά όχημα

Καθορίστε το μέγιστο χρόνο που θα πρέπει να διαρκεί μια διαδρομή από την αρχή μέχρι το τέλος. Σε αυτόν περιλαμβάνεται η αναμενόμενη διάρκεια διαδρομής και οι χρόνοι εξυπηρέτησης στις στάσεις της διαδρομής. Αν οι οδηγοί δεν πρέπει να υπερβαίνουν συγκεκριμένες ώρες εργασίας στη διάρκεια της ημέρας, όπως οχτώ ώρες, καθορίστε αυτόν τον περιορισμό εδώ.

Ανατρέξτε στη βοήθεια για τον Μέγιστο αριθμό στάσεων ανά όχημα για όσα πρέπει να λαμβάνονται υπόψη κατά την εξισορρόπηση των φόρτων εργασίας.

## Όνομα εξαγόμενου θεματικού επιπέδου

Το όνομα του feature layer που θα δημιουργηθεί στην ενότητα Περιεχόμενο και θα προστεθεί στο χάρτη. Αν το feature layer υπάρχει ήδη, θα σας ζητηθεί να δώσετε άλλο όνομα. Το feature layer θα περιέχει ένα θεματικό επίπεδο για καθένα από τα ακόλουθα: διαδρομές, αντιστοιχισμένες στάσεις και μη αντιστοιχισμένες στάσεις όταν ορισμένες στάσεις εισόδου δεν μπορούν να αντιστοιχιστούν σε διαδρομές.

Αν επιλέξετε Συμπερίληψη θεματικών επιπέδων διαδρομής, κάθε διαδρομή από το αποτέλεσμα αποθηκεύεται επίσης ως θεματικό επίπεδο διαδρομής. Ένα θεματικό επίπεδο διαδρομής περιλαμβάνει όλες τις πληροφορίες για μια συγκεκριμένη διαδρομή, όπως οι στάσεις που αντιστοιχίζονται στη διαδρομή και οι κατευθύνσεις μετακίνησης. Η δημιουργία θεματικών επιπέδων διαδρομής είναι χρήσιμη εάν θέλετε να κοινοποιήσετε τις μεμονωμένες διαδρομές σε άλλα μέλη του οργανισμού σας ή εάν θέλετε να τροποποιήσετε περαιτέρω τις διαδρομές χρησιμοποιώντας το κουμπί Οδηγίες στο Εργαλείο προβολής χαρτών. Τα θεματικά επίπεδα διαδρομής χρησιμοποιούν το όνομα που παρέχεται για το feature layer ως πρόθεμα και το όνομα διαδρομής που εξάγεται στη διαδικασία της ανάλυσης προστίθεται για να δημιουργηθεί ένα μοναδικό όνομα για κάθε θεματικό επίπεδο διαδρομής.

Χρησιμοποιώντας την αναπτυσσόμενη λίστα Αποθήκευση αποτελέσματος σε, μπορείτε να καθορίσετε το όνομα του φακέλου στην ενότητα Περιεχόμενο όπου θα αποθηκευτούν το feature layer και τα θεματικά επίπεδα διαδρομής, εφόσον δημιουργηθούν.