## Συγχώνευση θεματικών επιπέδων

##

Αυτό το εργαλείο αντιγράφει στοιχεία από δύο επίπεδα σε ένα νέο επίπεδο. Τα θεματικά επίπεδα που θα συγχωνευτούν θα πρέπει να περιέχουν όλα τον ίδιο τύπο στοιχείων (σημεία, γραμμές ή περιοχές). Μπορείτε να ελέγξετε το πώς ανριγράφονται και ενώνονται τα πεδία από τα θεματικά επίπεδα εισόδου. Για παράδειγμα:

- Έχω τρία θεματικά επίπεδα για την Αγγλία, την Ουαλία και τη Σκωτία και θέλω ένα ενιαίο θεματικό επίπεδο για τη Μεγάλη Βρετανία.
- Έχω 12 θεματικά επίπεδα και το καθένα περιέχει πληροφορίες αγροτεμαχίων για συνεχείς κομητείες. Θέλω να τα συνδέσω σε ένα επίπεδο, διατηρώντας μόνο τα πεδία που έχουν το ίδιο όνομα και τον ίδιο τύπο στα 12 επίπεδα εισόδου.

Αν είναι επιλεγμένη η Χρήση τρέχουσας έκτασης χάρτη, θα συγχωνευθούν μόνο τα στοιχεία που είναι ορατά στην τρέχουσα έκταση του χάρτη. Αν δεν είναι επιλεγμένη,θα συγχωνευθούν όλα τα στοιχεία και των δύο επιπέδων, ακόμα και αν βρίσκονται εξωτερικά της τρέχουσας έκτασης του χάρτη.

## Επιλογή επιπέδου

Τα στοιχεία σημείου, γραμμής ή πολυγώνου για συγχώνευση με το θεματικό επίπεδο που καθορίζεται παρακάτω.

## Επιλέξτε θεματικό επίπεδο για συγχώνευση

Επιλέξτε το θεματικό επίπεδο που θα συγχωνευτεί με το πρώτο θεματικό επίπεδο.

## Τροποποίηση πεδίων συγχώνευσης

Από προεπιλογή, όλα τα πεδία και των δύο εισόδων θα μεταφερθούν στην έξοδο. Μπορείτε να αλλάξετε τον τρόπο μεταφοράς των πεδίων στην έξοδο, επιλέγοντας από τα εξής:

- Μετονομασία—Το πεδίο θα μετονομαστεί στην έξοδο.
- Κατάργηση—Το πεδίο θα καταργηθεί από την έξοδο.
- Αντιστοιχία—Τα ονόματα πεδίων θα είναι ίδια. Οι τιμές του πεδίου από το θεματικό επίπεδο που θα συγχωνευθεί θα αντιγραφούν στο αντίστοιχο πεδίο εξόδου.

## Όνομα θεματικού επιπέδου αποτελεσμάτων

Αυτό είναι το όνομα του θεματικού επιπέδου που θα δημιουργηθεί στην ενότητα Περιεχόμενο και θα προστεθεί στο χάρτη. Το προεπιλεγμένο όνομα βασίζεται στο όνομα του εργαλείου και στο όνομα του θεματικού επιπέδου εισόδου. Αν το θεματικό επίπεδο υπάρχει ήδη, θα σας ζητηθεί να δώσετε άλλο όνομα.

Με τη χρήση του πτυσσόμενου πλαισίου Αποθήκευση αποτελέσματος σε, μπορείτε να καθορίσετε το όνομα ενός φακέλου στην ενότητα Το περιεχόμενό μου όπου θα αποθηκευτεί το αποτέλεσμα.