## Pārkartēt vērtības

##

Šis rīks ļauj mainīt vai pārklasificēt rastra datu pikseļu vērtības. Pikseļu vērtības tiek pārkartētas, norādot pikseļu vērtību diapazonu, kas jākartē pie izvades pikseļu vērtības. Izvades pikseļu vērtība var būt derīga vērtība vai NoData vērtība, kas ir pikseļi, ar kuriem nav saistīta zināma vērtība.

Ja ir atzīmēta Lietot pašreizējo kartes pārklājumu, tiks pārkartētas tikai šūnas, kas redzamas pašreizējā kartes skatā. Ja opcija nav atzīmēta, tiks apstrādātas visas rastra šūnas; arī tās, kas atrodas ārpus pašreizējā kartes pārklājuma.

## Ievades dati

Tiks pārkartētas ievades datu vērtības.

## Pārkartēt pikseļu vērtības uz jaunām vērtībām

Ievadiet vērtību diapazonu, norādot minimālo un maksimālo vērtību, un piešķiriet norādītajam diapazonam izvades vērtību vai NoData vērtību.

Lai pārkartētu jaunu vērtību diapazonu, noklikšķiniet uz Pievienot, tādējādi pievienojot jaunu rindu. Noklikšķiniet uz katras vērtības, lai rediģētu tabulu atbilstoši nepieciešamajiem diapazoniem un pārkartētajai vērtībai. Norādot vērtību diapazonus, tiek izmantoti divas nozīmīgas kārtulas:

- Minimālā diapazona vērtība ir iekļaujoša un maksimālā vērtība ir izslēdzoša.
- Tabulas rindas tiek apstrādātas virzienā no augšas uz leju.

Turpmākajā tabulā ir redzams, ka minimālā vērtība ir iekļauta izvadē, savukārt maksimālā vērtība nav iekļauta izvadē.

1 | 10 | 1–9
10 | 20 | 10-19
50 | 51 | 50

Ir nozīmīga arī tabulā norādīto diapazonu secība. Tabulas augšējā rinda tiek apstrādāta vispirms, pēc tam tiek apstrādāta nākamā rinda. Divās turpmākajās tabulās ir redzams, kā vienādi vērtību diapazoni rada atšķirīgus rezultātus tabulas rindu secības dēļ.

1 | 15 | 1-14
10 | 30 | 15-29
30 | 40 | 30-39

10 | 30 | 10-29
1 | 15 | 1–9
30 | 40 | 30-39

Abas kārtulas tiek izmantotas, lai pārkārtotu vērtības. Tā kā katra rinda tiek apstrādāta virzienā no augšas uz leju, šīm vērtībām izvades noteikšanā ir prioritāte, pat tad, ja tiek izmantoti vienādi diapazoni.

## Rezultātu slāņa nosaukums

Slāņa nosaukums, kas tiks izveidots sadaļā Mans saturs un pievienots kartei. Noklusējuma nosaukums ir balstīts uz rīka nosaukumu un ievades slāņa nosaukumu. Ja slānis jau pastāv, jums tiks lūgts norādīt citu nosaukumu.

Lietojot Saglabāt rezultātus nolaižamajā sarakstlodziņā, jūs varat norādīt nosaukumu mapē Mans saturs, kur tiks saglabāti rezultāti.