## Miljøindstillinger for portalanalyse

##

Miljøindstillinger for analyse i Portal for ArcGIS og ArcGIS Online.

## Overskriv resultatlag

Mulighed for at overskrive eksisterende lag. Når indstillingen er markeret: Hvis der allerede findes et lag med samme navn i dit indhold, vil det blive overskrevet.

- Markeret – Hvis der allerede findes et lag med samme navn i dit indhold, vil det blive overskrevet. Outputtet vil have samme koordinatsystem som inputtet.
- Ikke-markeret – Hvis det angivne navn på resultatlaget allerede findes, returneres der en fejl, og resultatlaget skal omdøbes, før værktøjet kan køres. Dette er standardværdien.

## Luk analyse-widget efter kørsel af analyse

Indstilling, der bevarer analysedialogboksen åben og aktiveret, mens værktøjet kører. Med denne indstilling kan du nemt ændre dine analyseparametre, mens det forrige analysejob fortsat kører. Analyser er en tilbagevendende proces og ved at holde værktøjets dialogboks åben, kan du nemt ændre parametrene og køre din analyse igen.

- Markeret – Analyseværktøjets vindue lukkes, og fokus returneres til indholdsfortegnelsen. Dette er standardværdien.
- Ikke-markeret – Analyseværktøjets vindue vil forblive åbent og aktiveret.

## Gem analyseresultater som "hostede" vektorlag

Indstilling, der angiver, om det resultatlag, der oprettes ud fra din analyse, skal være en objektsamling eller et "hosted" vektorlag.

- Markeret – Resultaterne af din analyse vil oprette et "hosted" vektorlag, og der oprettes et element i dit indhold. Dette er standardværdien.
- Ikke-markeret – Resultaterne af dine analyser vil oprette en objektsamling.

## Koordinatsystem for output

Miljøindstillingen for rasteranalyse bruges til at definere resultatlagets koordinatsystem.

- Samme som input – Resultatet af din analyse vil være i det samme koordinatsystem som inputtet. Dette er standardværdien.
- Som angivet – Vælg koordinatsystem for resultaterne af dine analyser. Når denne indstilling er valgt, skal du klikke på globus-ikonet for at vælge på en liste med kendte koordinatsystemer eller tilføje den spatiale reference WKID i den relevante boks.
- Lag <navn> – Vælg et eksisterende lag i dit webkort, der skal bruges til at bestemme koordinatsystemet for resultatet af dine analyser.

## Behandler koordinatsystem

Den miljøindstilling for GeoAnalytics, der skal bruges til at bestemme det koordinatsystem, som skal bruges under udførelse af analyser.

For GeoAnalytics kræver nogle analyser, at behandlingen skal udføres i et projiceret koordinatsystem. Ethvert værktøj, der har implementeret placering af data i beholdere eller lineære enheder, kræver et projiceret koordinatsystem.

- Samme som input – Din analyse vil blive behandlet i det samme koordinatsystem som inputtet. Dette er standardværdien.
- Som angivet – Vælg koordinatsystem til behandling af dine analyser. Når denne indstilling er valgt, skal du klikke på globus-ikonet for at vælge på en liste med kendte projicerede koordinatsystemer eller tilføje den spatiale reference WKID i den relevante boks.
- Lag <navn> – Vælg et eksisterende lag i dit webkort. Koordinatsystemet for det valgte lag vil blive brugt til at bestemme det koordinatsystem, der skal bruges til at behandle din analyse.

## Udstrækning

Den miljøindstilling, der skal bruges til at bestemme den udstrækning eller grænse, som skal bruges under udførelse af analyser. Alle de inputobjekter, der ligger helt inde i eller som gennemskærer den angivne udstrækning, vil blive brugt i analysen.

- Standard – Bruger den udstrækning, som er angivet af værktøjet.
- Som angivet – Angiv koordinaterne manuelt for at definere udstrækningen.
- Lag <navn> – Vælg et eksisterende lag i dit webkort. Den spatiale udstrækning for det valgte lag vil blive brugt til at bestemme den udstrækning, der skal bruges til at behandle din analyse.

## Snap-raster

Når du udfører rasteranalyse, vil indstilling af Snap-raster-miljøet justere udstrækningen for outputrasterlaget, så det passer til cellejusteringen for det angivne Snap-raster-lag.

## Cellestørrelse

Når du udfører rasteranalyse, vil dette miljø indstille den cellestørrelse eller opløsning, som skal bruges til at oprette outputrasterlaget. Standardoutputopløsningen bestemmes af den største cellesstørrelse for inputrasterlaget.

- Minimalt antal input – Brug den mindste cellestørrelse til alle inputlagene.
- Maksimalt antal input – Brug den største cellestørrelse til alle inputlagene. Dette er standardværdien.
- Som angivet – Angiv en numerisk værdi for at indstille cellestørrelsen. Hvis denne indstilling vælges, er standardværdien 1.
- Lag <navn> – Indstiller cellestørrelse for det valgte rasterlag.

## Maske

Når du udfører rasteranalyse, skal du bruge Maske-miljøet til at angive et lag, der skal bruges til at definere dit interesseområde. Kun de celler, der falder inden for analysemasken, vil blive taget i betragtning under analysen.

- Masken kan enten være et raster- eller vektorlag.
- Hvis analysemasken er et rasterlag, vil alle celler, der indeholder en værdi, blive taget i betragtning i forbindelse med definition af masken. Celler i et maskerasterlag, der har en NoData-værdi, betragtes som værende uden for masken og vil blive vist som NoData i analyseresultatlaget.
- Hvis analysemasken er et vektorlag, konverteres det det internt til et rasterlag ved udførelsen. Af denne årsag er det vigtigt, at og er indstillet korrekt til din analyse.

## ArcGIS Data Store

GeoAnalytic-resultater lagres i et ArcGIS-datalager og vises som et vektorlag i Portal for ArcGIS. I de fleste tilfælde bør resultaterne blive lagret i et spatiotemporalt datalager. Dette er standardværdien. Her er årsagerne til, at du måske ønsker at lagre resultaterne i et relationsdatalager:

- Hvis du vil bruge dine resultater i et portal-til-portal-samarbejde
- Hvis du vil aktivere synkroniseringsfunktioner i forbindelse med dine resultater

Du bør benytte et relationsdatalager, hvis du forventer, at mængden af dine GeoAnalytics-resultater vil blive større, og du ønsker at drage fordel af det spatiotemporale big data-lagers muligheder for at håndtere store datamængder.