## Interpoleeri punktid

##

Tööriist Interpoleeri punktid võimaldab ennustada uute asukohtade väärtusi punktikogumike mõõtmiste põhjal. Tööriist kogub igas punktis väärtustega punktandmeid ja tagastab prognoositavate väärtuste järgi liigitatud alad. Näited:

- Keskkonnaagentuuril on sensorid, mis mõõdavad saaste taset. Tööriista Interpoleeri punktid saab kasutada saastetaseme ennustamiseks asukohtades, kus sensoreid pole – näiteks koolides või haiglates.
- Saate ennustada raskmetallide kontsentratsiooni põllusaagis üksikutest taimedest võetud proovide alusel.
- Saate ennustada mulla toitainete (nt lämmastik, fosfor, kaalium jne) ja muude näitajate (nt elektrijuhtivus) taset, et uurida nende seost saagikusega ja anda iga asukoha jaoks põllul täpse hulga väetist.
- Meteoroloogiliste rakenduste hulka kuuluvad temperatuuri, sademete ja nendega seotud muutujate (nt happevihm) ennustamine.

## Vali tuntud väärtustega asukohti sisaldav punktikiht

Punktikiht, mida kasutatakse interpoleerimise alusena.

Lisaks kaardil asuvale kihile saate valida variandi Vali elukeskkonna atlase analüüsikiht või Vali analüüsikiht. Nii avaneb galerii, mis sisaldab mitmete analüüside jaoks tarvilikku kihtide kollektsiooni.

## Vali väli interpoleerimiseks

Valige väärtusi sisaldav väli, mida soovite interpoleerida.

## Optimeeri järgmise jaoks

Valige, kas eelistate kiirust või täpsust. Täpsemate ennustuste arvutamine võtab kauem aega.

## Väljundi ennustusvead

Kui see ruut on märgitud, luuakse interpolatsiooni ennustuste kohta standardvigade kiht. Väljundkihi nimeks on tulemkihi nimi, millele on lisatud viide Vead.

Standardvead on kasulikud, sest annavad teavet ennustatud väärtuste usaldusväärsuse kohta. Lihtsa rusikareegli järgi jääb tegelik väärtus 95% juhtudest ennustatud väärtusest kuni kahe standardvea piiresse. Oletame näiteks, et uus asukoht saab eeldatavaks väärtuseks 50 standardveaga 5. See tähendab, et tööriista parima hinnangu järgi on selle asukoha tegelik väärtus 50, kuid see võib olla minimaalselt ka 40 või maksimaalselt 60. Põhjendatud väärtuste vahemiku arvutamiseks korrutage standardviga kahega ning vahemiku ülemise piiri saamiseks liitke see väärtus ennustatud väärtusele ning alumise piiri saamiseks lahutage see väärtus ennustatud väärtusest.

## Rühmitamine

Valige, kuidas ennustatud väärtused aladeks liigitatakse.

- Geomeetriline intervall – alad põhinevad geomeetrilise jadaga klassi intervallidel. See meetod tagab, et iga klassi ulatuses on umbes sama palju väärtusi ning intervallide muutumine on ühtlane.
- Võrdne intervall – alad luuakse nii, et iga ala ennustatud väärtuste ulatus on võrdne.
- Võrdne ala – alad luuakse nii, et iga ala andmeväärtuste arv on võrdne. Kui andmetes on näiteks enam suuri väärtusi, luuakse rohkem suure väärtusega alasid.
- Manuaalne – selle valiku abil saate väärtuste vahemiku alade jaoks ise määrata. Need väärtused sisestatakse allpool parameetrisse Klassi vahemike väärtused.

## Klasside arv

Määrab klasside arvu (prognoositavate väärtuste ulatuse) tulemkihis. Iga klass määratleb alade piiri. Nende klasside väärtused määratakse ülaloleva parameetri Liigita järgmise järgi abil.

## Klassivahemike väärtused

Sisestage soovitud klassi väärtused, eraldades need tühikutega. Kui soovite näiteks, et klassi üleminekud toimuksid väärtuste 1.5, 3 ja 7 juures, sisestage `1.5 3 7`. Need väärtused määravad iga klassi ülempiiri, nii et klasside arv on võrdne sisestatud väärtuste arvuga. Alasid ei looda asukohtades, mille tulevased väärtused ületavad sisestatud vahemiku suurima väärtuse. Peate sisestama vähemalt kaks ja mitte rohkem kui 32 väärtust.

## Lõika tulemus

Joonistage või sisestage kiht, mis määrab ala, kuhu soovite tulemi joonistada. Kui interpoleerite näiteks järve saastatuse mõõtmisi, saate selles parameetris kasutada järve piiri ja väljund genereeritakse siis vaid järve piiridesse.

## Ennusta nendes asukohtades

Joonistage või sisestage kiht, mis määrab ennustatud väärtuste arvutamiseks punktide asukohad. Nii saate teha ennustusi kindlates huvikohtades. Kui sisendkiht kujutab näiteks saastetaseme mõõtmisi, saate seda parameetrit kasutada saastetaseme ennustamiseks asukohtades, mille liikmed kuuluvad riskirühma (nt koolid ja/või haiglad). Seejärel saate seda teavet kasutada nendes asukohtades tervishoiuametnikele nõuannete andmiseks.

Kui valik on kasutusel, loob see tööriist määratud asukohtades ennustuste väljundi kihi. Väljundkihi nimeks on tulemkihi nimi, millele on lisatud viide Punktid.

## Tulemkihi nimi

See on selle kihi nimi, mis luuakse jaotises Minu sisu ja lisatakse kaardile. Vaikenimi põhineb tööriista nimel ja sisendkihi nimel. Kui kiht on juba olemas, palutakse teil sisestada mõni muu nimi.

Kasutades rippmenüüd Salvesta tulemused, saate jaotises Minu sisu määrata selle kausta nime, kuhu tulemused salvestatakse.