## Ένωση Στοιχείων

##

Η εργασία Ένωση Στοιχείων λειτουργεί με δύο θεματικά επίπεδα. Η Ένωση Στοιχείων ενώνει γνωρίσματα από ένα στοιχείο σε ένα άλλο με βάση χωρικές, χρονολογικές σχέσεις και σχέσεις γνωρισμάτων ή κάποιο συνδυασμό και των τριών τύπων σχέσεων. Το εργαλείο προσδιορίζει όλα τα στοιχεία εισόδου που πληρούν τις συγκεκριμένες συνθήκες της ένωσης και ενώνει το δεύτερο θεματικό επίπεδο εισόδου με το πρώτο. Προαιρετικά μπορείτε να ενώσετε όλα τα στοιχεία που πληρούν τις συνθήκες ή να συνοψίσετε τα στοιχεία.

Η Ένωση Στοιχείων μπορεί να εφαρμοστεί σε σημεία, γραμμές, περιοχές και πίνακες. Μια χρονολογική ένωση απαιτεί τα δεδομένα εισόδου να έχουν χρονική πληροφορία και μια χωρική ένωση απαιτεί τα δεδομένα σας να έχουν γεωμετρικό τύπο.

## Επιλογή θεματικού επιπέδου προορισμού

Το θεματικό επίπεδο που θα περιλαμβάνει τα γνωρίσματα από το θεματικό επίπεδο ένωσης προσαρτημένα στον πίνακά του.

Για την ανάλυση με χωρική σχέση « Κοντά σε» απαιτείται προβολικό σύστημα συντεταγμένων. Μπορείτε να ρυθμίσετε το Σύστημα συντεταγμένων επεξεργασίας στα Περιβάλλοντα ανάλυσης. Εάν το σύστημα συντεταγμένων επεξεργασίας δεν έχει οριστεί σε προβολικό σύστημα συντεταγμένων, θα σας ζητηθεί να το ορίσετε κατά την Εκτέλεση ανάλυσης.

Εκτός από την επιλογή ενός θεματικού επιπέδου από το χάρτη σας, μπορείτε επίσης να επιλέξετε Αναζήτηση θεματικών επιπέδων στο κάτω μέρος της αναπτυσσόμενης λίστας για αναζήτηση στα περιεχόμενά σας ενός κοινόχρηστου αρχείου συνόλου δεδομένων με big data ή ενός feature layer.

## Διαλέξτε θεματικό επίπεδο προς ένωση στο θεματικό επίπεδο προορισμού

Το θεματικό επίπεδο ένωσης με τα γνωρίσματα που θα προσαρτηθούν στο θεματικό επίπεδο προορισμού.

Εκτός από την επιλογή ενός θεματικού επιπέδου από το χάρτη σας, μπορείτε επίσης να επιλέξετε Αναζήτηση θεματικών επιπέδων στο κάτω μέρος της αναπτυσσόμενης λίστας για αναζήτηση στα περιεχόμενά σας ενός κοινόχρηστου αρχείου συνόλου δεδομένων με big data ή ενός feature layer.

## Διαλέξτε λειτουργία ένωσης

Προσδιορίζει πώς θα γίνεται η διαχείριση των ενώσεων μεταξύ των θεματικών επιπέδων προορισμού και ένωσης αν βρεθούν πολλαπλά στοιχεία ένωσης που έχουν την ίδια σχέση με το θεματικό επίπεδο που ενώνεται. Είναι διαθέσιμες δύο λειτουργίες ένωσης από τις οποίες μπορείτε να διαλέξετε:

- Ένωση ένα προς ένα—Με την επιλογή αυτή συνοψίζονται όλα τα στοιχεία που πληρούν τις συνθήκες με κάθε στοιχείο που ενώνεται.
- Ένωση ένα προς πολλά—Με την επιλογή αυτή όλα τα στοιχεία που πληρούν τις συνθήκες ενώνονται με το θεματικό επίπεδο της ένωσης.

Για παράδειγμα, ας υποθέσουμε ότι θέλετε να βρείτε τα σούπερ μάρκετ σε απόσταση 2 χιλιομέτρων από μια λαϊκή αγορά. Σε αυτή την περίπτωση, το θεματικό επίπεδο στο οποίο γίνεται η ένωση έχει ένα μοναδικό στοιχείο που αντιστοιχεί σε μια λαϊκή αγορά, και τα στοιχεία ένωσης αντιστοιχούν στα τοπικά καταστήματα με γνωρίσματα, όπως οι συνολικές ετήσιες πωλήσεις. Χρησιμοποιώντας το εργαλείο Ένωση Στοιχείων, βρίσκουμε ότι πέντε καταστήματα πληρούν τα κριτήρια. Αν καθορίζαμε να χρησιμοποιηθεί η λειτουργία Ένωση ενός με πολλά, θα καταλήγαμε να έχουμε πέντε στοιχεία στο αποτέλεσμά μας με κάθε σειρά να αντιπροσωπεύει τη λαϊκή αγορά και σε ένα σούπερ μάρκετ. Αν καθορίζαμε να χρησιμοποιηθεί η σχέση Ένωση ενός προς ένα, θα καταλήγαμε να έχουμε ένα στοιχείο που θα αντιπροσώπευε τη λαϊκή αγορά και τις συνοψισμένες πληροφορίες από τα σούπερ μάρκετ, π.χ. τον αριθμό (2), και άλλα στατιστικά στοιχεία, π.χ. το άθροισμα των ετήσιων πωλήσεων.

## Επιλέξτε μία ή περισσότερες ενώσεις

Μπορείτε να εφαρμόσετε έναν, δύο ή τρεις τύπους ένωσης. Οι τύποι ενώσεων περιλαμβάνουν τους εξής:

- Χωρική—Χρησιμοποιεί μια καθορισμένη χωρική σχέση για την ένωση στοιχείων. Απαιτεί και τα δύο θεματικά επίπεδα να έχουν γεωμετρικό τύπο.
- Χρονολογική—Χρησιμοποιεί μια χρονολογική σχέση για την ένωση στοιχείων. Απαιτεί και στα δύο θεματικά επίπεδα να είναι ενεργοποιημένη η χρονική πληροφορία.
- Γνώρισμα—Ενώνει στοιχεία με βάση ίσα πεδία.

## Επιλέξτε χωρική συσχέτιση

Η χωρική σχέση που θα καθορίσει εάν τα στοιχεία ενώνονται μεταξύ τους. Οι διαθέσιμες σχέσεις θα εξαρτώνται από τον γεωμετρικό τύπο (σημείο, σύνθετη γραμμή, πολύγωνα) που χρησιμοποιείται στα στοιχεία εισόδου. Οι διαθέσιμες σχέσεις περιλαμβάνουν τις εξής:

- Τέμνει—Τα στοιχεία θα αντιστοιχιστούν εάν τέμνονται μεταξύ τους.
- Ισούται με—Τα στοιχεία θα αντιστοιχιστούν εάν έχουν τον ίδιο γεωμετρικό τύπο.
- Κοντά σε—Τα στοιχεία θα αντιστοιχιστούν εάν βρίσκονται εντός συγκεκριμένης απόστασης μεταξύ τους. Το θεματικό επίπεδο προορισμού πρέπει να είναι σε προβολικό σύστημα συντεταγμένων ή η χωρική αναφορά της επεξεργασίας πρέπει να έχει καθοριστεί σε προβολικό σύστημα συντεταγμένων μέσω της επιλογής Περιβάλλοντα Ανάλυσης αν χρησιμοποιείται χωρική σχέση του τύπου Κοντά σε.
- Περιέχει—Τα στοιχεία θα αντιστοιχιστούν εάν το θεματικό επίπεδο στο οποίο γίνεται η ένωση περιέχεται στα στοιχεία της ένωσης.
- Εντός—Τα στοιχεία θα αντιστοιχιστούν εάν το θεματικό επίπεδο στο οποίο γίνεται η ένωση βρίσκεται εντός των στοιχείων της ένωσης.
- Αγγίζει—Τα στοιχεία θα αντιστοιχιστούν εάν έχουν ένα όριο το οποίο αγγίζει το στοιχείο στο οποίο γίνεται η ένωση.
- Διασχίζει—Τα στοιχεία θα αντιστοιχιστούν εάν έχουν διασταυρούμενο περίγραμμα.
- Επικαλύπτει—Τα στοιχεία θα ενωθούν εάν επικαλύπτονται.

##

Αυτή η απόσταση καθορίζει την ακτίνα που χρησιμοποιείται σε μια χωρική σχέση εγγύτητας.

Ας υποθέσουμε ότι είχατε ένα σύνολο δεδομένων που αντιστοιχεί σε μια πυρηνική μονάδα και ένα σύνολο δεδομένων που αντιστοιχεί σε κατοικίες. Θα μπορούσατε να ορίσετε απόσταση εγγύτητας 1 χιλιομέτρου ώστε να βρεθούν τα σπίτια σε απόσταση 1 χιλιομέτρου από την πυρηνική μονάδα.

## Επιλέξτε χρονική συσχέτιση

Η χρονολογική σχέση που θα καθορίσει εάν τα στοιχεία ενώνονται μεταξύ τους. Η επιλογή αυτή είναι διαθέσιμη μόνο εφόσον είναι ενεργοποιημένος ο χρόνος και στα δύο θεματικά επίπεδα και οι διαθέσιμες σχέσεις θα εξαρτώνται από τον τύπο του χρόνου (στιγμή ή διάστημα) που χρησιμοποιείται για τα στοιχεία εισόδου. Οι διαθέσιμες σχέσεις περιλαμβάνουν τις εξής:

- Συναντά—Τα στοιχεία θα αντιστοιχιστούν εάν το πρώτο στοιχείο συναντά το δεύτερο.
- Συναντάται από—Τα στοιχεία θα αντιστοιχιστούν εάν το πρώτο στοιχείο συναντάται από το δεύτερο.
- Επικαλύπτει—Τα στοιχεία θα αντιστοιχιστούν εάν το πρώτο στοιχείο επικαλύπτει το δεύτερο.
- Επικαλύπτεται από—Τα στοιχεία θα αντιστοιχιστούν εάν το πρώτο στοιχείο επικαλύπτεται από το δεύτερο.
- Κατά τη διάρκεια—Τα στοιχεία θα αντιστοιχιστούν εάν το πρώτο στοιχείο συμβαίνει κατά τη διάρκεια του δεύτερου.
- Περιέχει—Τα στοιχεία θα αντιστοιχιστούν εάν το πρώτο στοιχείο περιέχει το δεύτερο.
- Ισούται με—Τα στοιχεία θα αντιστοιχιστούν εάν το πρώτο στοιχείο ισούται με το δεύτερο.
- Ολοκληρώνει—Τα στοιχεία θα αντιστοιχιστούν εάν το πρώτο στοιχείο ολοκληρώνει το δεύτερο.
- Ολοκληρώνεται από—Τα στοιχεία θα αντιστοιχιστούν εάν το πρώτο στοιχείο ολοκληρώνεται από το δεύτερο.
- Αρχίζει—Τα στοιχεία θα αντιστοιχιστούν εάν το πρώτο στοιχείο γίνεται η αρχή για το δεύτερο.
- Αρχίζει από—Τα στοιχεία θα αντιστοιχιστούν εάν το δεύτερο στοιχείο γίνεται η αρχή για το πρώτο.
- Τέμνει—Τα στοιχεία θα αντιστοιχιστούν εάν οι χρόνοι συμπίπτουν μεταξύ τους.
- Κοντά σε—Τα στοιχεία θα ενωθούν εάν βρίσκονται κοντά μεταξύ τους, ως προς ένα καθορισμένο χρονικό σημείο.

##

Αυτή η χρονολογική απόσταση καθορίζει την ακτίνα χρόνου που χρησιμοποιείται σε μια χρονική σχέση εγγύτητας.

Ας υποθέσουμε ότι έχετε ένα θεματικό επίπεδο με θαλάσσια ατυχήματα και ένα θεματικό επίπεδο με τα ίχνη GPS για έναν τυφώνα. Θα μπορούσατε να ψάξετε για θαλάσσια συμβάντα εντός μιας καθορισμένης απόστασης από τα ίχνη του τυφώνα, τόσο χωρικής (1 χιλιόμετρο) όσο και χρονικής (5 ώρες). Θα επιστρέφονταν τα θαλάσσια συμβάντα που προκλήθηκαν από τον τυφώνα σε κοντινό χώρο και χρόνο.

## Επιλέξτε τα πεδία προς αντιστοίχιση

Αυτή η σχέση θα αντιστοιχίσει τιμές σε ένα πεδίο από θεματικό επίπεδο σε τιμές ενός πεδίου σε άλλο θεματικό επίπεδο.

Για παράδειγμα, ας υποθέσουμε ότι είχατε ένα γεωγραφικό θεματικό επίπεδο ολόκληρης της επικράτειας με διευθύνσεις κατοικίας (που περιλαμβάνει ένα πεδίο Ταχυδρομικός κώδικας) και ένα πινακοειδές σύνολο δεδομένων με δημογραφικά στοιχεία για την υγεία ανά ταχυδρομικό κώδικα (ένα πεδίο με το όνομα HEALTHZIP). Μπορούμε να ενώσουμε το σύνολο δεδομένων υγείας με τα οικιστικά δεδομένα αντιστοιχίζοντας το πεδίο Ταχυδρομικός κώδικας με το πεδίο HEALTHZIP, και το αποτέλεσμα θα είναι ένα θεματικό επίπεδο διευθύνσεων κατοικίας με τα αντίστοιχα δεδομένα υγείας.

## Προσθήκη στατιστικών (προαιρετικά)

Αν η λειτουργία ένωσης είναι Ένωση ενός προς ένα, μπορείτε να υπολογίσετε στατιστικά για τα ενωμένα στοιχεία σας. Με βάση τις προεπιλεγμένες ρυθμίσεις θα υπολογίζονται όλα τα στατιστικά.

Μπορείτε να υπολογίσετε στατιστικά για τα στοιχεία που θα συνοψιστούν. Σε αριθμητικά πεδία, μπορείτε να υπολογίσετε τα εξής:

- Πλήθος—Υπολογίζει τον αριθμό τιμών που δεν είναι null. Μπορεί να χρησιμοποιηθεί σε αριθμητικά πεδία ή σε συμβολοσειρές. Το πλήθος των [null, 0, 2] είναι 2.
- Άθροισμα—Το άθροισμα των αριθμητικών τιμών σε ένα πεδίο. Το άθροισμα των [null, null, 3] είναι 3.
- Μέση τιμή—Η μέση τιμή αριθμητικών τιμών. Η μέση τιμή των [0, 2, null] είναι 1.
- Ελάχιστο—Η ελάχιστη τιμή ενός αριθμητικού πεδίου. Το ελάχιστο των [0, 2, null] είναι 0.
- Μέγιστο—Η μέγιστη τιμή ενός αριθμητικού πεδίου. Η μέγιστη τιμή των [0, 2, null] είναι 2.
- Εύρος—Το εύρος ενός αριθμητικού πεδίου. Αυτό υπολογίζεται ως οι ελάχιστες τιμές που αφαιρούνται από την μέγιστη τιμή. Το εύρος των [0, null, 1] είναι 1. Το εύρος των [null, 4] είναι 0.
- Διακύμανση—Η διακύμανση ενός αριθμητικού πεδίου σε ένα ίχνος. Η διακύμανση του [1] είναι null. Η διακύμανση των [null, 1, 1, 1] είναι 1.
- Τυπική απόκλιση—Η τυπική απόκλιση ενός αριθμητικού πεδίου. Η τυπική απόκλιση του [1] είναι null. Η τυπική απόκλιση των [null, 1, 1, 1] είναι 1.

Σε πεδία συμβολοσειράς, μπορείτε να υπολογίσετε τα εξής:

- Πλήθος—Ο αριθμός των συμβολοσειρών που δεν είναι null.
- Οποιαδήποτε—Αυτό το στατιστικό στοιχείο είναι ένα τυχαίο δείγμα μιας τιμής συμβολοσειράς στο καθορισμένο πεδίο.

Όλα τα στατιστικά στοιχεία υπολογίζονται σε τιμές που δεν είναι null. Το εξαγόμενο θεματικό επίπεδο θα περιέχει ένα νέο πεδίο για κάθε υπολογιζόμενο στατιστικό στοιχείο. Μπορεί να προστεθεί οποιοσδήποτε αριθμός στατιστικών στοιχείων, επιλέγοντας γνώρισμα και στατιστικό στοιχείο.

Όλα τα στατιστικά στοιχεία υπολογίζονται σε τιμές που δεν είναι null. Το εξαγόμενο θεματικό επίπεδο θα περιέχει ένα νέο πεδίο για κάθε υπολογιζόμενο στατιστικό στοιχείο. Μπορεί να προστεθεί οποιοσδήποτε αριθμός στατιστικών στοιχείων, επιλέγοντας γνώρισμα και στατιστικό στοιχείο.

## Δημιουργήστε μια έκφραση για την ένωση στοιχείων (προαιρετικό)

Εφαρμόζει μια συνθήκη σε καθορισμένα πεδία. Θα ενωθούν μόνο τα στοιχεία των οποίων τα πεδία ικανοποιούν αυτές τις συνθήκες.

Για παράδειγμα, ας υποθέσουμε ότι θέλουμε να εφαρμοστεί ένωση σε ένα σύνολο δεδομένων μόνο για τα στοιχεία στα οποία οι δαπάνες για την υγεία health_spending είναι μεγαλύτερες από το 20 τοις εκατό του εισοδήματος income. Για να προχωρήσετε, εφαρμόστε μια συνθήκη ένωσης με `$target["health_spending"] > ($join["income"] * .20)` χρησιμοποιώντας το πεδίο health_spending από το πρώτο σύνολο δεδομένων (με το οποίο ενώνονται τα στοιχεία του συνόλου δεδομένων) και το πεδίο income από το δεύτερο σύνολο δεδομένων (το σύνολο δεδομένων που ενώνεται).

Μπορείτε να εφαρμόσετε συνθήκες ένωσης με τον υπολογιστή έκφρασης.

## Επιλογή χώρου αποθήκευσης δεδομένων

Τα αποτελέσματα GeoAnalytics αποθηκεύονται σε ένα ArcGIS Data Store και εκτίθενται ως ένα θεματικό επίπεδο στοιχείων στο Portal for ArcGIS. Στις περισσότερες περιπτώσεις, τα αποτελέσματα πρέπει να αποθηκεύονται στο χωρο-χρονικό data store και αυτό αποτελεί την προεπιλογή. Σε μερικές περιπτώσεις, η αποθήκευση αποτελεσμάτων σε σχεσιακό data store είναι μια καλή επιλογή. Οι ακόλουθοι είναι κάποιοι λόγοι για τους οποίους θα αποθηκεύατε τα αποτελέσματα σε σχεσιακό data store:

- Χρήση αποτελεσμάτων σε portal για συνεργασία portal.
- Ενεργοποίηση δυνατοτήτων συγχρονισμού με τα αποτελέσματά σας.

Δεν πρέπει να χρησιμοποιείτε το σχεσιακό data store αν περιμένετε αύξηση των αποτελεσμάτων GeoAnalytics και επιθυμείτε να εκμεταλλευτείτε τις δυνατότητες του χωρο-χρονικού big data store για διαχείριση μεγάλων όγκων δεδομένων.

## Όνομα εξαγόμενου θεματικού επιπέδου

Αυτό είναι το όνομα του θεματικού επιπέδου που θα δημιουργηθεί στην ενότητα Το περιεχόμενό μου και θα προστεθεί στο χάρτη. Το προεπιλεγμένο όνομα βασίζεται στο όνομα του εργαλείου και στο όνομα του θεματικού επιπέδου εισόδου. Αν το θεματικό επίπεδο υπάρχει ήδη, το εργαλείο θα αποτύχει.

Με τη χρήση του πτυσσόμενου πλαισίου Αποθήκευση αποτελέσματος σε, μπορείτε να καθορίσετε το όνομα ενός φακέλου στην ενότητα Το περιεχόμενό μουόπου θα αποθηκευτεί το αποτέλεσμα.