## Sujungti sluoksnius

##

Šis įrankis nukopijuoja elementus iš dviejų ar daugiau sluoksnių į naują sluoksnį. Sujungiami sluoksniai turi būti sudaryti iš tokio paties tipo elementų (taškai, linijos ar poligonai). Galite nurodyti kaip bus sujungiami ir kopijuojami atributiniai laukai. Pavyzdžiui:

- Turite Anglijos, Velso ir Škotijos sluoksnius ir norite juos sujungti į vieną Didžiosios Britanijos sluoksnį.
- Turite 12 sluoksnių su sklypų duomenimis atskirose seniūnijose. Norite sujungti juos į vieną sluoksnį su tais atributiniais laukais, kurie bendri visiems 12 sluoksnių.

Jei Naudoti esamą žemėlapio aprėptį pažymėtas, bus apjungti tik matomi elementai. Jei nepažymėtas, bus apjungti visi elementai.

## Pasirinkite sluoksnį

Taškų, linijų ar plotų elementai, kurie bus sujungiami su toliau nurodytu sluoksniu.

## Pasirinkite sujungtiną sluoksnį

Pasirinkite sluoksnį, kurį norite sujungti su pirmuoju sluoksniu.

## Pakeiskite apjungimo laukus

Pagal nutylėjimą, bus perkelti visi abiejų sluoksnių atributiniai laukai. Galite nurodyti, kaip bus perkeliami laukai:

- Pervadinti – lauko pavadinimas bus pakeistas.
- Pašalinti – laukas bus pašalintas.
- Sutapdinti – laukų pavadinimai bus sutapdinti. Reikšmės iš vieno sluoksnio bus nukopijuotos į lauką tokiu pačiu pavadinimu.

## Rezultatų sluoksnio pavadinimas

Tai sluoksnio, kuris bus sukurtas ir patalpintas Turinyje ir pridėtas į žemėlapį, pavadinimas. Numatytasis pavadinimas sukuriamas pagal įrankio ir įvesties sluoksnio pavadinimus. Jei toks sluoksnis jau egzistuoja, jūsų paprašys pateikti kitą pavadinimą.

Naudodami išplečiamo meniu parinktį Rezultatą įrašyti į, galite nurodyti puslapyje Turinys esančio aplanko, kur bus įrašyti rezultatai, pavadinimą.