## Υπέρθεση θεματικών επιπέδων

##

Η υπέρθεση συνδυάζει δύο ή περισσότερα θεματικά επίπεδα σε ένα μοναδικό θεματικό επίπεδο. Μπορείτε να σκεφτείτε την υπέρθεση σαν να περιεργάζεστε μια στοίβα χάρτες και να δημιουργείτε έναν ενιαίο χάρτη με όλες τις πληροφορίες που υπάρχουν στη στοίβα. Η υπέρθεση είναι πολλά περισσότερα από τη συγχώνευση μιας γραμμικής εργασίας· όλα τα γνωρίσματα των στοιχείων που συμμετέχουν στην υπέρθεση μεταφέρονται στο τελικό προϊόν. Η υπέρθεση χρησιμοποιείται για να απαντηθεί μια από τις πλέον βασικές ερωτήσεις στη γεωγραφία: "Τι υπάρχει πάνω από τι;"Για παράδειγμα:

- Ποια αγροτεμάχια βρίσκονται εντός της πεδιάδας πλημμυρών 100 ετών;(Το "εντός" είναι ένας ακόμα τρόπος για να πεις "επάνω από".)
- Ποιοι δρόμοι υπάρχουν μέσα σε ποιες επαρχίες;
- Ποια χρήση γης γίνεται σε τι τύπο εδάφους;
- Τι πηγάδια υπάρχουν εντός εγκαταλελειμμένων στρατιωτικών βάσεων;

Αν είναι επιλεγμένη η Χρήση τρέχουσας έκτασης χάρτη, θα γίνει υπέρθεση μόνο των στοιχείων του θεματικού επιπέδου εισόδου και του θεματικού πεδίου υπέρθεσης που είναι ορατά μέσα στην τρέχουσα έκταση του χάρτη. Αν δεν είναι επιλεγμένο, θα γίνει υπέρθεση όλων των στοιχείων του θεματικού επιπέδου εισόδου και του θεματικού επιπέδου υπέρθεσης, ακόμη και αν βρίσκονται έξω από την τρέχουσα έκταση του χάρτη.

## Επιλέξτε θεματικό επίπεδο εισόδου

Το θεματικό επίπεδο σημείου, γραμμής ή πολυγώνου στο οποίο θα γίνει υπέρθεση.

Εκτός από την επιλογή ενός θεματικού επιπέδου από το χάρτη σας, μπορείτε επίσης να επιλέξετε την Επιλογή θεματικού επιπέδου ανάλυσης Living Atlas ή την Επιλογή θεματικού επιπέδου ανάλυσης που βρίσκονται στο τέλος της πτυσσόμενης λίστας. Αυτό ανοίγει μια συλλογή θεματικών επιπέδων που είναι χρήσιμα για πολλές αναλύσεις.

## Επιλογή θεματικού επιπέδου υπέρθεσης

Το θεματικό επίπεδο για υπέρθεση επάνω από το θεματικό επίπεδο εισόδου.

Εκτός από την επιλογή ενός θεματικού επιπέδου από το χάρτη σας, μπορείτε επίσης να επιλέξετε την Επιλογή θεματικού επιπέδου ανάλυσης Living Atlas ή την Επιλογή θεματικού επιπέδου ανάλυσης που βρίσκονται στο τέλος της πτυσσόμενης λίστας. Αυτό ανοίγει μια συλλογή θεματικών επιπέδων που είναι χρήσιμα για πολλές αναλύσεις.

## Επιλογή μεθόδου υπέρθεσης

Η μέθοδος υπέρθεσης καθορίζει τον τρόπο συνδυασμού του θεματικού επιπέδου εισόδου και του θεματικού επιπέδου υπέρθεσης.

- Τομή—Το αποτέλεσμα θα περιέχει μόνο εκείνα τα στοιχεία ή τμήματα στοιχείων του θεματικού επιπέδου υπέρθεσης που επικαλύπτονται με στοιχεία στο θεματικό επίπεδο εισόδου. Κατά την τομήγραμμικών ή πολυγωνικών στοιχείων, έχετε την επιλογή να καθορίσετε τον τύπο των στοιχείων που θέλετε ως έξοδο.

  Σημεία με σημεία |  |
  Σημεία με γραμμές |  |
  Σημεία με πολύγωνα |  |
  Γραμμές με γραμμές |  |
  Γραμμές με πολύγωνα |  |
  Πολύγωνα με πολύγωνα |  |

- Ένωση—Το αποτέλεσμα θα περιέχει στοιχεία τόσο από το θεματικό επίπεδο εισόδου όσο και από το θεματικό επίπεδο υπέρθεσης. Η επιλογή "Ένωση" είναι διαθέσιμη μόνο αν τόσο το θεματικό επίπεδο εισόδου όσο και το θεματικό επίπεδο υπέρθεσης περιέχουν στοιχεία.
- Απαλοιφή—Το αποτέλεσμα θα περιέχει στοιχεία ή τμήματα στοιχείων του θεματικού επιπέδου υπέρθεσης που δεν επικαλύπτονται με τις περιοχές στο θεματικό επίπεδο εισόδου. Το θεματικό επίπεδο υπέρθεσης μπορεί να περιέχει πολυγωνικά, γραμμικά ή σημειακά στοιχεία.

Αν είναι επιλεγμένη η Χρήση τρέχουσας έκτασης χάρτη, θα γίνει υπέρθεση μόνο των στοιχείων του θεματικού επιπέδου εισόδου και του θεματικού πεδίου υπέρθεσης που είναι ορατά μέσα στην τρέχουσα έκταση του χάρτη. Αν δεν είναι επιλεγμένο, θα γίνει υπέρθεση όλων των στοιχείων του θεματικού επιπέδου εισόδου και του θεματικού επιπέδου υπέρθεσης, ακόμη και αν βρίσκονται έξω από την τρέχουσα έκταση του χάρτη.

## Όνομα θεματικού επιπέδου αποτελεσμάτων

Αυτό είναι το όνομα του θεματικού επιπέδου που θα δημιουργηθεί στην ενότητα Το περιεχόμενό μου και θα προστεθεί στο χάρτη. Θα έχει τον ίδιο τύπο στοιχείων (πολύγωνα, γραμμές ή σημεία) με το θεματικό επίπεδο υπέρθεσης. Το προεπιλεγμένο όνομα βασίζεται στο όνομα της υπέρθεσης και στο όνομα του θεματικού επιπέδου εισόδου. Αν το θεματικό επίπεδο υπάρχει ήδη, θα σας ζητηθεί να δώσετε άλλο όνομα.

Με τη χρήση του αναπτυσσόμενου πλαισίου Αποθήκευση αποτελέσματος σε, μπορείτε να καθορίσετε το όνομα ενός φακέλου στην ενότητα Το περιεχόμενό μου όπου θα αποθηκευτεί το αποτέλεσμα.