## Liida objektid

##

Liida objektid töötab kahe kihiga ja liidab ühe objekti atribuudid teisega ruumiliste ja atribuudiseoste põhjal. Tööriist teeb kindlaks kõik sisendobjektid, mis vastavad määratud liitmistingimustele, ja lisab sihtkihile liidetava kihi.

Töörista „Liida objektid” saab kasutada punktide, joonte, alade ja tabelitega. Ruumilise liitmise korral peab teie andmetel olema geomeetria.

Kui ruut Kasuta praegust kaardiulatust on märgitud, analüüsitakse ainult neid objekte, mis on praeguses kaardiulatuses nähtavad. Kui see ruut pole märgitud, analüüsitakse kõiki siht- ja liidetava kihi objekte ka siis, kui neid pole praegu kuvataval kaardiosal näha.

## Vali sihtkiht

Sihtkiht, mille tabelisse on lisatud liidetava kihi atribuudid.

Lisaks kaardil asuvale kihile saate valida variandi Vali elukeskkonna atlase analüüsikiht või Vali analüüsikiht. Nii avaneb galerii, mis sisaldab mitmete analüüside jaoks tarvilikku kihtide kollektsiooni.

## Vali sihtkihiga ühendatav kiht

Sihtkihile lisatavate atribuutidega liidetav kiht.

Lisaks kaardil asuvale kihile saate valida variandi Vali elukeskkonna atlase analüüsikiht või Vali analüüsikiht. Nii avaneb galerii, mis sisaldab mitmete analüüside jaoks tarvilikku kihtide kollektsiooni.

## Vali liitmise tüübid

Saate rakendada ruumilise liitmise, atribuudi liitmise või nende kahe kombinatsiooni.

- Ruumiline – kasutab objektide ühendamiseks määratletud ruumilist seost. See nõuab, et mõlemad kihid sisaldaksid geomeetriat.
- Atribuut – kasutab objektide ühendamiseks ühesuguseid välju.

## Vali ruumiline seos

Ruumiline seos, mis määrab, kas objektid liidetakse. Saadaolevad seosed olenevad sellest, mis tüüpi geomeetriat (punkt, joon, alad) sisendobjektide jaoks kasutatakse. Saadaolevate seoste hulka kuuluvad järgmised seosed.

- Identne – sihtkihi objektid vastendatakse, kui need on identsed liidetava kihi objektidega.
- Lõikub – sihtkihi objektid vastendatakse, kui need lõikuvad liidetava kihi objektidega.
- Sisaldab täielikult – objektid vastendatakse, kui sihtkihi objektid sisaldavad täielikult liidetava kihi objekte.
- Asub täielikult – objektid vastendatakse, kui sihtkihi objektid asuvad täielikult liidetava kihi objektides.
- Raadiuses – sihtkihi objektid vastendatakse, kui need asuvad liidetava kihi objektidest määratud vahemaa raadiuses.

## Atribuutidega liitmine

Atribuutide seos, mis määrab, kas objektid liidetakse. Objektid vastendatakse, kui liidetava kihi väljade väärtused on võrdsed sihtkihi väljade väärtustega.

Näiteks võib teil olla üleriigiline geograafiline elumajade aadresside kiht (sh väli SIHTNUMBER) ja tabeli kujul andmestik demograafiliste terviseandmetega vastavalt sihtnumbrile (väli nimega TERVISSIHTNUMBER). Saate ühendada terviseandmestiku elumajade andmetega, vastendades välja SIHTNUMBER väljaga TERVISSIHTNUMBER. Tulemuseks on vastavate terviseandmetega elumajade kiht.

## Vali liitmise toiming

Määratleb, kuidas käsitleda siht- ja liidetava kihi vahelisi ühendusi, kui leitakse, et liidetava kihi mitmel objektil on sihtkihiga sama seos. Valida saate kahe liitmistoimingu vahel.

- Liida üks ühega – see toiming ühendab liidetava kihi esimese ühilduva objekti sihtkihi esimese ühilduva objektiga. Statistika lisamisel summeeritakse ühilduvad liidetud objektid soovi korral iga sihtkihi objektiga. Liidetud objektide arv lisatakse vaikimisi.
- Liida üks mitmega – see toiming ühendab kõik liidetava kihi ühilduvad objektid sihtkihiga. Tulemkiht sisaldab sihtkihi mitut kirjet.

Oletame näiteks, et soovite leida kõik kaubamajad, mis jäävad turust 5 kilomeetri raadiusesse. Sellisel juhul on sihtkihil üks objekt, mis tähistab turgu, ja liidetavad objektid tähistavad kohalikke toidupoode, mille atribuut on näiteks aasta kogukäive. Objektide liitmise tööriista abil saate teada, et sellele kriteeriumile vastavad viis toidupoodi. Kui täpsustate liitmistoimingut Liida üks mitmega, saaksite tulemuseks viis objekti, kus iga rida tähistab turgu ja kaubamaja. Kui määrate seose Liida üks ühega ja valite statistika, saate tulemuseks ühe objekti, mis tähistab turgu ja sisaldab kaubamajade teabe kokkuvõtet (nt arv (5)) ning muud statistikat (nt aastast kogukäivet).

## Lisa statistika (valikuline)

Kui tegite valiku Liida üks ühega, saate numbriväljade puhul summeerida ja arvutada liidetud objektide statistika. Ühilduvate liidetud objektide koguarv arvutatakse ja lisatakse tulemkihile vaikimisi. Kui otsustate täiendavat statistikat mitte lisada, ühendatakse liidetava kihi esimene ühilduv objekt sihtkihi esimese ühilduva objektiga. Saate arvutada vähemalt ühe järgmise parameetri.

- Summa
- Miinimum
- Maksimum
- Keskmine
- Standardhälve

## Tulemkihi nimi

See on selle kihi nimi, mis luuakse jaotises Minu sisu ja lisatakse kaardile. Vaikenimi põhineb tööriista nimel ja sisendkihi nimel. Kui kiht on juba olemas, palutakse teil sisestada mõni muu nimi.

Kasutades rippmenüüd Salvesta tulemused, saate jaotises Minu sisu määrata selle kausta nime, kuhu tulemused salvestatakse.