## Rikasta kihti

##

See töövahend aitab rikastada teie andmeid, hankides juurde teavet teie läheduses olevate inimeste, paikade ja ettevõtete kohta ning võimaldab saada täiendavaid vastuseid küsimustele, millele vastamine oleks ainult kaardi vahendusel raskendatud. Näide. Millised inimesed siin piirkonnas elavad? Millega inimesed siin piirkonnas vabal ajal tegelevad? Millised on nende harjumused ja elustiil? Millist tüüpi ettevõtted siin piirkonnas tegutsevad?

Tulemuseks on kiht, mis sisaldab lisaks geograafilisele teabele informatsiooni ka demograafilistest näitajatest jne. Vastav uus info lisatakse väljadena tabelisse.

Kui ruut Kasuta praegust kaardi ulatust on märgitud, rikastatakse ainult neid sisendkihi objekte, mis on kaardil praegu nähtavad. Kui see ruut pole märgitud, rikastatakse kõiki sisendkihis olevaid objekte ka siis, kui neid pole praegu kaardil näha.

## Vali uute andmetega rikastatav kiht

Uute atribuutandmetega rikastatav punkti-, joone- või alakiht.

Lisaks kaardil asuvale kihile saate valida variandi Vali elukeskkonna atlase analüüsikiht või Vali analüüsikiht. Nii avaneb galerii, mis sisaldab mitmete analüüside jaoks tarvilikku kihtide kollektsiooni.

## Rikastamise muutujad

Akna Andmebrauser avamiseks klõpsake nuppu Vali muutujad. Andmebrauser aitab teil rikastamise muutujaid otsida ja valida eraldi või kollektsioonidena.

Teie andmete põhjal valitakse automaatselt piirkond. Kui teie andmed hõlmavad rohkem kui ühte riiki, saate valida mõne muu piirkonna.

Rikastamise muutujad korraldatakse hõlpsaks juurdepääsuks andmekogude ehk kollektsioonidena. Andmekogu valimisel kuvatakse brauseris mõni selle kollektsiooni populaarsem rikastamise muutuja. Jaotises Jätka sirvimist kuvatakse ka selle kollektsiooni kategooriad. Iga kategooria piires saate valida terveid alamkategooriaid või sirvida alamkategooriat ja valida rikastamise muutujad eraldi. Otsinguvälja kaudu saate kategooriast ka mõnda kindlat muutujat otsida.

Rikastamise muutujate valimisel lisatakse need andmebrauseri nurgas asuvasse ostukorvi. Ostukorvis saate jälgida valitud muutujate arvu.

Iga valitud muutuja lisatakse tulemkihis väljana.

## Määra piirkonnad analüüsiks

Saate määratleda sisendpunktide või joonte ümber asuva ala, mida rikastatakse, kasutades selleks kas sirgjoonelist vahemaad või valitud liikumisviisi. Sirgjoonelise vahemaa puhul saate maksimaalse väärtusena sisestada 1000 miili (1609 kilomeetrit). Liikumisviise saab kasutada üksnes juhul, kui teie sisendkiht sisaldab punkte. Lubatud liikumisviisid määrab teie asutuse administraator. Liikumisviisi kasutamisel mõõdetakse vahemaad piki maanteid või jalgteid ning arvesse võetakse kehtivaid reegleid (nt ühesuunalisi teid, keelatud pöördeid jne). Kui olete liikumisviisi ja mõõdu valinud, sisestage kestus või vahemaa, milleks võib maksimaalselt olla 5 tundi (300 minutit) või 300 miili (482,8 kilomeetrit).

Ruudu Tagasta piiratud alad märkimisel tagastatakse ülaltoodud aja või vahemaa kaudu määratletud pindobjektid. Kui ruutu ei märgita, tagastatakse punktobjektid.

## Tulemkihi nimi

See on selle kihi nimi, mis luuakse jaotises Minu sisu ja lisatakse kaardile. Vaikenimi põhineb tööriista nimel ja sisendkihi nimel. Kui kiht on juba olemas, palutakse teil sisestada mõni muu nimi.

Kasutades rippmenüüd Salvesta tulemused, saate jaotises Minu sisu määrata selle kausta nime, kuhu tulemused salvestatakse.