## Identifiser hendelser

##

Dette verktøyet fungerer med et tidsaktivert lag med punkter, linjer, områder eller tabeller som representerer et øyeblikk i tid. Ved å bruke sekvensielt ordnede geoobjekter, kalt spor, fastsetter dette verktøyet hvilke geoobjekter som er hendelser av interesse. Hendelser fastsettes av betingelser du angir.

Verktøyet fastsetter hvilke geoobjekter som tilhører et spor ved å bruke et eller flere felt. Ved å bruke tiden for hvert geoobjekt ordnes sporene sekvensielt, og hendelsesbetingelsen brukes. Geoobjekter som oppfyller startbetingelsen for hendelsen, merkes som en hendelse. Du kan velge å bruke en sluttbetingelse for hendelse; når sluttbetingelsen er sann, er ikke geoobjektet lenger en hendelse. Resultatene returneres med de opprinnelige geoobjektene – med nye kolonner som representerer hendelsesnavnet – og angir hvilket geoobjekt som oppfyller hendelsesbetingelsen. Du kan returnere alle opprinnelige geoobjekter eller bare geoobjektene som er hendelser.

La oss for eksempel si at du har GPS-målinger av orkaner hvert 10. minutt. Hver GPS-måling registrerer orkanens navn, lokasjon, tidspunktet for registreringen og vindhastigheten. Ved å bruke disse feltene kan du opprette en hendelse der en måling med en vindhastighet som er større enn 208 km/h, er en hendelse som heter `Katastrofisk`. Ved å ikke angi en sluttbetingelse vil hendelsen slutte hvis geoobjektet ikke lenger oppfyller startbetingelsen (vindhastigheten avtar til mindre enn 208).

For å ta et annet eksempel, la oss si at du skal overvåke konsentrasjoner av et kjemikalie i den lokale vannforsyningen ved å bruke et felt som heter `forurensningsnivå`. Du vet at de anbefalte nivåene er mindre enn 0,01 mg/l, og at de farlige nivåene er over 0,03 mg/l. For å identifisere hendelser der en verdi over 0,03 mg/l er en hendelse og forblir en hendelse til forurensningsnivåene går tilbake til normalt igjen, oppretter du en hendelse med en startbetingelse på `forurensningsnivå > 0,03` og en sluttbetingelse på `forurensningsnivå < 0,01`. Dette vil merke en hvilken som helst sekvens der verdiene overstiger 0,03 mg/l til de går tilbake til en verdi på mindre enn 0,01.

## Velg laget du vil identifisere hendelser i

Punktene, linjene, områdene eller tabellene som skal brukes til å finne hendelser. Inndatalaget må tidsaktiveres med geoobjekter som representerer et øyeblikk i tid, og det må ha et eller flere felt som kan brukes til å identifisere spor.

I tillegg til å velge et lag fra kartet kan du velge Bla gjennom lag, som du finner nederst i rullegardinlisten, til å bla deg frem til innholdet for et fildelingsdatasett for big data eller et geoobjektslag.

## Velg ett eller flere felt for å identifisere spor

Feltene som representerer spor-ID-en. Du kan bruke et felt eller flere felt til å representere unike sporverdier.

Hvis du for eksempel skulle rekonstruere spor etter orkaner, kunne du ha brukt orkanens navn som sporfelt.

## Bygg et betingelsesuttrykk for å angi starten på en hendelse

Legg til en betingelse med Expression Builder for å fastsette hva en hendelse er. Hvis betingelsen du angir er sann, er geoobjektet en hendelse. Hvis du ikke angir en sluttbetingelse, slutter hendelsen når startbetingelsen ikke lenger er sann.

La oss for eksempel si at du ønsker å bli varslet når summen av feltene `konsentrasjon_1` og `konsentrasjon_2` er større enn `konsentrasjon_3`. Du må da bruke betingelsen `($feature[“concentration_1"] + $feature["concentration_2"]) > $feature["concentration_3"])`.

## Bygg et betingelsesuttrykk for å angi slutten på en hendelse

Du kan også legge til en betingelse med Expression Builder for å fastsette slutten på en hendelse. Hvis sluttbetingelsen du angir er sann, er geoobjektet ikke lenger en hendelse. Hvis du ikke angir en sluttbetingelse, slutter hendelsen når startbetingelsen ikke lenger er sann.

La oss for eksempel si at du vil bli varslet når summen av feltene `konsentrasjon_1` og `konsentrasjon_2` er større enn `konsentrasjon_3`, og at du vil at hendelsen skal slutte hvis `konsentrasjon_4` er mindre enn `konsentrasjon_1`. Du må da bruke startbetingelsen `($feature["concentration_1"] + $feature["concentration_2"]) > ($join["income"] * .20)` og sluttbetingelsen `($feature["concentration_4"] < $feature["concentration_1"])`.

## Velg hvordan du vil at utdataene skal representeres

Alle utdatametoder vil føye felt til de opprinnelige geoobjektene. Det er to måter å fastsette hvilke geoobjekter som returneres:

- Returner bare hendelser – Denne metoden vil bare returnere geoobjektene som er hendelser. Geoobjekter som ikke registreres som hendelser, vil ikke bli returnert.
- Returner alle geoobjekter – Dette er standard. Alle geoobjekter i inndataene vil bli returnert.

## Navn på resultatlag

Dette er navnet på laget som vil bli laget i Mitt Innhold og lagt til i kartet. Standardnavnet er basert på verktøynavnet og navnet på inndatalaget. Hvis laget allerede eksisterer, vil verktøyet mislykkes.

Bruk rullegardinlisten Lagre resultat i til å angi navnet på en mappe i Mitt innhold som resultatene skal lagres i.