## Urmărire în aval

##

Acest instrument stabileşte traiectoria sau traseul de scurgere pe direcţia aval dinspre punctele din stratul dvs. tematic de intrare.

De exemplu, să presupunem că aveţi obiecte spaţiale punctuale reprezentând surse de contaminare şi doriţi să stabiliţi încotro se va scurge contaminarea în cadrul zonei dvs. de studiu. Puteţi utiliza Traiectoria în aval pentru a identifica traseul pe care îl va urma contaminarea. De asemenea, această traiectorie poate fi împărţită în segmente liniare individuale, specificând o valoare şi unităţi de măsură pentru distanţă. Linia rezultată poate reprezenta lungimea totală a traseului de scurgere, o lungime maximă specificată a traiectoriei sau obiectele spaţiale fixate la zonă, cum ar fi zona dvs. de studiu. În multe cazuri, dacă rezultă lungimea totală a traseului de scurgere, aceasta va fi egală cu întreaga distanţă de sursă până la ocean.

Rezultatul este o linie care reprezintă traseul în aval. Dacă se specifică o distanţă pentru Împărţire traiectorie în segmente liniare, linia trasată va fi divizată în linii multiple, fiecare linie având lungimea specificată. De exemplu, dacă punctul dvs. de intrare reprezintă o scurgere contaminantă, iar râul/fluviul în care se deversează are o viteză de deplasare de 0,6 mile (0,97 km) pe oră sau 15 mile (24 km) pe zi, este de dorit să împărţiţi râul/fluviul în segmente de 15 mile (24 km). Împărţirea traiectoriei în intervale de 15 mile (24 km) va indica distanţa aproximativă de deplasare a scurgerii în fiecare zi. Linia va fi reprezentată simbolic prin culori gradate, în funcţie de distanţă, şi va fi marcată cu distanţa de la începutul traiectoriei.

Traiectoria rezultată va avea toate atributele punctelor de intrare, cât şi atribute suplimentare.

- PointID - Conţine valoarea ID de la punctul de intrare.
- LengthKm - Conţine lungimea în kilometri pentru traiectoria totală în aval.
- Description şi DataResolution - Conţine informaţii legate de datele hidrologice folosite pentru a calcula traiectoria.
- FromDistance şi ToDistance - Conţine distanţa de la şi până la a fiecărui segment liniar. Aceste atribute sunt scrise dacă se utilizează funcţia Împărţire traiectorie în segmente liniare.

Dacă se bifează Utilizare extindere curentă hartă, vor fi analizate numai obiectele spaţiale punctuale din stratul tematic de intrare care sunt vizibile din extinderea curentă a hărţii. Dacă nu se bifează, vor fi utilizate toate obiectele spaţiale din stratul tematic introdus, chiar dacă se află în afara extinderii curente a hărţii.

## Obiectele spaţiale punctuale care vor fi utilizate ca locaţii de start pentru fiecare traiectorie în aval

Obiectele spaţiale punctuale care vor fi utilizate ca locaţii de start pentru traiectoria în aval. Ieşirea va conţine o linie pentru fiecare punct de intrare.

În afară de a alege un strat tematic din harta dvs., puteţi selecta opţiunile Alegere strat tematic de analiză din atlasul actualizat sau Alegere strat tematic de analiză care se găsesc în partea inferioară a listei verticale. Această acţiune deschide o galerie care conţine o colecţie de straturi tematice utile pentru numeroase analize.

## Împărțire traiectorie în segmente liniare

Linia de traiectorie va fi împărţită în linii multiple, fiecare având lungimea specificată. De exemplu, dacă punctul dvs. de intrare reprezintă o scurgere contaminantă, iar râul/fluviul în care se deversează are o viteză de deplasare de 0,6 mile (0,97 km) pe oră sau 15 mile (24 km) pe zi, este de dorit să împărţiţi râul/fluviul în segmente de 15 mile (24 km). Împărţirea traiectoriei în intervale de 15 mile (24 km) va indica distanţa aproximativă de deplasare a scurgerii în fiecare zi. Linia va fi reprezentată simbolic prin culori gradate, în funcţie de distanţă, şi va fi marcată cu distanţa de la începutul traiectoriei. Traiectoria rezultată va avea segmente liniare multiple, fiecare conţinând câmpurile FromDistance şi ToDistance.

## Distanța maximă a traiectoriei

Stabileşte lungimea totală a liniei care va rezulta. Dacă furnizaţi obiecte spaţiale de zonă pentru a fixa traiectoria, rezultatul va fi fixat la obiectul spaţial de zonă, indiferent de distanţa pe care o introduceţi aici.

## Decupare rezultat la

Trasaţi sau furnizaţi un strat tematic al zonei în care doriţi să fie fixată traiectoria. De exemplu, dacă doriţi doar ca rezultatul traiectoriei să se afle în zona dvs. de studiu, cum ar fi judeţul dvs., utilizaţi obiectul spaţial al judeţului dvs., astfel încât traiectoria să se oprească la limita judeţului.

## Nume strat tematic rezultat

Acesta este numele stratului tematic care va fi creat în Resursele mele şi adăugat în hartă. Numele implicit se bazează pe numele instrumentului şi numele stratului tematic de intrare. Dacă stratul tematic rezultat există deja, vi se va solicita să furnizaţi un alt nume.

Utilizând caseta derulantă Salvare rezultat în, puteţi specifica numele unui director din Resursele mele în care va fi salvat rezultatul.