Η εργαλειοθήκη ανάλυσης στοιχείων περιέχει ένα σύνολο εργαλείων στα οποία έχετε πρόσβαση και μπορείτε να χρησιμοποιήσετε. Αυτές οι εργασίες ταξινομούνται παρακάτω σε κατηγορίες. Οι κατηγορίες είναι απλώς λογικές ομαδοποιήσεις και δεν επηρεάζουν τον τρόπο πρόσβασης ή τη χρήση των εργασιών με οποιονδήποτε τρόπο.

## Σύνοψη Δεδομένων

Αυτά τα εργαλεία υπολογίζουν σύνολα μετρήσεων, μήκη, εμβαδά και βασικά περιγραφικά στατιστικά στοιχεία των στοιχείων και των γνωρισμάτων τους εντός περιοχών ή κοντά σε άλλα στοιχεία.

- Το εργαλείο Συνάθροιση Σημείων υπολογίζει στατιστικά στοιχεία σχετικά με σημεία που εμπίπτουν σε καθορισμένες περιοχές.
- H Ένωση Στοιχείων μεταφέρει γνωρίσματα από ένα θεματικό επίπεδο ή πίνακα σε ένα(ν) άλλο με βάση χωρικές σχέσεις και σχέσεις γνωρισμάτων.
- Το εργαλείο Σύνοψη Πλησιέστερων υπολογίζει στατιστικά στοιχεία για στοιχεία και τα γνωρίσματά τους που βρίσκονται εντός μιας καθορισμένης απόστασης.
- Το εργαλείο Σύνοψη στο Εσωτερικό υπολογίζει στατιστικά στοιχεία για πολυγωνικά στοιχεία και τα γνωρίσματά τους, τα οποία επικαλύπτονται.

## Συνάθροιση Σημείων

Χρησιμοποιώντας ένα θεματικό επίπεδο με σημειακά στοιχεία και ένα θεματικό επίπεδο με πολυγωνικά στοιχεία, αυτό το εργαλείο προσδιορίζει ποια σημεία βρίσκονται σε κάθε πολύγωνο και υπολογίζει στατιστικά στοιχεία για όλα τα σημεία κάθε πολυγώνου. Για παράδειγμα:

- Με δεδομένες τις τοποθεσίες σημείων των εγκληματικών ενεργειών, υπολογίστε τον αριθμό των εγκλημάτων ανά επαρχία ή άλλη διοικητική περιφέρεια.
- Βρείτε τα υψηλότερα και τα χαμηλότερα έσοδα για franchise τοποθεσίες ανά πολιτεία.

## Ένωση Στοιχείων

H Ένωση Στοιχείων θα μεταφέρει γνωρίσματα από ένα θεματικό επίπεδο ή πίνακα σε ένα(ν) άλλο με βάση χωρικές σχέσεις και σχέσεις γνωρισμάτων. Για παράδειγμα:

- Προσαρτήστε κοινό όριο ή δημογραφικά στοιχεία στα δεδομένα περιστατικών.
- Προσδιορίστε τις πλησιέστερες εγκαταστάσεις σε μια γνωστή τοποθεσία.
- Προσδιορίστε τον αριθμό κατοικιών που βρίσκονται εντός ζωνών πλημμύρας.
- Προσδιορίστε οικοσυστήματα για διαφορετικά είδη άγριας πανίδας.

## Σύνοψη Πλησιέστερων

Βρίσκει στοιχεία που βρίσκεται σε συγκεκριμένη απόσταση από τα στοιχεία του θεματικού επιπέδου εισόδου. Η απόσταση μπορεί να μετρηθεί κατά μήκος μιας ευθείας γραμμής ή εφικτών διαδρομών ενός τρόπου μετάβασης. Στη συνέχεια, υπολογίζονται τα στατιστικά στοιχεία για τα πλησιέστερα στοιχεία. Για παράδειγμα:

- Υπολογίστε το συνολικό πληθυσμό που βρίσκεται σε απόσταση πέντε λεπτών από μια προτεινόμενη νέα τοποθεσία καταστημάτων.
- Υπολογίστε τον αριθμό των ελεύθερων ραμπών πρόσβασης σε απόσταση πέντε λεπτών από μια προτεινόμενη νέα τοποθεσία καταστήματος, για να χρησιμοποιηθεί ως μέτρο πρόσβασης στο κατάστημα.

## Σύνοψη στο Εσωτερικό

Εντοπίζει περιοχές (και τμήματα περιοχών) που επικαλύπτονται μεταξύ δύο θεματικών επιπέδων και υπολογίζει στατιστικά στοιχεία για την υπέρθεση. Για παράδειγμα:

- Με δεδομένο ένα θεματικό επίπεδο περιοχών λεκάνης απορροής και ένα θεματικό επίπεδο περιοχών χρήσης γης, υπολογίστε τη συνολική καλλιεργούμενη έκταση με τον τύπο χρήσης γης για κάθε λεκάνη απορροής.
- Με δεδομένο ένα θεματικό επίπεδο αγροτεμαχίων μιας επαρχίας και ένα θεματικό επίπεδο ορίων πόλης, συνοψίστε τη μέση τιμή κενών αγροτεμαχίων εντός της κάθε πόλης.

## Εμπλουτισμός δεδομένων

Αυτά τα εργαλεία σάς βοηθούν να εξερευνήσετε τα χαρακτηριστικά των περιοχών. Επιστρέφονται λεπτομερή δημογραφικά και στατιστικά στοιχεία για τις επιλεγμένες περιοχές.

- Ο Εμπλουτισμός θεματικού επιπέδου ανακτά πληροφορίες σχετικά με τους ανθρώπους, τα μέρη και τις επιχειρήσεις σε μια συγκεκριμένη περιοχή, ή εντός ενός επιλεγμένου χρόνου ταξιδιού ή απόστασης από μια τοποθεσία.

## Εμπλουτισμός Θεματικού Επιπέδου

Ανακτά πληροφορίες σχετικά με τους ανθρώπους, τα μέρη και τις επιχειρήσεις σε μια συγκεκριμένη περιοχή, ή εντός ενός επιλεγμένου χρόνου ταξιδιού ή απόστασης από μια τοποθεσία.

## Εύρεση Τοποθεσιών

Τα εργαλεία αυτά χρησιμοποιούνται για τον εντοπισμό ή τη δημιουργία στοιχείων που πληρούν τα κριτήρια τα οποία καθορίζετε. Ο τύπος των κριτηρίων θα εξαρτάται από το εργαλείο το οποίο χρησιμοποιείτε. Για παράδειγμα, τα κριτήριά σας μπορούν να βασίζονται σε χωρικά ή περιγραφικά ερωτήματα, περιοχές ορατές από ένα καθορισμένο ύψος, κατηφορικές περιοχές για συγκεκριμένα σημεία αποστράγγισης ή χρόνο οδήγησης σε συγκεκριμένες συνθήκες κυκλοφορίας.

- Το εργαλείο Επιλογή Βέλτιστης Τοποθεσίας Εγκαταστάσεων επιλέγει τις καλύτερες τοποθεσίες για εγκαταστάσεις, κατανέμοντας τις τοποθεσίες για τις οποίες υπάρχει ζήτηση, με τρόπο ώστε να επιτυγχάνεται ένας δεδομένος στόχος.
- Το εργαλείο Δημιουργία Ανάλυσης Ορατότητας δημιουργεί περιοχές που είναι ορατές, βάσει των τοποθεσιών που καθορίζετε.
- Το εργαλείο Δημιουργία Λεκανών Απορροής δημιουργεί λεκάνες απορροής, βάσει των τοποθεσιών που καθορίζετε.
- Το εργαλείο Παραγωγή Νέων Τοποθεσιών δημιουργεί νέες περιοχές από τοποθεσίες της περιοχής μελέτης που πληρούν μια σειρά κριτηρίων που καθορίζετε εσείς.
- Το εργαλείο Εύρεση των centroid βρίσκει το αντιπροσωπευτικό κέντρο (centroid) για στοιχεία εισόδου.
- Η Εύρεση Υπαρχουσών Τοποθεσιών αναζητά υπάρχουσες περιοχές μέσα σε ένα θεματικό επίπεδο που πληρούν μια σειρά κριτηρίων.
- Το εργαλείο Εύρεση Παρόμοιων Τοποθεσιών βρίσκει τις τοποθεσίες που μοιάζουν περισσότερο με μία ή περισσότερες τοποθεσίες αναφοράς βάσει των κριτηρίων που καθορίζετε.
- Το εργαλείο Γεωκωδικοποίηση τοποθεσιών από πίνακα μετατρέπει διευθύνσεις από έναν πίνακα σε συντεταγμένες.
- Το εργαλείο Κατάντη Ιχνηλάτηση προσδιορίζει τις διαδρομές της ροής με καθοδική κατεύθυνση από τις τοποθεσίες που καθορίζετε.

## Επιλογή Βέλτιστης Τοποθεσίας Εγκαταστάσεων

Επιλέγει τις καλύτερες τοποθεσίες για εγκαταστάσεις κατανέμοντας τοποθεσίες όπου υπάρχει ζήτηση για αυτές τις εγκαταστάσεις, με τρόπο ώστε να επιτυγχάνεται ένας δεδομένος στόχος.

## Δημιουργία ανάλυσης ορατότητας

Δημιουργεί περιοχές που είναι ορατές με βάση τις τοποθεσίες που καθορίζετε.

## Δημιουργία λεκανών απορροής

Δημιουργεί λεκάνες απορροής με βάση τις τοποθεσίες που καθορίζετε.

## Παραγωγή νέων τοποθεσιών

Δημιουργεί νέα στοιχεία στην περιοχή μελέτης που πληρούν μια σειρά κριτηρίων που καθορίζετε εσείς. Τα κριτήρια αυτά μπορεί να βασίζονται σε περιγραφικά ερωτήματα (για παράδειγμα, αγροτεμάχια που είναι κενά) και σε χωρικά ερωτήματα (για παράδειγμα, εντός 1 μιλίου από ποτάμι).

## Εύρεση Κεντροειδών

Βρίσκει το αντιπροσωπευτικό κέντρο (κεντροειδές) για κάθε πολλαπλό σημείο εισόδου, γραμμή ή στοιχείο περιοχής.

## Εύρεση υπαρχουσών τοποθεσιών

Επιλέγει τα υφιστάμενα στοιχεία στην περιοχή μελέτης που πληρούν μια σειρά κριτηρίων που καθορίζετε εσείς. Τα κριτήρια αυτά μπορεί να βασίζονται σε περιγραφικά ερωτήματα (για παράδειγμα, αγροτεμάχια που είναι κενά) και σε χωρικά ερωτήματα (για παράδειγμα, εντός 1 μιλίου από ποτάμι).

## Γεωκωδικοποίηση περιοχών από πίνακα

Μετατρέπει διευθύνσεις σε συντεταγμένες. Χρησιμοποιήστε αυτό το εργαλείο σε διευθύνσεις σε ένα φύλλο εργασίας Excel ή σε ένα αρχείο CSV.

## Εύρεση Παρόμοιων Τοποθεσιών

Εντοπίζει τις τοποθεσίες που μοιάζουν περισσότερο με μία ή περισσότερες τοποθεσίες αναφοράς βάσει των κριτηρίων που καθορίζετε.

## Κατάντη ιχνηλάτηση

Καθορίζει τις κατάντη διαδρομές ροής από τις τοποθεσίες που καθορίζετε.

## Ανάλυση Μοτίβων

Αυτά τα εργαλεία σάς βοηθούν να προσδιορίσετε, να προσδιορίσετε ποσοτικά και να απεικονίσετε χωρικά μοτίβα στα δεδομένα σας.

- Το εργαλείο Υπολογισμός Πυκνότητας παίρνει γνωστές ποσότητες κάποιου φαινομένου και τις διασπείρει στο χάρτη.
- Το εργαλείο Εύρεση Hot spot εντοπίζει στατιστικά σημαντικές συστάδες στο χωρικό μοτίβο των δεδομένων σας.
- Το εργαλείο Εύρεση Ακραίων Τιμών προσδιορίζει αν υπάρχουν στατιστικά σημαντικές ακραίες τιμές στο χωρικό μοτίβο των δεδομένων σας.
- Το εργαλείο Παρεμβολή Σημείων προβλέπει τιμές σε νέες τοποθεσίες, με βάση τις μετρήσεις που βρίσκονται σε μια συλλογή σημείων.

## Υπολογισμός πυκνότητας

Το εργαλείο Ανάλυση Πυκνότητας παίρνει γνωστές ποσότητες κάποιου φαινομένου και τις διασπείρει στο χάρτη. Μπορείτε να χρησιμοποιήσετε αυτό το εργαλείο, για παράδειγμα, για να εμφανίσετε συγκεντρώσεις χτυπημάτων κεραυνών ή ανεμοστρόβιλων, πρόσβαση σε νοσοκομεία και πυκνότητες πληθυσμών.

## Εύρεση Hot Spots

Αυτό το εργαλείο δημιουργεί ένα χάρτη με τις στατιστικά σημαντικές χωρικές συστάδες που υπάρχουν στα δεδομένα σας. Χρησιμοποιήστε, για παράδειγμα, αυτό το εργαλείο για να αποκαλύψετε απρόσμενα hot (κόκκινο) και cold spot (μπλε) υψηλών και χαμηλών τιμών οικίας, πυκνότητας εγκληματικών ενεργειών, τροχαίων δυστυχημάτων, ανεργίας ή βιοποικιλότητας.

## Εύρεση Ακραίων Τιμών

Αυτό το εργαλείο δημιουργεί έναν χάρτη με τις στατιστικά σημαντικές συστάδες και χωρικές ακραίες τιμές που υπάρχουν στα δεδομένα σας. Χρησιμοποιήστε αυτό το εργαλείο για να προσδιορίσετε τα στοιχεία που έχουν τιμές με σημαντικές διαφορές από τα γειτονικά τους στοιχεία. Μπορείτε να χρησιμοποιήσετε αυτό το εργαλείο, για παράδειγμα, για να βρείτε μη κανονικά μοτίβα δαπάνης, να προσδιορίσετε πού εντοπίζονται οι υψηλότερες αποκλίσεις μεταξύ ευμάρειας και ένδειας σε μια περιοχή μελέτης ή να προσδιορίσετε εάν υπάρχουν επαρχίες στις Ηνωμένες Πολιτείες με ασυνήθιστα χαμηλό προσδόκιμο ζωής σε σύγκριση με τις γειτονικές περιοχές.

## Παρεμβολή σημείων

Αυτό το εργαλείο σάς επιτρέπει να προβλέψετε τιμές σε νέες τοποθεσίες, με βάση τις μετρήσεις από μια συλλογή σημείων. Το εργαλείο παίρνει δεδομένα σημείου με τιμές σε κάθε σημείο και επιστρέφει περιοχές ταξινομημένες με προβλεπόμενες τιμές. Μπορείτε να χρησιμοποιήσετε αυτό το εργαλείο, για παράδειγμα, για να προβλέψετε τα επίπεδα βροχόπτωσης σε μια λεκάνη απορροής, με βάση τις μετρήσεις που ελήφθησαν από μεμονωμένες μετρήσεις βροχής.

## Χρήση Eγγύτητας

Αυτά τα εργαλεία σάς βοηθούν να απαντήσετε σε μία από τις πιο κοινές ερωτήσεις στη χωρική ανάλυση: "Τι υπάρχει κοντά σε τι;"

- Το εργαλείο Σύνδεση προελεύσεων σε προορισμούς μετρά τη διάρκεια διαδρομής ή την απόσταση μεταξύ ζευγών σημείων.
- Το εργαλείο Δημιουργία Ζωνών δημιουργεί περιοχές με ίση απόσταση από στοιχεία.
- Το εργαλείο Δημιουργία Περιοχών Χρόνου Οδήγησης εντοπίζει περιοχές γύρω από τοποθεσίες στις οποίες μπορεί να μεταβεί κανείς εντός καθορισμένου χρονικού διαστήματος.
- Το εργαλείο Εύρεση Πλησιέστερου εντοπίζει τα μέρη που βρίσκονται πιο κοντά σε γνωστές τοποθεσίες.
- Το εργαλείο Προγραμματισμός Διαδρομών προσδιορίζει τον καλύτερο τρόπο δρομολόγησης ενός στόλου οχημάτων για τη μετάβαση σε πολλές στάσεις.

## Σύνδεση Προελεύσεων σε Προορισμούς

Το εργαλείο "Σύνδεση Προελεύσεων σε Προορισμούς" μετρά τη διάρκεια διαδρομής ή την απόσταση μεταξύ ζευγών σημείων. Το εργαλείο μπορεί να αναφέρει αποστάσεις σε ευθεία γραμμή, οδικές αποστάσεις ή διάρκειες διαδρομής. Με αυτό το εργαλείο, μπορείτε να κάνετε τα εξής:

- Να υπολογίσετε τη συνολική απόσταση ή το συνολικό χρόνο που ταξιδεύουν οι εργαζόμενοι από και προς την εργασία τους.
- Να μετρήσετε πόσο μακριά ταξιδεύουν οι πελάτες, για να αγοράσουν από τα καταστήματά σας. Χρησιμοποιήστε αυτές τις πληροφορίες για να προσδιορίσετε το μερίδιο αγοράς σας, όταν υλοποιείτε διαφημιστικές εκστρατείες ή όταν επιλέγετε νέες τοποθεσίες για καταστήματα.
- Να υπολογίσετε την αναμενόμενη χιλιομετρική απόσταση ταξιδιού για το στόλο των οχημάτων σας. Στη συνέχεια, χρησιμοποιήστε το εργαλείο "Σύνοψη στο Εσωτερικό" για την παραγωγή αναφοράς της χιλιομετρικής απόστασης ανά κράτος ή άλλη περιοχή.

Παρέχετε σημεία αφετηρίας και προορισμού και το εργαλείο επιστρέφει ένα θεματικό επίπεδο με γραμμές διαδρομής, καθώς και μετρήσεις, ανάμεσα στα ζεύγη των προελεύσεων και προορισμών.

## Δημιουργία Ζωνών

Η Ζώνη είναι μια περιοχή που καλύπτει μια δεδομένη απόσταση από ένα σημειακό, γραμμικό ή πολυγωνικό στοιχείο.

Συνήθως, οι ζώνες χρησιμοποιούνται για τη δημιουργία περιοχών, οι οποίες μπορούν να αναλυθούν περισσότερο με χρήση άλλων εργαλείων όπως το "Υπέρθεση Θεματικών Επιπέδων". Για παράδειγμα, αν η ερώτηση είναι "Ποια κτίρια υπάρχουν σε απόσταση ενός μιλίου από το σχολείο;", η απάντηση μπορεί να βρεθεί, αν δημιουργηθεί μια ζώνη ενός μιλίου γύρω από το σχολείο και επικαλυφθεί η ζώνη με το θεματικό επίπεδο που περιέχει τα ίχνη των κτιρίων. Το τελικό αποτέλεσμα είναι τα κτίρια που βρίσκονται σε απόσταση ενός μιλίου από το σχολείο.

## Δημιουργία Περιοχών Χρόνου Οδήγησης

Μια περιοχή χρόνου οδήγησης είναι η περιοχή στην οποία μπορεί να μεταβεί κανείς εντός καθορισμένου χρόνου οδήγησης ή απόστασης οδήγησης. Οι περιοχές χρόνου οδήγησης μπορούν να σας βοηθήσουν να απαντήσετε σε ερωτήσεις, όπως:

- Πού μπορώ να πάω από εδώ με οδήγηση διάρκειας 30 λεπτών;
- Πού μπορώ να πάω από εδώ, με οδήγηση διάρκειας 30 λεπτών, στις 6:00 μ.μ.. την ώρα αιχμής;
- Σε ποιες περιοχές της πόλης μπορεί να φτάσει η πυροσβεστική σε πέντε λεπτά; Πώς θα μπορούσε να βελτιωθεί η αντίδραση σε περίπτωση πυρκαγιάς, αν χτιζόταν εδώ ένας νέος σταθμός πυροσβεστικής;
- Ποιες περιοχές της αγοράς καλύπτει η επιχείρησή μου; Ποιες περιοχές βρίσκονται σε απόσταση 10 μιλίων από τα καταστήματά μου;

## Εύρεση Πλησιέστερου

Μετρά το κόστος ταξιδίου μεταξύ περιστατικών και εγκαταστάσεων και προσδιορίζει ποιο είναι πιο κοντά στο άλλο. Το αποτέλεσμα είναι ένα θεματικό επίπεδο με τις καλύτερες διαδρομές μεταξύ περιστατικών και εγκαταστάσεων στο κόστος ταξιδίου (χρόνος και απόσταση) κάθε διαδρομής. Για παράδειγμα, μπορείτε να χρησιμοποιήσετε αυτό το εργαλείο, για να βρείτε το νοσοκομείο που βρίσκεται πιο κοντά σε ένα ατύχημα ή το ATM που βρίσκεται πιο κοντά στην τρέχουσα τοποθεσία σας.

## Προγραμματισμός Διαδρομών

Παρέχετε μια σειρά στάσεων και τον αριθμό των διαθέσιμων οχημάτων για μετάβαση στις στάσεις, και το εργαλείοΠρογραμματισμός Διαδρομών προσδιορίζει την αποτελεσματικότερη αντιστοίχιση στάσεων σε οχήματα και δρομολόγηση οχημάτων προς τις στάσεις.

Χρησιμοποιήστε αυτό το εργαλείο για να προγραμματίσετε την εργασία μετακινούμενων ομάδων επιθεωρητών, εκτιμητών, παρόχων επιτόπιας υποστήριξης και άλλων· για να παραδώσετε ή να συλλέξετε αντικείμενα από απομακρυσμένες τοποθεσίες ή για να προσφέρετε υπηρεσίες μεταφοράς σε άτομα.

## Διαχείριση Δεδομένων

Αυτά τα εργαλεία χρησιμοποιούνται τόσο για την καθημερινή διαχείριση γεωγραφικών δεδομένων όσο και για το συνδυασμό δεδομένων πριν από την ανάλυση.

- Το εργαλείο Ομαδοποίηση Ορίων συγχωνεύει περιοχές που έχουν ένα κοινό όριο και μια κοινή τιμή χαρακτηριστικού.
- Το εργαλείο Εξαγωγή Δεδομένων δημιουργεί νέα σύνολα δεδομένων, εξάγοντας στοιχεία από τα υπάρχοντα δεδομένα.
- Το εργαλείο Συγχώνευση Θεματικών επιπέδων αντιγράφει όλα τα στοιχεία από δύο ή περισσότερα υπάρχοντα θεματικά επίπεδα σε ένα νέο θεματικό επίπεδο.
- Το εργαλείο Επίπεδα Υπέρθεση Θεματικών επιπέδων συνδυάζει δύο ή περισσότερα θεματικά επίπεδα σε ένα μοναδικό θεματικό επίπεδο. Μπορείτε να σκεφτείτε την υπέρθεση σαν να περιεργάζεστε μια στοίβα χάρτες και να δημιουργείτε έναν ενιαίο χάρτη με όλες τις πληροφορίες που υπάρχουν στη στοίβα.

## Ομαδοποίηση Ορίων

Οι περιοχές που επικαλύπτονται ή έχουν ένα κοινό όριο συγχωνεύονται για να σχηματίσουν μια ενιαία περιοχή.

Μπορείτε να ελέγξετε ποια όρια θα συγχωνεύονται, καθορίζοντας ένα πεδίο. Για παράδειγμα, αν έχετε ένα θεματικό επίπεδο με επαρχίες και κάθε επαρχία έχει ένα γνώρισμα State_Name, μπορείτε να σβήσετε τα όρια χρησιμοποιώντας το γνώρισμα State_Name. Οι γειτονικές επαρχίες θα συγχωνευτούν, αν έχουν την ίδια τιμή για το γνώρισμα State_Name. Το τελικό αποτέλεσμα είναι ένα θεματικό επίπεδο με τις επαρχίες του κράτους.

## Εξαγωγή Δεδομένων

Δημιουργεί ένα αρχείο zip, CSV ή KMZ με δεδομένα από τα θεματικά σας επίπεδα και βάσει μιας περιοχής ενδιαφέροντος που καθορίζετε.

## Συγχώνευση θεματικών επιπέδων

Αντιγράφει όλα τα στοιχεία από δύο ή περισσότερα υπάρχοντα θεματικά επίπεδα σε ένα νέο θεματικό επίπεδο, για παράδειγμα:

- Έχω τρία θεματικά επίπεδα για την Αγγλία, την Ουαλία και τη Σκωτία και θέλω ένα ενιαίο θεματικό επίπεδο για τη Μεγάλη Βρετανία.
- Έχω 12 θεματικά επίπεδα και το καθένα περιέχει πληροφορίες αγροτεμαχίων για συνεχείς κομητείες. Θέλω να τα συνδέσω σε ένα θεματικό επίπεδο, διατηρώντας μόνο τα γνωρίσματα που έχουν το ίδιο όνομα και τον ίδιο τύπο στα 12 θεματικά επίπεδα εισόδου.

## Υπέρθεση θεματικών επιπέδων

Η υπέρθεση συνδυάζει δύο ή περισσότερα θεματικά επίπεδα σε ένα μοναδικό θεματικό επίπεδο. Μπορείτε να σκεφτείτε την υπέρθεση σαν να περιεργάζεστε μια στοίβα χάρτες και να δημιουργείτε έναν ενιαίο χάρτη με όλες τις πληροφορίες που υπάρχουν στη στοίβα, για παράδειγμα:

- Ποια αγροτεμάχια βρίσκονται εντός της πεδιάδας πλημμυρών 100 ετών; (Το "εντός" είναι ένας ακόμα τρόπος για να πεις "επάνω από".)
- Ποιοι δρόμοι υπάρχουν μέσα σε ποιες επαρχίες;
- Ποια χρήση γης γίνεται σε τι τύπο εδάφους;
- Τι πηγάδια υπάρχουν εντός εγκαταλελειμμένων στρατιωτικών βάσεων;