## Interpolacija tačaka

##

Ova alatka vam omogućava da uradite predikciju vrednosti na novim lokacijama na osnovu mera iz kolekcije tačaka. Alatka uzima podatke o tačkama sa vrednostima pri svakoj tački i vraća raster predviđenih vrednosti:

- Distrikt za upravljanje kvalitetom vazduha ima senzore koji mere nivoe zagađenja. Alatka Interpolacija tačaka može da se koristi za predviđanje nivoa zagađenja na lokacijama koje nemaju senzore, kao što su lokacije sa populacijama koje su izložene riziku – na primer, škole ili bolnice.
- Predvidite koncentracije teških metala u usevima na osnovu uzoraka uzetih iz pojedinačnih biljaka.
- Predvidite nivoe mineralnih nutritijenata (azota, fosfora, kalijuma i tako dalje) i drugih indikatora (kao što je električna provodljivost) kako biste ispitali njihov odnos sa prinosom useva i propisali precizne količine đubriva za svaku lokaciju u polju.
- Meteorološke primene obuhvataju predikciju temperatura, padavina i povezanih promenljivih (kao što je kisela kiša).

## Odaberite tačkasti sloj koji sadrži lokacije sa poznatim vrednostima

Tačkasti sloj sadrži tačke u kojima su izmerene vrednosti.

## Odaberite polje za interpolaciju

Odaberite polje čije vrednosti želite da interpolirate Polje mora biti numeričko.

## Optimizuj za

Odaberite da li želite brzinu ili tačnost.

Izračunavanje preciznijih predikcija traje duže. Ovaj parametar menja podrazumevane vrednosti nekoliko drugih parametara Interpolacije tačaka kako bi se optimizovala brzina izračunavanja, tačnost rezultata ili ravnoteža ta dva. Podrazumevano, alatka će optimizovati za ravnotežu.

## Transformiši podatke u normalnu distribuciju

Odaberite da li da transformišete podatke u normalnu distribuciju

Interpolacija je najtačnija za podatke koji prate normalnu (zvonastu) distribuciju. Ako vaši podaci ne izgledaju normalno distribuirani, trebalo bi da izvršite transformaciju.

## Veličina lokalnih modela

Interpolacija tačaka funkcioniše tako što gradi lokalne modele interpolacije koji su pomešani zajedno da bi kreirali krajnju mapu predikcije. Ovaj parametar kontroliše koliko tačaka će se sadržati u svakom lokalnom modelu. Manje vrednosti će učiniti da rezultati budu više lokalni i mogu da otkriju efekte malog obima, ali to može da uvede izvesnu nestabilnost u izračunavanja. Veće vrednosti će biti stabilnije, ali postoji mogućnost da neki lokalni efekti budu propušteni.

Vrednost može da bude u opsegu od 30 do 500, ali tipične vrednosti su između 50 i 200.

## Broj suseda

Predikcije se izračunavaju na osnovu susednih tačaka. Ovaj parametar kontroliše koliko tačaka će se koristiti u izračunavanju. Korišćenje većeg broja suseda će generalno proizvesti tačnije rezultate, ali će izračunavanje rezultata potrajati duže.

Ova vrednost može da bude u opsegu od 1 do 64, ali tipične vrednosti su između 5 i 15.

## Veličina izlazne ćelije

Unesite veličinu ćelije i jedinicu za izlazne rastere.

Jedinice koje su na raspolaganju su stope, milje, metri i kilometri.

## Greška izlazne predikcije

Odaberite da li želite da kreirate raster standardnih grešaka za predviđene vrednosti.

Standardne greše su koriste jer pružaju informacije o pouzdanosti predviđenih vrednosti. Jednostavno nepisano pravilo jeste da će tačna vrednost pasti unutar dve standardne greške predviđene vrednosti u 95% slučajeva. Na primer, pretpostavimo da nova lokacija dobija predviđenu vrednost od 50 sa standardnom greškom od 5. To znači da najbolja pretpostavka ove alatke jeste da je prava vrednost na toj lokaciji 50, ali bi opravdano mogla da bude 40 ili 60. Da biste izračunali ovaj opseg opravdanih vrednosti, pomnožite standardnu grešku sa 2, dodajte ovu vrednost predviđenoj vrednosti da biste dobili gornju granicu opsega, a zatim ga oduzmite od predviđene vrednosti da biste dobili donju granicu opsega.

## Naziv sloja sa rezultatima

Naziv sloja koji će biti kreiran u Mom sadržaju i dodat mapi. Podrazumevani naziv je zasnovan na nazivu alatke i nazivu ulaznog sloja. Ako sloj već postoji, bićete upitani da unesete drugi naziv.

Koristeći Sačuvaj rezultat u padajućem polju, možete da navedete ime fascikle u Mom sadržaju u kojoj će rezultat biti sačuvan.