## Agregeeri punktid

##

See tööriist töötab punktobjektide kihi ja pindobjektide kihi alusel. Tööriist tuvastab esmalt, millised punktid langevad igasse alasse. Pärast vastavasse pindobjekti jäävate punktide koguarvu määramist arvutatakse ala kõikide punktide statistika. Kõige lihtsam statistika on punktide arv alas, kuid kasutada võib ka muud statistikat.

Kirjeldatud meetodit saab kasutada näiteks olukorras, kui teil on olemas kohvikute asukohad ja pindobjektid teatud maakonnas ning soovite summeerida selle alusel kohvikute müügitulu maakondade kaupa. Eeldades, et kohvikutel on TOTAL_SALES atribuut, saate arvutada atribuudi TOTAL_SALES kogusumma igas haldusüksuses või leida atribuudi TOTAL_SALES miinimumi või maksimumi või müügituluga seotud standardhälbe iga vastava haldusüksuse kohta.

Kui ruut Kasuta praegust kaardi ulatust on märgitud, kasutatakse analüüsil ainult neid sisendpunkti- ja alakihi objekte, mis on praegu kaardil nähtavad. Kui see ruut pole märgitud, analüüsitakse kõiki sisendpunkti- ja alakihi objekte ka siis, kui neid pole praegu kuvataval kaardi osal näha.

## Vali punkte sisaldav kiht, mis agregeeritakse aladeks

Punktikiht, mis agregeeritakse aladeks.

Lisaks kaardil asuvale kihile saate valida variandi Vali elukeskkonna atlase analüüsikiht või Vali analüüsikiht. Nii avaneb galerii, mis sisaldab mitmete analüüside jaoks tarvilikku kihtide kollektsiooni.

## Vali agregeeritud alasid sisaldav kiht

Alakiht, kuhu punktid agregeeritakse. Mis tahes punktid, mis jäävad pindobjektide selle kihi geomeetria alla, loendatakse ja valikuliselt summeeritakse, kasutades Teie statistikavalikut.

Saate valida enda antud alakihi või salved, mis luuakse, kui tööriist käivitub. Salvede loomisel ruuduna määratlevad ruudu kõrguse ja pikkuse määratud arv ja ühikud. Kui teete valiku Kuusnurk määravad arv ja ühikud paralleelkülgede vahelise vahemaa.

Lisaks kaardil asuvale kihile saate valida variandi Vali elukeskkonna atlase analüüsikiht või Vali analüüsikiht. Nii avaneb galerii, mis sisaldab mitmete analüüside jaoks tarvilikku kihtide kollektsiooni.

## Hoia alad punktideta

Määrab, kas pinnad, kuhu punkte ei lange, ilmuvad tulemkihti. Kui vastav tingimus on välja lülitatud, siis punkte mittesisaldavad alad ei ilmu ka tulemkihti. Kui tingimus on sisse lülitatud, ilmuvad alad ilma punktideta ka tulemkihis.

## Lisa statistika

Atribuutide sisu alusel on võimalik arvutada järgmisi statistilisi karakteristikuid: summa, keskmine, miinimum, maksimum ja standardhälve. Tulemkiht sisaldab täiendavaid atribuute valitud statistika kohta, mis analüüsil arvutati. Soovitud statistikat on võimalik selleks ette nähtud rippmenüü kaudu lisada ja eemaldada.

## Vali väli, mille järgi rühmitada

Saate koostada statistilisi gruppe, kasutades sisendpunktikihis olevat atribuuti. Näiteks kui agregeerite kuritegusid naabruskonna piiride alusel, võib atribuut Crime_type olla kirjeldatud viie erineva kuriteoliigiga. Iga eraldi kuriteoliik formeerib grupi ja lisab statistika, mis arvestab atribuudi Crime_type iga unikaalset väärtust Iga grupi statistika ja punktide arv kuvatakse tulemkihi hüpikaknas. Kui valite atribuudi grupeerimise, luuakse kaks tulemust: tulemikiht ja -tabel, mis sisaldab statistikat iga unikaalse grupi kohta.

## Lisa vähemus, enamus

See märkeruut on aktiveeritud, kui valite rühmitatava välja. Kui soovite välja selgitada, millised atribuudiväärtused on igas grupis iga piiraja piirides vähemuses (kõige vähem domineerivad) või enamuses (kõige rohkem domineerivad), valige Lisa vähemus, enamus. Ruudu Lisa vähemus, enamus märkimisel lisatakse tulemkihile kaks uut välja. Kui märgite ka ruudu Lisa protsendid, lisatakse tulemkihile veel kaks välja, mis sisaldavad iga rühma kohta vähemuse ja enamuse atribuudiväärtuste protsente.

Kui olete näiteks linnaplaneerija ja soovite välja selgitada, millised puuliigid on linna kõigis parkides vähemuses ja millised enamuses, agregeerige puude andmed parkide pindalaga ja lülitage sisse see tingimus.

## Lisa protsendid

Kui valite välja, mille alusel rühmitada, on see ruut lubatud. Valige Lisa protsendid, kui soovite igas rühmas leida iga atribuudiväärtuse protsendi. Tulemtabelile lisatakse uus väli, mis sisaldab igas rühmas kõigi atribuudiväärtuste protsente. Kui märgite ka ruudu Lisa vähemus, enamus, lisatakse tulemkihile kaks täiendavat välja, mis sisaldavad iga rühma kohta vähemuse ja enamuse atribuudiväärtuste protsente.

## Tulemkihi nimi

See on selle kihi nimi, mis luuakse jaotises Minu sisu ja lisatakse kaardile. Vaikenimi põhineb tööriista nimel ja sisendkihi nimel. Kui kiht on juba olemas, palutakse teil sisestada mõni muu nimi.

Kasutades rippmenüüd Salvesta tulemused, saate jaotises Minu sisu määrata selle kausta nime, kuhu tulemused salvestatakse.