## Portalo analizės aplinkos nustatymai

##

Analizės aplinkos nustatymai naudojant Portal for ArcGIS ir ArcGIS Online.

## Perrašyti rezultatų sluoksnį

Parinktis, skirta perrašyti esamus sluoksnius. Jeigu, pažymėjus parinktį, turinyje jau yra sluoksnis tokiu pačiu pavadinimu, jis bus perrašytas.

- Pažymėta – jeigu turinyje jau yra sluoksnis tokiu pačiu pavadinimu, jis bus perrašytas. Išvestis turės tokią pačią koordinačių sistemą kaip įvestis.
- Nepažymėta – jeigu pateiktas rezultatų sluoksnio pavadinimas jau yra, įvyks klaida ir prieš vykdant įrankį reikės pervardyti rezultatų sluoksnį. Tai numatytasis nustatymas.

## Uždaryti analizės valdiklį baigus analizę

Parinktis skirta laikyti atidarytą ir įgalintą analizės langą, kol įrankis vykdo apdorojimą. Nustatymas leis lengvai atlikti analizės parametrų modifikavimus kol bus atliekamos ankstesnės analizės užduotys. Analizė yra kartotinis procesas, o laikant atidarytą įrankio dialogo langą galima lengviau atlikti parametrų keitimus ir iš naujo paleisti analizę.

- Pažymėta – analizės įrankio langas uždaromas ir suaktyvinamas turinys. Tai numatytasis nustatymas.
- Nepažymėta – analizės įrankio langas liks atidarytas ir įgalintas.

## Saugoti analizės rezultatus kaip talpinamus elementų sluoksnius

Parinktis, skirta nurodyti, ar rezultatų sluoksnis, sukurtas naudojant jūsų analizę, bus elementų rinkinys ar talpinamas elementų sluoksnis.

- Pažymėta – analizės rezultatai sukurs talpinamą elementų sluoksnį, o turinyje bus sukurtas elementas. Tai numatytasis nustatymas.
- Nepažymėta – analizės rezultatai bus sukuriami kaip elementų rinkinys.

## Išvesties koordinačių sistema

Aplinkos nustatymas, skirtas rastro analizei, naudojamai apibrėžti rezultato sluoksnio koordinačių sistemą.

- Toks pats, kaip įvestis – analizės rezultatai bus tokioje pačioje koordinačių sistemoje kaip įvestis. Tai numatytasis nustatymas.
- Kaip nurodyta – pasirinkite analizės rezultatų koordinačių sistemą. Kai ši parinktis pažymėta, spustelėkite gaublio piktogramą, kad koordinačių sistemų sąraše galėtumėte pasirinkti sistemą arba pateiktame lauke įtraukti jos WKID.
- Sluoksnis <name> – pasirinkite internetinio žemėlapio esamą sluoksnį, kuris bus naudojamas nustatant analizės rezultato koordinačių sistemą.

## Apdorojimo koordinačių sistema

GeoAnalytics aplinkos nustatymas, naudojamas apibrėžti koordinačių sistemą, kurią naudos analizė.

Tam tikroms GeoAnalytics analizėms būtina, kad apdorojimas būtų vykdomas projekcinėje koordinačių sistemoje. Bet kuriam įrankiui, kuris taiko duomenų grupavimą ar linijinių dydžių vienetus, būtina projekcinė koordinačių sistema.

- Toks pats, kaip įvestis – analizė bus apdorojama tokioje pačioje koordinačių sistemoje kaip įvestis. Tai numatytasis nustatymas.
- Kaip nurodyta – pasirinkite koordinačių sistemą, kurią naudojant bus vykdoma analizė. Pasirinkus šią parinktį, spustelėkite gaublio piktogramą, kad projekcinių koordinačių sistemų sąraše pasirinktumėte sistemą ar pateiktame lauke įtrauktumėte jos WKID.
- Sluoksnis <name> – pasirinkite esamą sluoksnį iš internetinio žemėlapio. Pasirinkto sluoksnio koordinačių sistema bus naudojama nustatant koordinačių sistemą, kuri bus naudojama vykdant analizę.

## Aprėptis

GeoAnalytics aplinkos nustatymas naudojamas apibrėžti aprėptį arba ribas, kurios bus naudojamos vykdant analizę. Analizei bus naudojami visi įvesties elementai, esantys viduje, arba tie, kurie susikerta atsižvelgiant į nurodytą aprėptį.

- Numatytasis – naudoti įrankio nurodytą aprėptį.
- Kaip nurodyta – rankiniu būdu įveskite koordinates, kad apibrėžtumėte aprėptį.
- Sluoksnis <name> – pasirinkite esamą sluoksnį iš internetinio žemėlapio. Pasirinkto sluoksnio erdvinė aprėptis bus naudojama nustatant aprėptį, kuri bus naudojama vykdant analizę.

## Pritraukti rastrą

Atliekant rastro analizę ir nustačius Pritraukimo rastro aplinką, bus koreguojama išvesties rastro aprėptis, kad jis atitiktų nurodyto Pritraukimo rastro sluoksnio gardelių lygiavimą.

## Gardelės dydis

Atliekant rastro analizę, ši aplinka nustato gardelės dydį arba skiriamąją gebą, kuri bus naudojama kuriant išvesties rastro sluoksnį. Numatytoji išvesties skiriamoji geba nustatoma pagal įvesties rastro sluoksnio didžiausios gardelės dydį.

- Minimali įvestis – naudojamas visų įvesties sluoksnių gardelių mažiausias dydis.
- Maksimali įvestis – naudojamas visų įvesties sluoksnių gardelių didžiausias dydis. Tai numatytasis nustatymas.
- Kaip nurodyta – nurodykite gardelės dydžio skaitinę reikšmę. Jei pasirinkta, numatytoji reikšmė yra 1.
- Sluoksnis <name> – nustatomas pasirinkto rastro sluoksnio gardelės dydis.

## Kaukė

Atlikdami rastro analizę naudokite aplinką Kaukė, kad nurodytumėte sluoksnį, kuris bus naudojamas apibrėžiant jus dominančią sritį. Atliekant analizę bus atsižvelgiama tik į tas gardeles, kurios patenka po analizės kauke.

- Kaukė gali būti rastrinis arba elementų sluoksnis.
- Jeigu analizės kaukė yra rastras, apibrėžiant kaukę bus atsižvelgiama į visas gardeles, kurios turi reikšmę. Kaukės rastre esančios gardelės, kurios yra NoData (be duomenų) tipo, bus laikomos kaip esančios už kaukės ribų ir jų duomenys nebus įtraukiami į analizės rezultatų sluoksnį.
- Jei analizės kaukė yra elementų sluoksnis, vykdymo metu viduje jis bus konvertuotas į rastrą. Dėl šios priežasties įsitikinkite, kad analizei tinkamai nustatytas ir .

## ArcGIS duomenų saugykla

GeoAnalytic rezultatai yra saugomi ArcGIS duomenų saugykloje ir rodomi kaip Portal for ArcGIS elementų sluoksnis. Daugeliu atvejų rezultatai turi būti saugomi erdvinių-laiko duomenų saugykloje. Tai yra numatytasis nustatymas. Toliau pateikiame priežastis, kodėl reikėtų saugoti rezultatus releacinių duomenų saugykloje:

- Norėdami naudoti savo rezultatus pasitelkdami dviejų portalų bendradarbiavimą
- Norėdami įjungti savo rezultatų sinchronizavimą

Nenaudokite releacinių duomenų saugyklos, jei jūsų GeoAnalytics rezultatų turėtų padaugėti, ir apdorodami didelius duomenų kiekius norite pasinaudoti erdvinių-laiko didelių duomenų saugyklos galimybėmis.