## Geokoduoti vietoves iš lentelės

##

Geokodavimas – tai adresų konvertavimo į koordinates būdas. Šis įrankis konvertuoja adresus iš lentelės, CSV failo arba „Excel“ failo į elementų sluoksnį arba išvesties failą su papildomu koordinačių stulpeliu.

## Pasirinkite įvesties lentelę

Įvesties lentelė su adresais, kuri bus geokoduojama. Įvestis turi būti lentelė, CSV arba „Excel“ failas.

## Pasirinkite lokatorių

Pasirinkite vietos nustatymo paslaugą, pagal kurią bus koduojama. Jeigu vietos nustatymo paslaugos, kurią norite naudoti, nėra išskleidžiamajame meniu, kreipkitės į administratorių, kad sukonfigūruotų vietos nustatymo paslaugą paketiniam geokodavimui.

## Šalis

Jeigu visi jūsų adresai yra vienoje šalyje, kad rezultatai būtų kuo tikslesni, pasirinkite šalį. Kitu atveju, palikite šį parametrą tuščią.

## Pasirinkite duomenų laukus

Vietos nustatymo paslaugai reikalingi tam tikri duomenų laukai, pvz., adresas, miestas, valstija ir pašto kodas. Įvesties failo arba lentelės duomenų laukus suderinkite su lokatoriui reikalingais laukais naudodami išskleidžiamą sąrašą. Kuo daugiau laukų susiesite, tuo tikslesni bus rezultatai. Jeigu įvesties lentelėje visi duomenys yra viename stulpelyje, pasirinkite Vienas laukas ir duomenų lauką išskleidžiamajame meniu. Kitu atveju, pasirinkite Keli laukai ir susiekite atitinkamus lokatoriaus laukus su keliais laukų stulpeliais lentelėje.

## Pasirinkite išvesties formatą

Išvesties rezultatų formatas. Jei pasirenkate kurti elementų paslaugą, adresai iš įvesties lentelės bus įtraukti į žemėlapį kaip taškinių elementų sluoksnis. CSV ir XLS parinktys įtraukia failus su geokodavimo rezultatais į skiltį Turinys, kai užduotis užbaigiama.

## Išvesties rezultatų pavadinimas

Tai sluoksnio, kuris bus sukurtas ir patalpintas Turinyje ir pridėtas į žemėlapį, pavadinimas. Numatytasis pavadinimas sukuriamas pagal įrankio ir įvesties sluoksnio pavadinimus. Jei toks sluoksnis jau egzistuoja, jūsų paprašys pateikti kitą pavadinimą.

Naudodami išplečiamo meniu parinktį Rezultatą įrašyti į, galite nurodyti puslapyje Turinys esančio aplanko, kur bus įrašyti rezultatai, pavadinimą.