## Odaberite najbolje objekte

##

Alatka Odaberite najbolje objekte omogućava da odaberete najbolje lokacije za objekte. Ova alatka dodeljuje lokacije na kojima su potrebni objekti na način koji zadovoljava određeni cilj.

Objekti predstavljaju lokacije koje nude neku vrstu usluge kao što su vatrogasne stanice, škole, biblioteke, prodavnice ili distributivni centri. Lokacije zahteva predstavljaju lokacije na kojima postoji zahtev za uslugama koje pružaju objekti, kao što su tačke popisnih blokova koji sumiraju populaciju u datoj oblasti.

Alatka Odaberite najbolje objekte može da vam pomogne da odgovorite na pitanja kao što su

- U slučaju vanredne situacije, kako domaćinstva mogu da budu raspoređena u odgovarajući centar za prihvat ako je kapacitet kreveta ograničen i ne sme da bude premašen?
- Kako možete da rasporedite susedstva najbližem ogranku biblioteke i da pronađete broj potencijalnih posetilaca koji svaki ogranak uslužuje?
- Kako možete da pronađete najbolje lokacije za distributivni centar namirnica koji umanjuje ukupno vreme putovanja (a time i troškove) za isporuku lancu bakalnica?
- Gde bi trebalo da se nalazi novi park tako da najveći broj stanovnika grada živi na pet minuta hoda od parka?
- Koje su najbolje lokacije za nekoliko prodavnica za kućne ljubimce u okrugu tako da se 40 procenata vlasnika kućnih ljubimaca nalazi na udaljenosti ne više od 10 minuta vožnje od jedne od prodavnica?

## Cilj

Navedite cilj koji mora da bude postignut prilikom dodeljivanja lokacija zahteva za objekte.

Pomoću opcije Odaberite najbolje objekte možete da navedete tip problema koji rešavate – cilj. Alatka je optimizovana da obezbedi rešenje za taj određeni cilj. Bez obzira na to koji je cilj, za postizanje cilja koristi se metod čija je osnova suštinski ista – količina zahteva za datu lokaciju zahteva dodeljena je najbližem objektu. Ciljevi se razlikuju po načinu na koji je međusprega između razdaljine (ili vremena) i zahteva rešena. Alatka uzima u obzir razdaljinu/vreme putovanja i količinu zahteva, i – u nekim slučajevima – kapacitet objekata. Na primer, ako cilj favorizuje smanjivanje vremena putovanja, alatka će i dalje sekundarno pokušavati da poveća zahtev koji je dodeljen. Slično tome, ako je cilj povećavanje dodeljenog zahteva, alatka će to uraditi smanjivanjem vremena putovanja (dodeljivanjem lokacija zahteva najbližem objektu, umesto bilo kojem objektu).

U zavisnosti od podataka i postavki koje koristite, različiti ciljevi mogu da proizvedu iste ili slične rezultate. Međutim, trebalo bi da navedete cilj koji je najprikladniji za vašu analizu.

## Dodeli postojećim objektima

Koristite ovaj cilj ako ne želite da locirate nove objekte i ako želite da dodelite zahtev postojećim objektima koji mogu da imaju ograničen ili neograničen kapacitet.

Ovaj cilj dodeljuje zahtev objektima na osnovu kapaciteta u objektu i količine zahteva iz okolne oblasti. Zahtev se dodeljuje najbližem objektu dok se dostupni kapacitet ne ispuni. Ako navedete maksimalni opseg putovanja, bilo koje lokacije zahteva izvan opsega neće biti dodeljene objektu, čak i ako celokupni zahtev nije potpuno dodeljen.

## Umanji putovanje

Koristite ovaj cilj ako želite da pronađete objekte za koje je ukupno vreme putovanja ili razdaljina putovanja između lokacija zahteva i objekata minimizirano.

Ovaj cilj je često primenljiv kada redovno postoji putovanje između objekta i svih lokacija zahteva. Ovaj cilj biste koristili, na primer, za smanjenje ukupne razdaljine pređene za prevoženje dobara od distributivnih centara do prodavnica ili za biranje prostora za konferenciju na način koji smanjuje vreme putovanja za sve učesnike.

## Uvećaj pokrivenost

Koristite ovaj cilj ako želite da povećate količinu zahteva pokrivenu u okviru određenog vremena ili razdaljine od objekata.

Ovaj cilj odabira objekte kojima je dodeljena maksimalna količina zahteva, sa svim zahtevima od svake lokacije zahteva koja je dodeljena jednom objektu koji mu je najbliži.

Konačni maksimalni opseg putovanja potreban je za ovaj cilj; u suprotnom, svi zahtevi mogu da budu dodeljeni jednom objektu. Lokacije zahteva koje su izvan opsega razdaljine ili vremena putovanja od bilo kojeg od objekata neće biti dodeljene (ovo će vam prikazati gde zahtev nije ispunjen i gde postoji potreba za dodatnim objektima).

## Uvećaj pokrivenost kapacitetom

Koristite ovaj cilj ako želite da povećate količinu zahteva pokrivenih objektima, ali gde objekti imaju ograničeni kapacitet.

Ovaj cilj bira objekte tako da maksimalni broj zahteva bude dodeljen bez premašivanja kapaciteta bilo kojeg objekta. Svi zahtevi sa svake lokacije zahteva dodeljeni su jednom najbližem objektu koji ima dostupan kapacitet (to jest, ako bi dodeljivanje lokacije zahteva objektu premašilo dostupni kapacitet objekta, lokacija zahteva ne bi bila dodeljena umesto dodeljivanja dela zahteva).

## Pokrij procenat zahteva

Koristite ovaj cilj ako želite da saznate minimalni broj objekata koji je potreban za pokrivanje datog procenta zahteva.

Ovaj cilj bira minimalni broj objekata potrebnih za dostizanje navedenog procenta zahteva. U slučaja lokacije zahteva koja je unutar maksimalnog opsega putovanja od dva ili više objekata, zahtev će biće podeljen proporcijalno između objekata na osnovu njegove udaljenosti od svakog od njih. Ovaj cilj se često koristi kada postoji mogućnost izbora objekta koji ljudi žele da posete i pretpostavlja se, uopšteno govoreći, da će posetiti najbliži objekat (ako su sve ostale stvari jednake).

Za razliku drugih ciljeva koji biraju objekte, kod kojih navodite koliko objekata želite da odaberete, ovaj cilj bira broj objekata umesto vas na osnovu procenta zahteva koje želite da ispunite. U ovom cilju se pretpostavlja da objekti nemaju ograničeni kapacitet.

## Merenja

Kao i sa drugim alatkama koje u analizu uključuju putovanje, možete definisati da li se putovanje meri koristeći razdaljinu ili vreme, kao i da izaberete neki od različitih režima putovanja kao što je vreme pešačenja, vreme vožnje, dužina vožnje u ruralnoj sredini i tako dalje. Dostupne režime putovanja određuje administrator organizacije. Kada koristite Vreme vožnje, Vreme vožnje ruralnim predelima ili Vreme vožnje kamionom možete opciono da uključite saobraćaj za određeni dan u nedelji i doba dana.

Da biste objektima precizno dodelili lokacije zahteva, navedite da li se putuje od objekata do lokacija zahteva (na primer, od vatrogasnih stanica do kuća) ili od lokacija zahteva do objekata (kao u slučaju posetilaca do biblioteke). Alatka Odaberite najbolje objekte uzeće u obzir smer putovanja u jednosmernim ulicama, da li je moguće skrenuti iz jedne ulice u drugu, da li je na raskrsnicama dozvoljeno skretanje ulevo ili ne i tako dalje, u zavisnosti od toga da li se putuje ka spolja - od objekta do lokacija zahteva ili ka unutra - od lokacija zahteva ka objektima.

## Sloj lokacija zahteva

Tačkasti geoobjekti koji predstavljaju lokacije na kojima postoje zahtevi za uslugama koje nude objekti. Alatka dodeljuje ove lokacije zahteva odgovarajućim objektima na osnovu izabranog cilja.

Lokacije zahteva imaju povezanu količinu zahteva. Koristite konstantu da biste definisali vrednost ako sve lokacije zahteva imaju isti zahtev. Ako se količina zahteva razlikuje po lokaciji zahteva, koristite polje na sloju lokacija zahteva da biste naveli vrednost za svaku lokaciju zahteva.

Zahtevi će se dodeljivati objektima dok svi ne budu dodeljeni, bez obzira na to koliko su daleko lokacije zahteva od objekata. Možete da dodelite maksimalni opseg putovanja za sloj lokacija zahteva da biste kreirali granicu razdaljine ili vremena – sve lokacije zahteva izvan granične vrednosti neće biti dodeljene. Koristite konstantu da biste definisali vrednost ako sve lokacije zahteva imaju isti maksimalni opseg putovanja. Ako se maksimalni opseg putovanja razlikuje po lokaciji zahteva, koristite polje u sloju lokacija zahteva da biste definisali vrednost za svaku lokaciju zahteva.

Ako je cilj tipa Pokrij procenat zahteva, treba da navedete minimalni procenat zahteva koji želite da objekti obuhvate.

Pored izbora sloja sa mape, možete da izaberete Odaberite Living Atlas sloj za analizu ili Odaberite sloj za analizu u dnu padajuće liste. Ovim se otvara galerija koja sadrži kolekciju slojeva korisnih za veliki broj analiza.

Alatka podržava do 10.000 geoobjekata u sloju lokacija zahteva.

## Sloj obaveznih objekata

Tačkasti geoobjekti koji predstavljaju lokacije koje imaju ulogu objekata jer pružaju neku vrstu usluge. Obavezni objekti obično predstavljaju lokacije koje već postoje u poređenju sa objektima kandidatima koji obično predstavljaju lokacije na kojima će novi objekti biti izgrađeni ili postavljeni. Prilikom dodeljivanja lokacija zahteva, alatka koristi objekte iz sloja obaveznih objekata pre bilo kojeg objekta iz sloja objekata kandidata.

Obavezni objekti mogu da imaju neograničeni kapacitet (to jest, mogu da zadovolje sve zahteve koji su im dodeljeni) ili mogu da imaju ograničeni kapacitet. Ako svi objekti imaju isti ograničeni kapacitet (kao što je broj domaćinstava koje vatrogasna stanica može da opsluži – recimo 4000), definišite konstantnu vrednost. Ako se kapacitet razlikuje od objekta do objekta (kao što je broj dostupnih mesta za učenike prvog razreda u svakoj srednjoj školi), definišite polje koje sadrži vrednost kapaciteta za svaki objekat.

Alatka podržava do 100 geoobjekata u sloju obaveznih objekata.

## Sloj objekata kandidata

Tačkasti geoobjekti koji predstavljaju lokacije koje imaju ulogu objekata jer pružaju neku vrstu usluge. Objekti kandidati obično predstavljaju lokacije na kojima će novi objekti biti izgrađeni ili postavljeni, za razliku od obaveznih objekata koji obično predstavljaju lokacije koje već postoje.

U zavisnosti od cilja analize, potrebno je da definišete broj objekata kandidata koje je potrebno izabrati iz skupa kandidata. Ako navedete obavezne objekte i objekte kandidate, alatka će koristiti objekte iz sloja obaveznih objekata pre bilo kojeg objekta iz sloja objekata kandidata.

Objekti kandidati mogu da imaju neograničeni kapacitet (to jest, mogu da zadovolje sve zahteve koji su im dodeljeni) ili mogu da imaju ograničeni kapacitet. Ako svi objekti imaju isti ograničeni kapacitet (kao što je broj domaćinstava koje vatrogasna stanica može da opsluži – recimo 4000), definišite konstantnu vrednost. Ako se kapacitet razlikuje od objekta do objekta (kao što je broj dostupnih mesta za učenike prvog razreda u svakoj srednjoj školi), definišite polje koje sadrži vrednost kapaciteta za svaki objekat.

Alatka podržava do 1000 geoobjekata u sloju objekata kandidata.

## Naziv sloja sa rezultatima

Ovo je naziv sloja koji će biti kreiran u Mom sadržaju i dodat na mapu. Podrazumevani naziv je zasnovan na nazivu alatke i nazivu ulaznog sloja. Ako sloj već postoji, bićete upitani da unesete drugi naziv.

Sloj sa rezultatima sadržaće sloj za svaki od sledećih: objekti kojima su dodeljeni zahtevi, lokacije zahteva koje su dodeljene objektima i linije dodeljivanja koje povezuju lokacije zahteva sa njihovim dodeljenim objektima. Linije dodeljivanja nacrtane su kao prave linije, međutim, vreme putovanja ili razdaljina putovanja između objekta i lokacije zahteva uvek je zasnovana na režimu putovanja koji navedete, a ne koristeći pravolinijske razdaljine.

Koristeći padajuće polje Sačuvaj rezultat u možete da navedete ime fascikle u Mom sadržaju u kojoj će rezultat biti sačuvan.