## Preklapanje slojeva

##

Preklapanje kombinuje dva ili više slojeva u jedan sloj. O preklapanju možete da razmišljate kao o gledanju kroz naslagane mape i kreiranju jedne mape koja sadrži sve informacije pronađene u naslaganim mapama. Preklapanje je mnogo više od spajanja geometrije; svi atributi geoobjekata koji učestvuju u preklapanju prenose se do konačnog proizvoda. Preklapanje se koristi da odgovori na jedno od najosnovnijih pitanja geografije: „Šta je iznad čega?“ Na primer:

- Koje parcele su unutar 100-godišnjeg vodoplavnog područja? (Unutar je drugi način da se kaže iznad.)
- Koji putevi su unutar kojih okruga?
- Upotreba koje zemlje je iznad kog tipa tla?
- Koji bunari su unutar napuštenih vojnih baza?

Ako je opcija Koristi trenutni obuhvat mape izabrana, biće preklopljeni samo oni geoobjekti na ulaznom sloju i sloju preklapanja koji su vidljivi unutar trenutnog obuhvata mape. Ako ova opcija nije potvrđena, biće preklopljeni svi geoobjekti u ulaznom sloju i sloju preklapanja, čak i ako su izvan trenutnog obuhvata mape.

## Odaberite ulazni sloj

Tačkasti i linijski sloj ili sloj oblasti koji će biti preklopljen.

Pored izbora sloja sa mape, možete da izaberete Odaberite Living Atlas sloj za analizu ili Odaberite sloj za analizu u dnu padajuće liste. Ovim se otvara galerija koja sadrži kolekciju slojeva korisnih za veliki broj analiza.

## Odaberite sloj preklapanja

Sloj kojim će biti preklopljen ulazni sloj.

Pored izbora sloja sa mape, možete da izaberete Odaberite Living Atlas sloj za analizu ili Odaberite sloj za analizu u dnu padajuće liste. Ovim se otvara galerija koja sadrži kolekciju slojeva korisnih za veliki broj analiza.

## Odaberite metod preklapanja

Metod preklapanja definiše kako se kombinuju ulazni sloj i sloj preklapanja.

- Presecanje – Rezultat će sadržati samo one geoobjekte ili delove geoobjekata iz sloja preklapanja koji se preklapaju sa geoobjektima iz ulaznog sloja. Prilikom presecanja linijskih geoobjekata ili geoobjekata oblasti, imate opciju da navedete tip geoobjekata koje želite kao izlaz.

  Tačke sa tačkama |  |
  Tačke sa linijama |  |
  Tačke sa oblastima |  |
  Linije sa linijama |  |
  Linije sa oblastima |  |
  Oblasti sa oblastima |  |

- Unija – rezultat će sadržati geoobjekte iz ulaznog sloja i sloja preklapanja. Opcija Unija je dostupna samo ako ulazni sloj i sloj preklapanja sadrže geoobjekte oblasti.
- Izbriši – Rezultat će sadržati geoobjekte ili delove geoobjekata iz sloja preklapanja koji se ne preklapaju sa oblastima iz ulaznog sloja. Sloj preklapanja može da sadrži tačkaste, linijske ili geoobjekte oblasti.

Ako je opcija Koristi trenutni obuhvat mape izabrana, biće preklopljeni samo oni geoobjekti iz ulaznog sloja i sloja preklapanja koji su vidljivi unutar trenutnog obuhvata mape. Ako ova opcija nije potvrđena, biće preklopljeni svi geoobjekti u ulaznom sloju i sloju preklapanja, čak i ako su izvan trenutnog obuhvata mape.

## Naziv sloja sa rezultatima

Ovo je naziv sloja koji će biti kreiran u Mom sadržaju i dodat na mapu. Imaće isti tip geoobjekata (oblasti, linije ili tačke) kao sloj preklapanja. Podrazumevano ime je zasnovano na metodu preklapanja i imenu ulaznog sloja. Ako sloj već postoji, bićete upitani da unesete drugo ime.

Koristeći padajuće polje Sačuvaj rezultat u možete da navedete ime fascikle u Mom sadržaju u kojoj će rezultat biti sačuvan.