Caseta de instrumente Analiză obiecte spaţiale conţine o serie de instrumente pe care le puteţi accesa şi utiliza. Aceste activităţi sunt aranjate mai jos în categorii; categoriile sunt pur şi simplu grupări logice şi nu afectează în niciun fel modul în care accesaţi sau utilizaţi operaţiunile.

## Sumarizare date

Aceste instrumente calculează numărul total, lungimile, suprafeţele şi statistici descriptive de bază ale obiectelor spaţiale şi atributelor lor din suprafeţe sau din apropierea altor obiecte spaţiale.

- Însumare puncte calculează statistici despre punctele care se încadrează în suprafeţe specificate.
- Unire obiecte spaţiale transferă atribute dintr-un obiect spaţial sau tabel în altul pe baza relaţiilor spaţiale şi de atribute.
- Rezumare în apropiere calculează statistici privind obiectele spaţiale şi atributele acestora care se situează într-o anumită distanţă.
- Sumarizare în interiorul calculează statistici privind obiectele spaţiale şi atributele din zonă care se suprapun reciproc.

## Însumare puncte

Utilizând un strat tematic de obiecte spaţiale punct şi un strat tematic de obiecte spaţiale suprafaţă, acest instrument determină ce puncte se încadrează în fiecare suprafaţă şi calculează statistici despre toate punctele din fiecare suprafaţă. De exemplu:

- Se dau locaţiile punctuale ale infracţiunilor. Aflaţi numărul de infracţiuni pe judeţ sau pe altă unitate administrativă.
- Găsiţi cele mai mari şi cele mai mici venituri pentru locaţiile aflate în franciză, în funcţie de stat.

## Unire obiecte spaţiale

Unire obiecte spaţiale transferă atribute dintr-un obiect spaţial sau tabel în altul pe baza relaţiilor spaţiale şi de atribute. De exemplu:

- Anexaţi datelor dvs. despre incidente informaţii demografice sau privind graniţele comune.
- Identificaţi centrele aflate cel mai aproape de o locaţie cunoscută.
- Determinaţi numărul de locuinţe aflate în zone expuse riscului de inundaţie.
- Identificaţi habitatele comune mai multor specii diferite de animale sălbatice.

## Summarize Nearby

Găseşte obiecte spaţiale care se află pe o anumită rază faţă de obiecte spaţiale din stratul tematic de intrare. Distanţa poate fi măsurată de-a lungul liniilor drepte sau ca trasee viabile pentru un mod de deplasare. Apoi sunt calculate statistici pentru obiectele spaţiale din apropiere. De exemplu:

- Calculaţi populaţia totală pe o rază de cinci minute în jurul unei noi locaţii de magazin propuse.
- Calculaţi numărul de rampe de acces la autostradă pe o rază de cinci minute în jurul unei noi locaţii de magazin propuse, pentru a evalua accesibilitatea magazinului.

## Rezumat în interior

Găseşte suprafeţe (şi porţiuni de suprafeţe) care se suprapun peste două straturi tematice şi calculează statistici referitoare la suprapunere. De exemplu:

- Având un strat tematic de zone cumpănă de ape şi un strat tematic de zone cu terenuri utilizate clasificate în funcţie de tipul utilizării, calculaţi suprafaţa totală pentru fiecare tip de utilizare a terenului aferent fiecărei cumpene de ape.
- Având un strat tematic de parcele dintr-un judeţ şi un strat tematic de limite ale localităţilor, rezumaţi valoarea medie a parcelelor libere din fiecare localitate.

## Îmbogăţire date

Aceste instrumente vă ajută să exploraţi caracterul suprafeţelor. Pentru suprafeţele alese, sunt returnate date şi statistici demografice detaliate.

- Îmbogăţire obiecte spaţiale preia informaţii despre persoane, locuri şi companii dintr-o anumită zonă sau de pe o rază în ore de condus sau o rază spaţială faţă de o locaţie.

## Îmbogăţire strat tematic

Preia informaţii despre persoane, locuri şi companii dintr-o anumită zonă sau de pe o rază în ore de condus sau o rază spaţială faţă de o locaţie.

## Găsire locaţii

Aceste instrumente sunt folosite pentru a identifica sau crea obiecte spaţiale care îndeplinesc criteriile specificate. Tipul criteriilor depinde de instrumentul folosit; de exemplu, criteriile se pot baza pe interogări spaţiale sau de atribute, suprafeţe vizibile de la o înălţime specificată, zone din aval pentru puncte specifice de scurgere sau timpul de deplasare în condiţii specifice de trafic.

- Selectare cele mai bune centre selectează cele mai bune locaţii pentru centre prin alocarea locaţiilor care au cerere pentru aceste centre într-un mod care satisface un scop propus.
- Creare rază vizuală creează zone care sunt vizibile în funcţie de locaţiile pe care le specificaţi.
- Creare cumpene de ape creează zone de captare în funcţie de locaţiile pe care le specificaţi.
- Derivare locaţii noi creează suprafeţe noi din locaţii din suprafaţa dvs. de studiu care îndeplinesc o serie de criterii.
- Găsire Centre de greutate găseşte centrul reprezentativ (centrul de greutate) pentru obiectele spaţiale introduse.
- Găsire locaţii existente caută suprafeţele existente într-un strat tematic care îndeplinesc o serie de criterii.
- Găsire locaţii similare găseşte locaţiile cele mai asemănătoare cu una sau mai multe locaţii de referinţă pe baza criteriilor specificate de dvs.
- Locaţii geocodificate din tabel converteşte adrese dintr-un tabel în coordonate.
- Traiectorie în aval stabileşte traseele de scurgere pe direcţia aval dinspre locaţiile pe care le specificaţi.

## Selectare cele mai bune centre

Selectează cele mai bune locaţii pentru centre prin alocarea locaţiilor care au cerere pentru aceste centre într-un mod care satisface un scop propus.

## Creare rază vizuală

Creează zone care sunt vizibile în funcţie de locaţiile pe care le specificaţi.

## Creare cumpene de ape

Creează zone de captare în funcţie de locaţiile pe care le specificaţi.

## Derivare locaţii noi

Selectează obiecte spaţiale noi din suprafaţa dvs. de studiu, care îndeplinesc o serie de criterii specificate de dvs. Aceste criterii pot fi bazate pe interogări de atribute (de exemplu, parcele vacante) și interogări spațiale (de exemplu, pe o rază de o milă față de un râu).

## Find Centroids

Găseşte centrul reprezentativ (centrul de greutate) pentru ofiecare multipunct, linie sau suprafaţă

## Găsire locaţii existente

Selectează obiecte spaţiale existente în suprafaţa dvs. de studiu, care îndeplinesc o serie de criterii specificate de dvs. Aceste criterii pot fi bazate pe interogări de atribute (de exemplu, parcele vacante) și interogări spațiale (de exemplu, pe o rază de o milă față de un râu).

## Locaţii geocodificate din tabel

Converteşte adrese în coordonate. Utilizaţi acest instrument într-o foaie de calcul Excel sau într-un fişier CSV.

## Găsire locaţii similare

Găseşte locaţiile cele mai asemănătoare cu una sau mai multe locaţii de referinţă pe baza criteriilor specificate de dvs.

## Urmărire în aval

Stabileşte traseele de scurgere pe direcţia aval dinspre locaţiile pe care le specificaţi.

## Analiză tendinţe

Aceste instrumente vă ajută să identificaţi, cuantificaţi şi vizualizaţi modele spaţiale din datele dvs.

- Calcul densitate ia cantităţi cunoscute ale unui fenomen şi le răspândeşte pe hartă.
- Găsire puncte de interes identifică grupări semnificative statistic din modelul spaţial al datelor dvs.
- Instrumentul Găsire valori excepţionale va determina dacă există valori excepţionale semnificative din punct de vedere statistic în modelul spaţial al datelor dvs.
- Interpolare puncte prezice valori în locaţii noi pe baza măsurătorilor găsite într-o colecţie de puncte.

## Calcul densitate

Analiza densităţii ia cantităţi cunoscute ale unui fenomen şi le răspândeşte pe hartă. Puteţi utiliza acest instrument, de exemplu, pentru a afişa concentraţiile de fulgere şi tornade, accesul la instituţii de sănătate, cât şi densităţile populaţiei.

## Găsire puncte de interes

Acest instrument creează o hartă care prezintă toate grupările spaţiale semnificative statistic, prezente în datele dvs. Utilizaţi acest instrument pentru a evidenţia puncte de interes (roşii) şi puncte lipsite de interes (albastre) neaşteptate cuprinzând, de exemplu, valori mari şi mici de locuinţe, densităţi de criminalitate, decese în accidente rutiere, şomaj sau biodiversitate.

## Găsire valori excepţionale

Acest instrument creează o hartă care prezintă toate grupările şi valorile spaţiale excepţionale semnificative statistic, prezente în datele dvs. Utilizaţi acest instrument pentru a identifica obiectele spaţiale ale căror valori sunt semnificativ diferite de cele ale obiectelor învecinate. Puteţi utiliza acest instrument, de exemplu, pentru a găsi anomaliile din modelele de cheltuieli, a determina unde există cele mai clare graniţe între bunăstare şi sărăcie într-o zonă studiată sau a determina dacă există judeţe din România în care speranţa de viaţă este neobişnuit de scăzută în comparaţie cu judeţele învecinate.

## Interpolare puncte

Acest instrument vă permite să preziceţi valori în locaţii noi pe baza măsurătorilor găsite într-o colecţie de puncte. Instrumentul ia date punctuale cu valori în fiecare punct şi returnează suprafeţe clasificate în funcţie de valorile prezise. Puteţi utiliza acest instrument, de exemplu, pentru a prezice nivelurile precipitaţiilor dintr-un bazin hidrografic pe baza măsurătorilor efectuate în staţii individuale.

## Utilizare proximitate

Aceste instrumente vă ajută să răspundeţi la una din cele mai frecvente întrebări puse în analiza spaţială: „Ce se află aproape de ce?”

- Conectare origini la destinaţii măsoară durata de călătorie sau distanţa dintre perechi de puncte.
- Creare buffere creează suprafeţe cu distanţă egală faţă de obiecte spaţiale.
- Creare suprafeţe pentru timpul de deplasare auto găseşte suprafeţele din jurul locaţiilor la care se poate ajunge într-un interval de timp dat.
- Găsire cel mai apropiat se foloseşte pentru identificarea acelor locuri care se află cel mai aproape de locaţii cunoscute.
- Planificare rute se foloseşte pentru a stabili cea mai bună modalitate de a direcţiona o flotă de vehicule pe o rută cu multe opriri.

## Conectare origini cu destinaţii

Conectare origini la destinaţii măsoară durata de călătorie sau distanţa dintre perechi de puncte. Instrumentul poate raporta distanţe în linie dreaptă, distanţe pe drum sau durate de călătorie. Prin utilizarea instrumentului puteţi realiza următoarele:

- Puteţi calcula distanţa sau timpul total pentru călătoriile de acasă la serviciu ale navetiştilor.
- Puteţi măsura cât de departe călătoresc clienţii pentru a ajunge la magazinele dvs. să utilizaţi aceste informaţii pentru a defini anvergura pieţei, în special atunci când vizaţi anumite pieţe prin campanii publicitare sau atunci când alegeţi locaţii pentru magazine noi;
- să calculaţi consumul estimat pentru călătoriile efectuate de flota dvs. de vehicule. După aceea, executaţi instrumentul Rezumare în interior pentru a raporta consumul în funcţie de stat sau altă regiune.

Dvs. introduceţi punctele de plecare şi de sosire, iar instrumentul va realiza un strat tematic care conţine liniile rutelor (inclusiv măsurătorile) între perechile de origini şi destinaţii.

## Creare buffere

Un buffer este o suprafaţă care acoperă o anumită distanţă faţă de un obiect spaţial punct, linie sau suprafaţă.

De regulă, bufferele sunt utilizate pentru a crea zone care pot fi analizate mai amănunţit cu ajutorul altor instrumente, precum Suprapunere straturi tematice. De exemplu, dacă se pune întrebarea „Ce clădiri se găsesc pe o rază de un kilometru în jurul şcolii?”, răspunsul poate fi găsit prin crearea unui buffer de un kilometru în jurul şcolii şi suprapunerea bufferului cu stratul tematic ce conţine amprente de clădiri. Rezultatul final este un strat tematic cu acele clădiri aflate pe o rază de un kilometru în jurul şcolii.

## Creare suprafeţe pentru timpul de conducere

Zona timpului de deplasare cu autoturismul sau camionul este o zonă la care se poate ajunge într-un interval specificat de timp de conducere sau care se află la o anumită distanţă de conducere. Zonele timpului de deplasare cu autoturismul sau camionul vă pot ajuta să răspundeţi la întrebări precum:

- Până unde pot ajunge de aici în 30 de minute de cu maşina?
- Până unde pot ajunge de aici în 30 de minute cu maşina, la 6:00 p.m. când este ora de vârf?
- La ce zone din oraş pot ajunge pompierii în cinci minute? Cum s-ar îmbunătăţi răspunsul pompierilor prin construirea unei noi staţii de pompieri aici?
- Ce suprafeţe de piaţă acoperă afacerea mea? Ce suprafeţe se află pe o rază de 10 kilometri faţă de magazinele mele?

## Găsire cele mai apropiate

Măsoară costul deplasării între incidente şi facilităţi şi determină care sunt mai apropiate. Rezultatul este un strat tematic care arată cele mai bune rute între incidente şi facilităţi, împreună cu costurile de deplasare (timp şi distanţă) pentru fiecare rută. De exemplu, puteţi utiliza acest instrument pentru a găsi cel mai apropiat spital faţă de un accident sau cel mai apropiat ATM faţă de locaţia dvs. curentă.

## Planificare rute

Dvs. introduceţi un număr de opriri şi un număr de vehicule care pot ajunge la opririle respective, iar funcţia Planificare rute stabileşte cea mai bună modalitate de a aloca opririle vehiculelor şi de a direcţiona vehiculele către aceste opriri.

Utilizaţi acest instrument pentru a planifica activitatea pentru o echipă mobilă de inspectori, evaluatori, furnizori interni de servicii de asistenţă şi alte persoane. De asemenea, instrumentul vă poate ajuta să ridicaţi obiecte din locaţii aflate la distanţă sau să oferiţi servicii de transport unor persoane.

## Administrare date

Aceste instrumente sunt utilizate atât pentru administrarea de zi cu zi a datelor geografice, cât şi pentru combinarea datelor înainte de analiză.

- Dizolvare graniţe unifică suprafeţe care au graniţe comune şi o valoare de atribut comună.
- Extragere date creează seturi de date noi prin extragerea de obiecte spaţial din datele dvs. existente.
- Unificare straturi tematice copiază toate obiectele spaţiale din două sau mai multe straturi tematice existente într-un strat tematic nou.
- Suprapunere straturi tematice combină două sau mai multe straturi tematice într-un singur strat tematic. Puteţi considera suprapunerea ca o asociere între o serie de hărţi şi creare a unei singure hărţi care să conţină toate informaţiile din set.

## Dizolvare graniţe

Suprafeţele care se suprapun sau împărtăşesc o graniţă comună sunt unificate pentru a forma o singură suprafaţă.

Puteţi controla ce graniţe urmează să fie unificate specificând un câmp. De exemplu, dacă aveţi un strat tematic de unităţi teritoriale şi fiecare unitate teritorială are un atribut State_Name, puteţi dizolva graniţele utilizând atributul State_Name. Unităţile teritoriale adiacente vor fi unificate dacă au aceeaşi valoare pentru State_Name. Rezultatul final este un strat tematic cu graniţe statale.

## Extragere date

Creează un fişier zip, CSV sau KMZ cu date din straturile dvs. tematice şi o suprafaţă de interes pe care o specificaţi.

## Unificare straturi tematice

Copiază obiecte spaţiale din unul sau mai multe straturi tematice existente într-un strat tematic nou, de exemplu:

- Am trei straturi tematice pentru Anglia, Ţara Galilor şi Scoţia şi doresc un singur strat tematic al Marii Britanii.
- Am 12 straturi tematice şi fiecare conţine informaţii despre parcele pentru diviziuni teritoriale învecinate. Vreau să le îmbin într-un singur strat tematic, păstrând doar atributele care au acelaşi nume şi acelaşi tip în cele 12 straturi tematice de intrare.

## Suprapunere straturi tematice

Suprapunerea combină două sau mai multe straturi tematice într-un singur strat tematic. Puteţi considera suprapunerea ca o asociere între o serie de hărţi şi creare unei singure hărţi care să conţină toate informaţiile din set, de exemplu:

- Ce parcele se află în lunca de 100 de ani? („În” este doar un alt mod de a spune „Pe”.)
- Ce drumuri se află în ce judeţe?
- Ce utilizare a terenului se află pe ce tip de sol?
- Ce puţuri există în baze militare abandonate?