## Izvēlēties labākās iespējas

##

Rīks “Izvēlēties labākās iespējas” ļauj izvēlēties labākos iespējamos novietojumus. Rīks piešķir novietojumus, atbilstoši pieprasījumam pēc iespējas, balstoties uz norādīto mērķi.

Iespējas norāda novietojumus, kas nodrošina kādu pakalpojumu, piemēram, ugunsdzēsēju depo, skolas, bibliotēkas, veikalus vai vairumtirdzniecības centrus. Novietojumu pieprasījumi norāda novietojumus, kuros ir pieprasījums pēc iespēju piedāvātajiem pakalpojumiem, piemēram, balsu skaitīšanas vēlēšanu iecirkņus, kas apkopo iedzīvotāju skaitu attiecīgajā teritorijā.

Izvēlēties labākās vietas var palīdzēt jums atbildēt uz tādiem jautājumiem, kā:

- Kā ārkārtas situācijā mājsaimniecības var tikt piesaistītas pareizajam evakuācijas centram, ja gultu skaits ir ierobežots un nedrīkst tikt pārsniegts?
- Kā varat piesaistīt apkaimes iedzīvotājus tiem tuvākajai bibliotēkas filiālei un atrast potenciālo pastāvīgo apmeklētāju skaitu, ko katra filiāle apkalpo?
- Kā varat atrast labāko novietojumu pārtikas preču lielveikala loģistikas centram, kas samazina kopējo pārvietošanās laiku (un līdz ar to izmaksas) piegādei uz pārtikas preču veikalu ķēdi?
- Kur jāatrodas jaunajam parkam, lai nodrošinātu, ka maksimāli liels pilsētas iedzīvotāju skaits dzīvo piecu minūšu gājiena attālumā no tā?
- Kas ir labākie novietojumi vairākiem zooveikaliem novadā, kur 40 procenti novada mājdzīvnieku īpašnieku atrastos ne vairāk kā desmit minūšu brauciena attālumā no kāda veikala?

## Mērķis

Norādiet mērķi, kas ir jāsasniedz, iespēju vietām pieprasot novietojumus.

Izmantojot rīku “Izvēlēties labākās iespējas”, varat norādīt, kāda veida problēmu risināt, — mērķi. Rīks ir optimizēts, lai nodrošinātu risinājumu šim konkrētajam mērķim. Neatkarīgi no mērķa, būtībā tā pati pamatmetode tiek izmantota, lai nodrošinātu risinājumu — pieprasījuma apjoms no attiecīgā novietojuma tiek piešķirts tuvākajai vietai, kas var nodrošināt šo iespēju. Mērķi nosaka, kā tiek apstrādāta savstarpējā mijiedarbība starp attālumu (vai laiku) un pieprasījumu. Rīks ņem vērā gan pārvietošanās attālumu/laiku, gan pieprasījuma apjomu, kā arī dažos gadījumos- iespēju vietu kapacitāti. Ja mērķis ir vērsts, piemēram, uz pārvietošanās laika samazināšanu, rīks tik un tā sekundāri mēģinās mazināt piešķirto pieprasījumu. Līdzīgi, ja mērķis ir palielināt piešķirto pieprasījumu, rīks to darīs, samazinot pārvietošanās laiku (piesaistot pieprasījuma novietojumus tuvāk esošajai vietai, tā vietā lai izvēlētos jebkuru novietojumu).

Atkarībā no jūsu datiem un izmantotajiem iestatījumiem dažādi mērķi var radīt tādus pašus vai līdzīgus rezultātus. Tomēr ir ieteicams norādīt jūsu analīzei visatbilstošāko mērķi.

## Piešķirt esošajām iespējām

Izmantojiet šo mērķi, ja nevēlaties atrast jaunas vietas un vēlaties piesaistīt pieprasījumu esošajām vietām, kam var būt ierobežota vai neierobežota kapacitāte.

Šis mērķis piesaista pieprasījumu vietām, ņemot vērā vietas kapacitāti un pieprasījuma apjomu no apkārtējās teritorijas. Pieprasījums tiek piešķirts tuvākajai vietai, līdz tiek sasniegta pieejamā kapacitāte. Ja norādāt maksimālo pārvietošanās diapazonu, pieprasījuma novietojumi ārpus diapazona netiks piešķirti vietai pat tad, ja viss pieprasījums nebūs pilnībā piešķirts.

## Minimizēt pārvietošanos

Izmantojiet šo mērķi, ja vēlaties atrast vietas, lai kopējais pārvietošanās laiks vai attālums starp pieprasījuma novietojumiem un vietām tiktu samazināts.

Šis mērķis ir bieži lietojams, ja pārvietošanās starp vietu un visiem pieprasījuma novietojumiem tiek veikta regulāri. Šo mērķi varat izmantot, piemēram, lai samazinātu kopējo pārvietošanās attālumu, kas tiek veikts preču pārvietošanai no izplatīšanas centriem uz veikaliem, vai lai atlasītu konferences norises vietu tā, lai visiem dalībniekiem tiks samazināts pārvietošanās laiks.

## Palielināt segumu

Izmantojiet šo mērķi, ja vēlaties palielināt pieprasījuma apjomu, kas ir segts konkrētā laikā vai attālumā no vietām.

Šis mērķis izvēlas iespējas tā, lai tiek piešķirts maksimālais pieprasījuma apjoms un viss pieprasījums no katra pieprasījuma novietojuma tiek piešķirts vienai vietai, kas tam ir vistuvāk.

Šim mērķim ir nepieciešams ierobežots maksimālais pārvietošanās diapazons; pretējā gadījumā viss pieprasījums var tikt piesaistīts vienai vietai. Pieprasījuma novietojumi, kas pārsniedz jebkuras iespējas attālumu vai laiku, netiks piešķirti (tas norādīs, kur pieprasījums netiek apmierināts un kur var būt nepieciešamas papildu vietas).

## Maksimizēt nodrošinājumu ar jaudu

Izmantojiet šo mērķi, ja vēlaties palielināt pieprasījumu, ko var nodrošināt vieta, kam ir ierobežota kapacitāte.

Šis mērķis vietas izvēlas tā, lai maksimālais pieprasījuma apjoms tiek piešķirts, nepārsniedzot nevienas vietas kapacitāti. Viss pieprasījums no katra pieprasījuma novietojuma tiek piešķirts vienai vietai, kas tam ir vistuvāk un kam ir atbilstoša kapacitāte (t.i., ja pieprasījuma novietojuma piešķiršana vietai pārsniegtu vietas pieejamo kapacitāti, pieprasījuma novietojums netiktu piesaistīts, nevis tiktu piesaistīta pieprasījuma daļa).

## Segt pieprasījuma procentuālo daļu

Izmantojiet šo mērķi, ja vēlaties uzzināt minimālo vietu skaitu, kas jums nepieciešams, lai segtu norādīto pieprasījuma procentuālo daļu.

Šis mērķis izvēlas minimālo vietu skaitu, kas nepieciešams, lai sasniegtu norādīto pieprasījuma procentuālo daļu. Pieprasījuma novietojuma, kas atrodas divu vai vairāku vietu maksimālajā pārvietošanās diapazonā, pieprasījums tiks dalīts proporcionāli starp vietām, ņemot vērā tā attālumu no katras. Šis mērķi bieži tiek izmantots, ja personām ir iespēja izvēlēties, kuru vietu apmeklēt, un tiek pieņemts, ka kopumā tās apmeklēs tuvāko vietu (ja visi pārējie rādītāji ir vienādi).

Atšķirībā no citiem mērķis, kas izvēlas vietas, kur jūs norādāt, cik vietas izvēlēties, šis mērķis izvēlas vietu skaitu jūsu vietā, ņemot vērā pieprasījuma procentuālo daļu, ko vēlaties apmierināt. Tas pieņem, ka vietām nav ierobežota kapacitāte.

## Izmērīt

Tāpat kā ar citiem rīkiem, kas analīzē ietver pārvietošanos, varat norādīt, vai pārvietošanās tiek mērīta, izmantojot attālumu vai laiku, kā arī atlasīt kādu no dažādajiem pārvietošanās veidiem, piemēram, iešanas laiku, braukšanas laiku, braukšanas laiku ārpus pilsētas utt. Pieejamos ceļošanas veidus nosaka jūsu organizācijas administrators. Izmantojot opcijas Braukšanas laiks, Braukšanas laiks ārpus pilsētas vai Braukšanas laiks ar kravas automašīnu, varat arī iekļaut konkrētas nedēļas dienas un diennakts laika satiksmi.

Lai precīzi piešķirtu pieprasījuma novietojumus iespējām, norādiet, vai pārvietošanās ir no iespējām uz pieprasījuma novietojumiem (piemēram, no ugunsdzēsēju stacijām uz mājām) vai no pieprasījuma novietojumiem uz iespējām (piemēram, pastāvīgajiem apmeklētājiem uz bibliotēkām). Rīks “Izvēlēties labākās iespējas” ņems vērā pārvietošanās virzienu vienvirziena ielās, vai varat nogriezties no vienas ielas uz citu, vai krustojumos nav aizliegts kreisais pagrieziens utt. atkarībā no tā, vai pārvietošanās ir no iespējas uz pieprasījuma novietojumiem vai pretēji.

## Pieprasīt novietojumu slāni

Punkta elementi norāda novietojumus, kuros ir pieprasījums pēc vietu piedāvātajiem pakalpojumiem. Rīks šos pieprasījuma novietojumus piesaista atbilstošajām vietām, ņemot vērā atlasīto mērķi.

Pieprasījuma novietojumiem ir saistīts pieprasījuma apjoms. Izmantojiet konstanti, lai norādītu vērtību, ja visiem pieprasījuma novietojumiem ir vienāds pieprasījums. Ja pieprasījuma apjoms katrā pieprasījuma novietojumā atšķiras, izmantojiet lauku pieprasījuma novietojumu slānī, lai norādītu katra pieprasījuma novietojuma vērtību.

Pieprasījums tiks piešķirts iespējām, līdz viss pieprasījums tiks piešķirts neatkarīgi no tā, cik tālu pieprasījuma novietojumi atrodas no iespēju vietām. Pieprasījuma novietojumu slānim varat piesaistīt maksimālo pārvietošanās diapazonu, lai izveidotu nošķiršanas attālumu vai laiku — pieprasījuma novietojumi, kas to pārsniegs, netiks piešķirti. Izmantojiet konstanti, lai norādītu vērtību, ja visiem pieprasījuma novietojumiem ir vienāds maksimālais pārvietošanās diapazons. Ja maksimālais pārvietošanās diapazons katrā pieprasījuma novietojumā atšķiras, izmantojiet lauku pieprasījuma novietojumu slānī, lai precizētu katra pieprasījuma novietojuma vērtību.

Ja mērķa veids ir Nodrošināt pieprasījuma procentuālo daļu, ir jānorāda minimālā pieprasījuma procentuālā daļa, kas vietām ir jānodrošina.

Papildus slāņa izvēlei no kartes nolaižamā saraksta apakšā varat atlasīt Izvēlēties Living Atlas analīzes slāni vai Izvēlēties analīzes slāni. Tādējādi tiek atvērta galerija, kurā apskatāmi dažādi analīzes slāņi.

Rīks atbalsta līdz 10 000 elementiem pieprasījuma novietojumu slānī.

## Nepieciešamo vietu slānis

Punkta elementi, kas norāda novietojumus, kas darbojas kā iespējas nodrošināt kāda veida pakalpojumu. Nepieciešamās īpašības parasti norāda jau esošus novietojumus, salīdzinot ar kandidātu īpašībām, kas parasti norāda novietojumus, kur jaunās iespējas tiks veidotas vai izvietotas. Piešķirot pieprasītos novietojumus, rīks izmanto nepieciešamo īpašību slānī esošās vietas pirms vietām no kandidātu īpašību slāņa.

Nepieciešamajām vietām var būt neierobežota (t.i., tās var apmierināt visu tām piesaistīto pieprasījumu) vai ierobežota kapacitāte. Ja visām iespējām ir viena un tā pati ierobežotā kapacitāte (piemēram, mājsaimniecību skaits, ko ugunsdzēsēju depo var apkalpot (teiksim, 4000), norādiet konstantu vērtību. Ja dažādās vietās kapacitāte ir atšķirīga (piemēram, jaunajiem skolēniem pieejamo vietu skaits katrā vidusskolā), norādiet laiku, kas satur katras vietas kapacitāti.

Rīks atbalsta līdz 100 elementiem nepieciešamo vietu slānī.

## Kandidātu vietu slānis

Punkta elementi, kas norāda novietojumus, kas darbojas kā iespējas nodrošināt kādu pakalpojumu. Kandidātu vietas parasti norāda novietojumus, kur jaunas iespējas tiks būvētas vai izvietotas, pretēji nepieciešamajām vietām, kas parasti norāda novietojumus, kas jau pastāv.

Atkarībā no jūsu analīzes mērķa ir jānorāda kandidātu vietu skaits, ko izvēlēties no kandidātu kopas. Ja norādāt gan nepieciešamās, gan kandidātu vietas, rīks izmanto nepieciešamo vietu slānī esošās vietas pirms vietām no kandidātu vietu slāņa.

Kandidātu vietām var būt neierobežota (t.i., tās var apmierināt visu tām piesaistīto pieprasījumu) vai ierobežota kapacitāte. Ja visām vietām ir viena un tā pati ierobežotā kapacitāte (piemēram, mājsaimniecību skaits, ko ugunsdzēsēju stacija var apkalpot (teiksim, 4000), norādiet konstantu vērtību. Ja dažādās vietās kapacitāte ir atšķirīga (piemēram, jaunajiem skolēniem pieejamo vietu skaits katrā vidusskolā), norādiet laiku, kas satur katras vietas kapacitāti.

Rīks atbalsta līdz 1 000 elementiem kandidātu vietu slānī.

## Rezultātu slāņa nosaukums

Tas ir slāņa nosaukums, kas tiks izveidots lapā Mans saturs un pievienots kartei. Noklusējuma nosaukums ir balstīts uz rīka nosaukumu un ievades slāņa nosaukumu. Ja slānis jau pastāv, jums tiks lūgts norādīt citu nosaukumu.

Rezultātu slānī būs slānis katram no šiem objektiem: iespējām, kurām ir piesaistīts pieprasījums, pieprasījuma novietojumiem, kas ir piešķirti iespējām, un piešķiršanas līnijām, kas savieno pieprasījuma novietojumus ar tiem piesaistītajām iespējām. Piešķiršanas līnijas tiek zīmētas kā taisnas līnijas, tomēr pārvietošanās laika vai attāluma starp vietu un pieprasījuma novietojumu pamatā vienmēr ir jūsu norādītais pārvietošanās veids, un netiek izmantoti attālumi taisnā līnijā.

Lietojot iespēju Saglabāt rezultātu nolaižamajā sarakstlodziņā, jūs varat norādīt mapes nosaukumu sadaļā Mans saturs, kur tiks saglabāts rezultāts.