## Interpoloi pisteet

##

Interpoloi pisteet -työkalun avulla voit ennustaa uusien sijaintien arvoja kerätyistä pisteistä tehtyjen mittausten perusteella. Työkalu analysoi kustakin pisteestä kerättyjen arvojen pisteaineiston ja palauttaa alueet luokiteltuna ennustetuilla arvoilla. Esimerkki

- Ilmanlaadun valvonta-alueella on antureita, jotka mittaavat saastetasoja. Interpoloi pisteet -työkalua voidaan käyttää saatetasojen ennustamiseen sijainneissa, joihin antureita ei ole sijoitettu. Tällaisia sijainteja voivat olla esimerkiksi koulut, sairaat ja muut riskiväestöjen sijainnit.
- Ennusta raskasmetallipitoisuuksia viljakasveissa yksittäisistä kasveista otettujen näytteiden perusteella.
- Ennusta maaperän ravinnepitoisuuksia (typpi, fosfori, kalium jne.) ja muita indikaattoreita (kuten sähkönjohtavuutta) tutkittaessa niiden suhdetta satoon ja määritettäessä tarkkoja lannoitemääriä pellon kullekin alueelle.
- Ilmatieteelliset sovellukset, joihin sisältyy lämpötilojen, sademäärien ja niihin liittyvien muuttujien (kuten happosateen) ennustamista.

## Valitse pistekarttataso, joka sisältää tunnettujen arvojen sijainnit

Interpoloinnin pohjana käytettävä pistekarttataso.

Kartasta valittavan karttatason lisäksi voit valita alareunan avattavasta luettelosta Valitse maailmankartaston analyysikarttataso- tai Valitse analyysikarttataso -vaihtoehdon. Tämä vaihtoehto avaa gallerian, joka sisältää monissa analyyseissa hyödyllisten karttatasojen kokoelman.

## Valitse interpolointikenttä

Valitse kenttä, joka sisältää interpoloitavat arvot.

## Optimointiperuste

Valitse, suositko nopeutta vai tarkkuutta. Tarkkojen ennusteiden laskeminen kestää kauemmin.

## Tulosaineiston ennustevirheet

Jos tämä asetus on valittuna, interpolointiennusteille luodaan keskivirheiden karttataso. Tuloskarttatason nimi on tulostason nimi, jonka lopussa lukee Virheet.

Keskivirheet ovat hyödyllisiä, koska ne antavat tietoja ennustettujen arvojen luotettavuudesta. Hyvä muistisääntö on, että oikea arvo sijoittuu ennustetun arvon kahden keskivirheen väliin 95 prosentin todennäköisyydellä. Oletetaan, että uuden sijainnin ennustettu arvo on 50 ja keskivirhe 5. Tämä tarkoittaa, että työkalu ennustaa oikean arvon olevan 50 kyseisessä sijainnissa, mutta arvo voisi perustellusti olla matalimmillaan 40 tai korkeimmillaan 60. Voit laskea luottamusvälin kertomalla keskivirheen ensin kahdella. Kun lisäät tämän arvon ennustettuun arvoon, saat alueen ylärajan, ja kun vähennät arvon ennustetusta arvosta, saat alueen alarajan.

## Luokitteluperuste

Valitse, miten ennustetut arvot luokitellaan alueisiin.

- Geometrinen väli – alueet perustuvat geometrisen sarjan mukaisesti määritettyihin luokkaväleihin. Tämä menetelmä varmistaa, että kullakin luokka-alueella on keskimäärin saman verran arvoja ja että luokkien väliset siirtymät ovat yhdenmukaisia.
- Tasavälinen – Alueet luodaan niin, että ennustettujen arvojen alueet jaetaan samankokoisiin alueisiin.
- Samanlainen alue – Alueet luodaan niin, että kunkin alueen aineistoarvojen määrä on sama. Jos aineistossa on esimerkiksi enemmän suuria arvoja kuin pieniä arvoja, korkeille arvoille luodaan enemmän alueita.
- Manuaalinen – Tämän asetuksen avulla voit määrittää alueille omat arvoalueet. Arvot määritetään alla kuvattuun Luokan raja-arvot -parametriin.

## Luokkien määrä

Määrittää tulostason luokkien (ennustettujen arvojen alueiden) määrän. Luokat määrittävät alueiden rajat. Näiden luokkien arvot määräytyvät Luokitteluperuste-parametrin mukaan.

## Luokan raja-arvot

Määritä luokkien raja-arvot erotettuna välilyönneillä. Jos esimerkiksi haluat raja-arvojen olevan 1,5, 3 ja 7, kirjoita `1,5 3 7`. Arvot määrittävät luokkien ylärajan siten, että luokkien määrä on sama kuin syötettyjen arvojen määrä. Alueita ei luoda sellaisille sijainneille, joiden ennustetut arvot ylittävät suurimman syötetyn raja-arvon. Määritä vähintään kaksi ja enintään 32 arvoa.

## Leikkaa tulosaineisto kohteeseen

Piirrä tai määritä karttataso, jonka alueelle tulokset piirretään. Jos esimerkiksi interpoloit järven saastemittauksia, voit käyttää tulosaineiston rajoina järven rajaa, jolloin tulokset piirretään vain järven rajojen sisäpuolelle.

## Ennusta näissä sijainneissa

Piirrä tai määritä karttataso, joka määrittää ennustearvojen laskemisessa käytettävien pisteiden sijainnit. Tämän avulla voit tehdä ennustuksia tietyissä kohdesijainneissa. Jos lähtökarttataso esittää esimerkiksi saastetasojen mittauksia, voit tämän parametrin avulla ennustaa saastetasoja korkean riskin sijainneissa, kouluissa tai sairaaloissa. Näitä tietoja voidaan käyttää annettaessa suosituksia kyseisten sijaintien terveysviranomaisille.

Jos määrität tämän parametrin, työkalu tulostaa pistekarttatason määritettyjen sijaintien ennusteista. Tuloskarttatason nimi on tulostason nimi, jonka lopussa lukee Pisteet.

## Tulostason nimi

Sen tason nimi, joka luodaan kohtaan Oma sisältö ja joka lisätään karttaan. Oletusnimi perustuu työkalun nimeen ja lähtökarttatason nimeen. Jos taso on jo luotu, sinua pyydetään antamaan toinen nimi.

Avattavan Tallenna tulos kohteeseen -valikon avulla voit määrittää sen Oma sisältö -kansion nimen, johon tulos tallennetaan.