## Spoji geoobjekte

##

Spoji geoobjekte deluje z dvema slojema in spaja atribute enega geoobjekta k drugemu geoobjektu na podlagi prostorskih in atributnih relacij. Orodje določa vse vhodne geoobjekte, ki izpolnjujejo določene pogoje spajanja in dodaja spojitveni sloj k ciljnemu sloju.

Spoji geoobjekte se lahko uporablja za točke, linije, poligone in tabele. Prostorski spoj zahteva, da imajo vaši podatki geometrijo.

Če je obkljukana možnost Uporabi trenutni obseg karte, bodo analizirani samo geoobjekti, vidni znotraj trenutnega obsega karte. Če je možnost odkljukana, bodo analizirani vsi geoobjekti tako na ciljnem kot na spojitvenem sloju, tudi če so zunaj trenutnega obsega karte.

## Izberi ciljni sloj

Ciljni sloj, ki bo imel atribute s spojitvenega sloja, dodane v njegovo tabelo.

Poleg izbire sloja s karte lahko izberete Izberi sloj za analizo iz zbirke Living Atlas ali Izberi sloj za analizo, ki se nahajata v spodnjem delu spustnega menija. To odpre galerijo, ki vsebuje zbirko slojev, uporabnih za mnoge analize.

## Izberi sloj za spajanje k ciljnemu sloju

Spojitveni sloj z atributi, ki bo dodan k ciljnemu sloju.

Poleg izbire sloja s karte lahko izberete Izberi sloj za analizo iz zbirke Living Atlas ali Izberi sloj za analizo, ki se nahajata v spodnjem delu spustnega menija. To odpre galerijo, ki vsebuje zbirko slojev, uporabnih za mnoge analize.

## Izberi tip(e) spajanja

Uporabite lahko prostorski spoj, atributni spoj ali kombinacijo obeh.

- Prostorski – Uporablja določeno prostorsko relacijo za spajanje geoobjektov. To zahteva, da imata oba sloja geometrijo.
- Atribut – Spoji geoobjekte na podlagi enakih polj.

## Izberite prostorsko relacijo

Prostorska relacija, ki bo določila, če so geoobjekti spojeni med seboj. Razpoložljive relacije bodo odvisne od vrste geometrije (točka, linija, poligon), ki bo uporabljena kot vhodni geoobjekti. Razpoložljive relacije vsebujejo naslednje:

- Identičen kot – Geoobjekti v ciljnem sloju se bodo ujemali, če so identični geoobjektom v spojitvenem sloju.
- Seka – Geoobjekti v ciljnem sloju se bodo ujemali, če sekajo geoobjekte v spojitvenem sloju.
- V celoti vsebuje – Geoobjekti se bodo ujemali, če geoobjekti v ciljnem sloju v celoti vsebujejo geoobjekte v spojitvenem sloju.
- V celoti znotraj – Geoobjekti se bodo ujemali, če so geoobjekti v ciljnem sloju povsem znotraj geoobjektov spojitvenega sloja.
- Znotraj razdalje od – Geoobjekti v ciljnem sloju se bodo ujemali, če so znotraj določene razdalje geoobjektov v spojitvenem sloju.

## Atributni spoj

Atributna relacija, ki bo določila, če so geoobjekti med seboj spojeni. Geoobjekti se ujemajo, ko so vrednosti polj v spojitvenem sloju enake vrednostim polj ciljnega sloja.

Na primer, denimo, da imate prostorski sloj stanovanj z naslovi (vključno s poljem POST_ST) in tabelarične podatke o zdravju prebivalcev po poštnih številkah (vključno s poljem, imenovanim ZDRAVJE_POST_ST). Podatke o zdravju lahko spojite s stanovanjskimi podatki z ujemanjem polja POST_ST s poljem ZDRAVJE_POST_ST, kar bo dalo rezultat stanovanjskega sloja z ustreznimi zdravstvenimi podatki.

## Izberi način spajanja

Določa, kako bodo obravnavani spoji med ciljnim in spojitvenim slojem, če bo več geoobjektov v spojitvenem sloju imelo enako relacijo s ciljnim slojem. V nadaljevanju sta dva načina spajanja, med katerimi lahko izbirate:

- Spoji enega z enim – Ta možnost spoji prvi ujemajoči geoobjekt v spojitvenem sloju s prvim ujemajočim geoobjektom v ciljnem sloju. Če po želji dodate statistiko, bodo ujemajoči spojeni geoobjekti povzeti na vsak geoobjekt v ciljnem sloju. Vsota spojenih geoobjektov bo dodana privzeto.
- Spoji enega z večimi Ta možnost spoji vse ujemajoče geoobjekte v spojitvenem sloju s ciljnim slojem. Sloj z rezultati bo vseboval več zapisov ciljnega geobjekta.

Na primer, predpostavite, da želite najti supermarket 5 kilometrov od tržnice. V tem primeru ima sloj, h kateremu so spojeni, en geoobjekt, ki predstavlja tržnico, in spojitvene geoobjekte, ki predstavljajo lokalne trgovine z atributi, kot je skupna letna prodaja. S pomočjo orodja Spoji geoobjekte najdete teh pet trgovin z živili, ki izpolnjujejo kriterije. Če navedete način spajanja Spoji enega z mnogimi, boste imeli pet geoobjektov v vašem rezultatu, vsaka vrstica bi predstavljala tržnico in supermarket. Če navedete relacijo Spoji enega z enim in izberete statistiko, boste imeli en geoobjekt, ki predstavlja tržnico in povzete informacije supermarketov, kot so štetje (5) in druge izbirne statistike, kot je vsota letne prodaje.

## Dodaj statistiko (izbirno)

Če je izbrana možnost Spoji enega z enim, lahko za številska polja povzamete in izračunate statistiko na spojenih geoobjektih. Privzeto bo izračunana vsota ujemajočih spojenih geoobjektov in dodana sloju z rezultati. Če se odločite, da ne boste dodali dodatne statistike, bo prvi ujemajoči geoobjekt v spojitvenem sloju spojen s prvim ujemajočim geoobjektov v ciljnem sloju. Izračunate lahko eno ali več od naslednjega:

- Vsota
- Minimum
- Maksimum
- Povprečje
- Standardni odklon

## Ime sloja z rezultati

To je ime sloja, ki bo ustvarjen v Moji vsebini in dodan na karto. Privzeto ime temelji na imenu orodja in imenu vhodnega sloja. Če sloj že obstaja, bo od vas zahtevano, da vnesete drugo ime.

S pomočjo spustnega menija Shrani rezultat v lahko navedete ime mape v Moji vsebini, kjer bo shranjen rezultat.