## Vastenda väärtused uuesti

##

Selle tööriistaga saate rasterandmete piksliväärtusi muuta või ümber klassifitseerida. Piksliväärtuste vastendamiseks määratakse vastendatav piksliväärtuste vahemik ja väljundpiksliväärtus. Väljundpiksli väärtus võib olla kehtiv väärtus või nullväärtus (NoData), st pikslid, millega pole seotud teadaolevat väärtust.

Kui tingimus Kasuta praegust kaardi ulatust on märgitud, vastendatakse ainult need pikslid, mis on kaardil praegu nähtavad. Kui tingimus ei ole märgitud, töödeldakse kõik rastris olevad pikslid, kaasa arvatud need, mis ei ole praegu kaardil nähtavad.

## Sisendandmed

Sisendandmed, mille väärtused vastendatakse.

## Vastenda piksliväärtused uuesti uute väärtustega

Väärtuste vahemiku sisestamiseks sisestage miinimum- ja maksimumväärtus ning seejärel määrake valitud vahemikule väljundväärtus või nullväärtus (NoData).

Uue väärtuste vahemiku vastendamiseks klõpsake nuppu Lisa, mis lisab uue rea. Klõpsake igat väärtust, et redigeerida tabelis soovitud vahemikke ja vastendatud väärtusi. Väärtuste vahemike määratlemisel lähtutakse kahest tähtsast reeglist.

- Vahemiku miinimumväärtus on kaasa arvatud ja maksimumväärtus on välja arvatud.
- Tabeli ridasid töödeldakse ülevalt alla.

Allpool olevas tabelis võib näha, et miinimumväärtus on kaasa arvatud, aga maksimumväärtust ei ole väljundis kaasa arvatud.

1 | 10 | 1–9
10 | 20 | 10–19
50 | 51 | 50

Tabelis määratud vahemike järjekord on samuti tähtis. Tabeli ülemist rida töödeldakse esimesena. Kahes järgnevas tabelis on näidatud, kuidas tabeli ridade erineva järjekorra tõttu annavad kaks ühesugust väärtuste vahemikku eri tulemuse.

1 | 15 | 1–14
10 | 30 | 15–29
30 | 40 | 30–39

10 | 30 | 10–29
1 | 15 | 1–9
30 | 40 | 30–39

Väärtuste ümberjärjestamiseks kasutatakse mõlemat reeglit. Kuna igat rida töödeldakse ülevalt alla, kasutatakse neid väärtusi väljundi määramisel esimesena ka siis, kui kasutatakse samu vahemikke.

## Tulemkihi nimi

Selle kihi nimi, mis luuakse jaotises Minu sisu ja lisatakse kaardile. Vaikimisi nimi põhineb tööriista nimel ja sisendkihi nimel. Kui kiht on juba olemas, palutakse teil sisestada mõni muu nimi.

Kasutades rippmenüüd Salvesta tulemused, saate jaotises Minu sisu määrata kausta nime, kuhu tulemused salvestatakse.