## Beregn tæthed

##

Dette værktøj opretter et tæthedskort ud fra punkt- eller linjeobjekter ved at sprede kendte mængder af et fænomen (repræsenteret som attributter af punkter eller linjer) på tværs af kortet. Resultatet er et lag af områder klassificeret fra mindste til største tæthed.

Ved angivelse af punkter skal hvert punkt repræsentere placeringen af en begivenhed eller hændelse, og resultatlaget skal repræsentere antallet af hændelser pr. enhed område. En høj tæthedsværdi på en ny placering betyder, at der er flere punkter i nærheden af placeringen. I mange tilfælde kan resultatlaget fortolkes som en risikoflade for fremtidige begivenheder. Hvis de angivne punkter f.eks. repræsenterer placeringer af lynnedslag, kan resultatlaget fortolkes som en risikoflade for fremtidige lynnedslag.

Ved angivelse af linjer repræsenterer linjetæthedsfladen det samlede antal linjer i nærheden af hver placering. Enhederne for de beregnede tæthedsværdier er linjelængden pr. enhedsområde. Hvis linjerne f.eks. repræsenterer floder, repræsenterer resultatlaget den samlede længde af floder inden for søgeradiusen. Resultatet kan bruges til at identificere områder, der egner sig som hjemsted for græssende dyr.

Andre situationer, hvor dette værktøj kan anvendes, er:

- Oprettelse af tæthedskort for kriminalitet, som kan hjælpe politikredsene med at allokere ressourcer til områder med høj kriminalitet.
- Beregning af tætheder af hospitaler inden for en landsdel. Resultatlaget vil vise områder med stor eller lille tilgængelighed til hospitaler, og disse oplysninger kan anvendes til at beslutte, hvor der skal bygges nye hospitaler.
- Identifikation af områder med høj risiko for skovbrande baseret på steder, hvor der historisk set har været skovbrande.
- Lokalisering af samfund, der ligger langt fra hovedveje, for at planlægge, hvor der skal anlægges nye veje.

## Angiv det inputpunkt- eller linjelag, som tætheden skal beregnes ud fra

Det inputpunkt- eller linjelag, som tætheden skal beregnes ud fra.

## Brug et tællerfelt

Opret et felt til angivelse af antal hændelser pr. placering. Hvis du f.eks. har punkter, der repræsenterer byer, kan du bruge et felt, der repræsenterer byens befolkning, som et tællerfelt, og befolkningstæthedslaget, som er resultatet, vil beregne store befolkningstætheder nær byer med høje befolkningstal.

Hvis standardindstillingen Ingen anvendes, antages det, at hver placering repræsenterer et enkelt antal.

## Søgeafstand

Skriv en søgesafstand, der angiver, hvor langt der skal søges for at finde punkt- eller linjeobjekter ved beregningen at tæthedsværdier. Hvis du f.eks. angiver en søgeafstand på 10.000 meter, beregnes tætheden af en vilkårlig placering i outputlaget baseret på objekter, som er inden for en afstand af 10.000 meter fra placeringen. Enhver placering, som ikke har hændelser inden for 10.000 meter, får tæthedsværdien nul.

Hvis der ingen afstand angives, beregnes en standard baseret på placeringen af inputobjekterne og værdien af tællerfeltet (hvis der vises et tællerfelt).

## Enheder i outputområde

Angiv enheden for outputområde. Tætheden er antal divideret med område, og denne parameter angiver enheden for området i tæthedsberegningen.

De tilgængelige arealenheder er kvadratmiles og kvadratkilometer.

## Størrelse på outputcelle

Angiv cellestørrelse og enheder for output-rasterdata.

## Navn på resultatlag

Navnet på det lag, som oprettes under Mit indhold og føjes til kortet. Standardnavnet er baseret på navnet på værktøjet og navnet på inputlaget. Hvis laget allerede findes, vil du blive bedt om at angive et andet navn.

Ved hjælp af rullelisten Gem resultat i kan du angive navnet på en mappe i Mit indhold, hvor resultatet skal gemmes.