## Opløs grænser

##

Områder, der overlapper eller deler en fælles grænse, flettes sammen, så de udgør ét område.

Du kan styre, hvilke grænser der skal flettes ved at angive et feltHvis du f.eks. har et lag bestående af regioner, og hver region har en State_Name-attribut, kan du opløse grænserne vha. attributten State_Name. Naboregioner flettes sammen, hvis de har samme værdi for State_Name. Slutresultatet er et lag bestående af landegrænser.

## Vælg det områdelag, hvis grænser skal opløses

Det lag, der indeholder de områdeobjekter, der skal opløses.

Ud over at vælge et lag fra dit kort kan du vælge Vælg Living Atlas-analyselag eller Vælg analyselag nederst på rullelisten. Dette åbner et galleri med en samling lag, der er nyttige til mange analysetyper.

## Vælg en opløsningsmetode

Du kan flette områdeobjekter vha. én af to metoder:

- Områder, der overlapper eller er naboer – To eller flere områder, hvis grænser overlapper hinanden, flettes til ét område. Desuden flettes områder, der er naboer til hinanden (dvs. de deler en fælles grænse) til ét område.
- Områder med samme feltværdi – Områder, der overlapper eller deler en fælles grænse, flettes til ét område, hvis de har samme feltværdi.

  Hvis du f.eks. har et lag bestående af regioner, og hver region har et State_Name-felt, kan du opløse grænserne vha. feltet State_Name. Naboregioner flettes sammen, hvis de har samme værdi for State_Name. Slutresultatet er et lag bestående af landegrænser.

Hvis feltet Brug aktuel kortudstrækning er markeret, er det kun objekterne i det inputlag, der er synligt inden for den aktuelle kortudstrækning, der opløses. Hvis markeringen fjernes, opløses alle objekter i inputlaget, også selv om de er uden for den aktuelle kortudstrækning.

## Tilføj statistik

Du kan opsummere områdernes attributter, når områder flettes sammen. Hvis du f.eks. opløser grænsen mellem regionerne baseret på State_Name, og hver region har et Population-felt, kan du beregne summen af Population for staten.

De tilgængelige statistiktyper er:

- Sum – Tilføjer den samlede værdi for det angivne felt.
- Gennemsnit – Beregner gennemsnittet for det angivne felt.
- Minimum – Finder den mindste værdi af alle for det angivne felts poster.
- Maksimum – Finder den største værdi af alle for det angivne felt poster.
- Std. Afvigelse – Finder standardafvigelsen af værdier i det angivne felt.

## Navn på resultatlag

Dette er navnet på det lag, som oprettes i Mit indhold og føjes til kortet. Standardnavnet er baseret på navnet på værktøjet og navnet på inputlaget. Hvis laget allerede findes, vil du blive bedt om at angive et andet navn.

Ved hjælp af rullelisten Gem resultat i kan du angive navnet på en mappe i Mit indhold, hvor resultatet skal gemmes.