## Interpolacija tačaka

##

Alatka Interpolacija tačaka vam omogućava da predvidite vrednosti na novim lokacijama na osnovu merenja iz kolekcije tačaka. Alatka uzima podatke iz tačaka sa vrednostima na svakoj tački i vraća oblasti klasifikovane po predviđenim vrednostima. Na primer

- Distrikt za upravljanje kvalitetom vazduha ima senzore koji mere nivoe zagađenja. Alatka Interpolacija tačaka može da se koristi za predviđanje nivoa zagađenja na lokacijama koje nemaju senzore, kao što su lokacije sa populacijama koje su izložene riziku – na primer, škole ili bolnice.
- Predvidite koncentracije teških metala u usevima na osnovu uzoraka uzetih iz pojedinačnih biljaka.
- Predvidite nivoe mineralnih nutritijenata (azota, fosfora, kalijuma i tako dalje) i drugih indikatora (kao što je električna provodljivost) kako biste ispitali njihov odnos sa prinosom useva i propisali precizne količine đubriva za svaku lokaciju u polju.
- Meteorološke primene obuhvataju predikciju temperatura, padavina i povezanih promenljivih (kao što je kisela kiša).

## Odaberite tačkasti sloj koji sadrži lokacije sa poznatim vrednostima

Tačkasti sloj koji se koristi kao osnova interpolacije.

Pored izbora sloja sa mape, možete da izaberete Odaberite Living Atlas sloj za analizu ili Odaberite sloj za analizu u dnu padajuće liste. Ovim se otvara galerija koja sadrži kolekciju slojeva korisnih za veliki broj analiza.

## Odaberite polje za interpolaciju

Odaberite polje koje sadrži vrednosti koje želite da interpolirate.

## Optimizuj za

Odaberite da li želite brzinu ili preciznost. Izračunavanje preciznijih predikcija traje duže.

## Greške izlazne predikcije

Ako je ova opcija izabrana, kreiraće se sloj standardnih grešaka za predikcije interpolacije. Ime izlaznog sloja biće ime sloja sa rezultatima sa dodatom rečju „Greške“.

Standardne greše su koriste jer pružaju informacije o pouzdanosti predviđenih vrednosti. Jednostavno nepisano pravilo jeste da će tačna vrednost pasti unutar dve standardne greške predviđene vrednosti u 95% slučajeva. Na primer, pretpostavimo da nova lokacija dobija predviđenu vrednost od 50 sa standardnom greškom od 5. To znači da najbolja pretpostavka ove alatke jeste da je prava vrednost na toj lokaciji 50, ali bi opravdano mogla da bude 40 ili 60. Da biste izračunali ovaj opseg opravdanih vrednosti, pomnožite standardnu grešku sa 2, dodajte ovu vrednost predviđenoj vrednosti da biste dobili gornju granicu opsega, a zatim ga oduzmite od predviđene vrednosti da biste dobili donju granicu opsega.

## Klasifikuj po

Odaberite na koji način će predviđene vrednosti biti klasifikovane u oblasti.

- Geometrijski interval – oblasti su zasnovane na intervalima klase koji imaju geometrijsku seriju. Ovaj metod omogućava da opseg svake klase ima približno isti broj vrednosti unutar svake klase i da promene između intervala budu dosledne.
- Jednaki interval – oblasti se kreiraju tako da opseg predviđenih vrednosti bude jednak za svaku oblast.
- Jednaka oblast – oblasti se kreiraju tako da broj vrednosti podataka u svakoj oblasti bude jednak. Na primer, ako podaci imaju više velikih vrednosti nego malih, biće kreirano više oblasti za veće vrednosti.
- Manuelno – ova opcija vam omogućava da definišete sopstveni opseg vrednosti za oblasti. Ove vrednosti će biti unete u parametar Vrednosti preloma klase ispod.

## Broj klasa

Navodi broj klasa (opseg predviđenih vrednosti) u sloju sa rezultatima. Svaka klasa definiše granicu oblasti. Vrednosti ovih klasa biće određene parametrom Klasifikuj po iznad.

## Vrednosti preloma klase

Unesite željene vrednosti preloma klase, razdvojene razmacima. Na primer, ako želite da prelomi klase budu na vrednostima 1,5, 3 i 7, unesite `1,5 3 7`. Ove vrednosti će definisati gornju granicu svake klase, pa će broj klasa biti jednak broju unetih vrednosti. Oblasti neće biti kreirane za lokacije sa predviđenim vrednostima iznad najveće unete vrednosti preloma. Morate da unesete najmanje dve vrednosti, a najviše 32.

## Ograniči izlazne rezultate na

Nacrtajte ili unesite sloj navodeći oblast u kojoj želite da rezultat bude nacrtan. Na primer, ako interpolirate mere zagađenosti jezera, možete da koristite granicu jezera u ovom parametru, a izlazni rezultat će biti nacrtan samo unutar granica jezera.

## Predvidi na ovim lokacijama

Nacrtajte ili unesite sloj navodeći lokacije tačaka da biste izračunali vrednosti predikcije. Ovo vam omogućava da napravite predikcije na određenim lokacijama interesovanja. Na primer, ako ulazni sloj predstavlja mere nivoa zagađenja, ovaj parametar možete da koristite za predviđanje nivoa zagađenja na lokacijama sa velikim populacijama izloženim riziku, kao što su škole ili bolnice. Ove informacije možete zatim da koristite za davanje preporuka zdravstvenim institucijama na ovim lokacijama.

Ako je omogućena, ova alatka će dati tačkasti sloj predikcija na navedenim lokacijama. Ime izlaznog sloja biće ime sloja sa rezultatima sa dodatom rečju „Tačke“.

## Naziv sloja sa rezultatima

Ovo je naziv sloja koji će biti kreiran u Mom sadržaju i dodat na mapu. Podrazumevani naziv je zasnovan na nazivu alatke i nazivu ulaznog sloja. Ako sloj već postoji, bićete upitani da unesete drugi naziv.

Koristeći padajuće polje Sačuvaj rezultat u možete da navedete ime fascikle u Mom sadržaju u kojoj će rezultat biti sačuvan.