## Leia tulipunktid

##

Tulipunktide leidmise tööriistaga saab määrata, kas andmete ruumimustris on statistiliselt olulisi klastreid.

- Kas teie punktilised nähtused (nt kuritegevuse sündmused, puud või liiklusõnnetused jms) on tõesti klasterdatud? Kuidas saate selles kindel olla?
- Kas olete uurinud statistiliselt olulisi tulipunkte või muutub kaardi sisu vastavalt sümboloogiale?

Neile küsimustele saab kindla vastuse tulipunktide leidmise tööriistaga.

Isegi korrapäratul ruumimustril esineb teatud laadi klasterdumine. Lisaks püüavad meie silmad ja meeled intuitiivselt leida mustreid ka seal, kus neid ei eksisteeri. Seega võib olla raske mõista, kas mustrid teie andmetes on tingitud reaalsetest geograafilises ruumis aset leidvatest protsessidest või lihtsalt juhuslikust kokkusattumisest. Seetõttu kasutavad uurijad ja analüütikud spetsiaalselt numbriliste väärtuste lokaalse koondumise näitajaid nagu näiteks Getis-Ord Gi*. Kui olete andmetes leidnud statistiliselt olulised klastrid, on see väärtuslik info. Teadmine, kus ja millal klasterdumine esineb, annab olulisi vihjeid protsesside mõjust nähtavatele mustritele. Teades, et näiteks eluhoonetesse murdvarguste arv on püsivalt suurem eriti eeslinnades, on see oluliseks infoks, kui teil on vaja kaaluda tõhusamaid ennetuse strateegiaid, jaotada piiratud kaitseressursse, algatada naabrivalve programme, lubada põhjalikumat eeluurimist või tuvastada võimalikke kahtlusaluseid.

## Vali kiht, mille jaoks arvutatakse tulipunktid

Punktikiht, millest tuli- ja külmpunkte otsitakse.

See analüüs kasutab salvesid ja nõuab tasapinnalist ristkoordinaatide süsteemi. Koordinaatsüsteemi töötlemise saab määrata funktsiooniga Analüüsikeskkonnad. Kui koordinaatsüsteemi töötlemine ei ole määratud tasapinnaliseks ristkoordinaatide süsteemiks, kuvatakse käsu Käivita analüüs andmisel selle määramist taotlev hüpikaken.

Lisaks kihi valimisele kaardil saate valida ripploendi alumises servas Sirvi kihte, et otsida oma sisust suurandmete failiketta andmestikku või objektikihti.

## Leia suure ja väikese väärtusega klastrid

Antud analüüs vastab küsimusele: kus paiknevad kõrge ja madala väärtusega klastrid ruumiliselt?

Kui teie andmeteks on punktid ja tegite valiku Punktide arv, hindab tööriist punktobjektide paiknemise ruumilist korrapära, saamaks vastust küsimusele, kus on punktid oodatust teisiti klasterdatud või hajutatud.

Kui valisite välja, hindab tööriist iga objektiga seotud väärtuste paiknemise ruumilist korrapära, saamaks vastust küsimusele: kus paiknevad kõrge ja madala väärtusega klastrid?

## Vali salve suurus agregeerimise jaoks

Vahemaa, mida kasutatakse teie sisendpunktide analüüsimiseks kandiliste salvede loomiseks.

## Otsi tulipunkte ajasammude abil (valikuline)

Kui punktikihi jaoks on aeg lubatud ja selle tüüp on ajahetk, saate kasutada analüüsimiseks ajasamme.

## Ajasammude vahemiko

Ajasammude genereerimiseks kasutatav ajavahemik. Aja saab ühildada sisendandmete algus- või lõppajaga või määratletud viiteajaga.

## Ajasammude vahemik

Ajasammude genereerimiseks kasutatav ajavahemik. Aja saab ühildada sisendandmete algus- või lõppajaga või määratletud viiteajaga.

## Valige ajasammu ühitamisviis

Kuidas ajasamme ühildatakse? Ajasammude ühildamiseks on kolm võimalust.

- Algusaeg – ajasammud ühildatakse ajas esimese objektiga.
- Lõppaeg – ajasammud ühildatakse ajas viimase objektiga.
- Viiteaeg – ajasammud ühildatakse määratud ajaga.

## Viiteaeg ajasammude ühitamiseks

Kuupäev ja kellaaeg, mida kasutatakse ajasammude ühildamiseks.

## Vali tulipunktide arvutamiseks piirkonna suurus

Kaugus, mis määrab piirkonna suuruse tulipunktide arvutamiseks. Piirkond peaks olema salvest suurem, et igal salvel oleks vähemalt üks naaber. Igat salve analüüsitakse ja võrreldakse naabersalvedega.

## Koordinaatsüsteem (wkid)

See on ajutine parameeter eelversioonile, et määrata töötlemiseks koordinaatsüsteem. Paljud suurandmete tööriistad nõuavad töötlemiseks tasapinnalise ristkoordinaatide süsteemi kasutamist. Vaikimisi kasutab tööriist sisestatud koordinaatsüsteemi, aga töötlemine nurjub, kui kasutatakse geograafilist koordinaatsüsteemi. Tasapinnalise ristkoordinaatide süsteemi määramiseks sisestage WKID. Näiteks Web Mercator tuleb sisestada väärtusena `3857`.

## Valige tulemite salvestamiseks mõni ArcGIS-i andmeladu

GeoAnalyticsi tulemeid käsitletakse ArcGIS-i andmelaos salvedena ning need kuvatakse asjakohaste Portal for ArcGIS objektikihtidena. Üldjuhul salvestatakse tulemid ajalisruumilisse andmelattu – see on vaikimisi valitud. Mõnel juhul on tulemid mõistlik salvestada relatsioonilisse andmelattu. Allpool on toodud mõned põhjused, miks oleks soovitatav tulemid salvestada relatsioonilisse andmelattu.

- Saate tulemeid kasutada portaalidevahelises koostöös.
- Saate tulemustega sünkroniseerida.

Relatsioonilist andmeladu pole otstarbekas kasutada, kui GeoAnalyticsi tulemite arv suureneb. Sel juhul peaksite kasutama suurt ajalisruumilist andmeladu, mis võimaldab hallata suurt andmemahtu.

## Tulemkihi nimi

See on selle kihi nimi, mis luuakse jaotises Minu sisu ja lisatakse kaardile. Vaikimisi nimi põhineb tööriista nimel ja sisendkihi nimel. Kui see kiht on juba olemas, siis töötlemine nurjub.

See kiht näitab statistiliselt olulisi kõrgete ja madalate väärtustega punktihulkade klastreid. Kui tulemkiht on juba olemas, palutakse teil see ümber nimetada.

Kasutades rippmenüüd Salvesta tulemused, saate jaotises Minu sisu määrata selle kausta nime, kuhu tulemused salvestatakse.