## Interpoliraj točke

##

Ovaj vam alat omogućuje predviđanje vrijednosti na novim lokacijama na temelju mjera iz kolekcije točaka. Alat uzima točkaste podatke s vrijednostima za svaku točku i vraća raster predviđenih vrijednosti:

- Okrug u kojem se upravlja kvalitetom zraka ima senzore koji mjere razine zagađenja. Opcija Interpolacija točaka može se upotrijebiti za predviđanje razina zagađenja na lokacijama koje nemaju senzore, kao što su lokacije s ugroženim populacijama – primjerice škole ili bolnice.
- Predvidite koncentracije teških metala u usjevima koje se temelje na uzorcima prikupljenim s pojedinih biljaka.
- Predvidite razine hranjivih tvari u tlu (dušik, fosfor, kalij itd.) i ostale pokazatelje (poput električne provodljivosti) kako biste ispitali njihovu povezanost s prinosom usjeva i propisali precizne količine gnojiva za svaku lokaciju na terenu.
- Meteorološke primjene uključuju predviđanje temperatura, oborina i povezanih varijabli (kao što je kisela kiša).

## Izaberite točkasti sloj koji sadrži lokacije s poznatim vrijednostima

Točkasti sloj koji sadrži točke gdje su vrijednosti izmjerene.

## Odaberite polje za interpolaciju

Odaberite polje čije vrijednosti želite interpolirati. Polje mora biti brojčano.

## Optimiziraj za

Izaberite osobne postavke za brzinu u odnosu na točnost.

Točnija predviđanja duže se računaju. Ovaj parametar mijenja zadane vrijednosti za nekoliko ostalih parametara alata Interpoliraj točke kako bi se optimizirala brzina izračuna, preciznost rezultata ili ravnoteža između njih. Prema zadanim postavkama, alat će optimizirati za ravnotežu.

## Transformirajte podatke u normalnu distribuciju

Odaberite želite li transformirati svoje podatke u normalnu distribuciju.

Interpolacija je najpreciznija za podatke koji prate normalnu distribuciju (u obliku zvona). Ako se čini da vaši podaci nisu normalno raspoređeni, trebali biste izvršiti transformaciju.

## Veličina lokalnih modela

Interpoliraj točke radi tako da gradi lokalne modele interpolacije koji su međusobno pomiješani kako bi se stvorila završna karta s predviđanjima. Ovaj parametar upravlja količinom točaka koje će biti sadržane u pojedinom modelu. Manje vrijednosti učinit će rezultate lokalnijima i mogu otkriti neke učinke na manjoj razini, ali mogu i uvesti nestabilnosti u izračunima. Veće vrijednosti bit će stabilnije, ali neki lokalni učinci mogu se propustiti.

Vrijednost može biti u rasponu od 30 do 500, ali tipične su vrijednosti između 50 i 200.

## Broj susjeda

Predviđanja se računaju na temelju susjednih točaka. Ovaj parametar upravlja količinom točaka koje će se koristiti u izračunu. Uporabom većeg broja susjednih točaka općenito će nastati precizniji rezultati, ali izračun će potrajati duže.

Ova vrijednost može biti u rasponu od 1 do 64, ali tipične su vrijednosti između 5 i 15.

## Veličina izlazne ćelije

Unesite veličinu ćelije i jedinicu za rezultate rastera.

Dostupne su jedinice stope, milje, metri i kilometri.

## Rezultat predviđanja pogreške

Odaberite želite li stvoriti raster standardnih pogrešaka za predviđene vrijednosti.

Standardne su pogreške korisne jer pružaju informacije o pouzdanosti predviđenih vrijednosti. Jednostavno pravilo glasi da će se prava vrijednost nalaziti između dvije standardne pogreške predviđene vrijednosti 95 % vremena. Primjerice, pretpostavite da nova lokacija ima predviđenu vrijednost 50 sa standardnom pogreškom 5. To znači da će procjena alata biti da je prava vrijednost na toj lokaciji 50, no može biti bilo koja vrijednost između 40 i 60. Da biste izračunali ovaj raspon prihvatljivih vrijednosti, pomnožite standardnu pogrešku s 2, dodajte ovu vrijednost predviđenoj vrijednosti kako biste dobili gornju granicu raspona i oduzmite je od predviđene vrijednosti da biste dobili donju granicu raspona.

## Naziv sloja rezultata

Naziv sloja koji će se stvoriti u stavci Moj sadržaj i dodati karti. Zadani naziv temelji se na nazivu alata i nazivu sloja unosa. Ako sloj već postoji, od vas će se zatražiti da unesete drugi naziv.

Upotrebom padajućeg izbornika Spremi rezultat u možete odrediti naziv mape u dijelu Moj sadržaj gdje će se spremiti rezultat.