## Laske tiheys

##

Laske tiheys -työkalu luo tiheyskartan piste- tai viivakohteista jakamalla tietyn ilmiön tunnetut määrät (esitetään pisteiden ja viivojen ominaisuustietoina) kartan alueelle. Tuloksena syntyy karttataso, jonka alueet on luokiteltu vähiten tiheästä tiheimpään.

Pistelähtöaineiston kunkin pisteen tulee esittää jonkin tapahtuman tai tapauksen sijaintia. Tulostaso kuvaa tapausten määrää tietyllä yksikön alueella. Korkeampi tiheysarvo uudessa sijainnissa tarkoittaa, että kyseisen sijainnin lähellä on enemmän pisteitä. Useissa tapauksissa tulostasoa voidaan tulkita tulevien tapahtumien riskimallina. Jos pistelähtöaineisto esittää esimerkiksi salamaniskujen sijainteja, tulostasoa voidaan tulkita tulevien salamaniskujen riskimallina.

Viivalähtöaineistossa viivojen tiheyspinta kuvaa kunkin sijainnin lähellä olevien viivojen kokonaismäärää. Laskettujen tiheysarvojen yksiköt ovat viivojen pituus tietyllä yksikköalueella. Jos viivat esittävät esimerkiksi jokia, tulostaso kuvaa jokien kokonaispituutta etsintäsäteen alueella. Tämän tuloksen avulla voidaan tunnistaa alueet, jotka sopivat eläinten laiduntamiseen.

Työkalua voi käyttää myös esimerkiksi seuraaviin tarkoituksiin:

- Rikostiheyden karttojen luominen voi auttaa poliisilaitoksia kohdentamaan resurssejaan alueille, joilla rikollisuustaso on korkea.
- Maan sairaaloiden tiheyksien laskeminen. Tulostaso näyttää alueet, joilta sairaalaan pääsy on helppoa tai vaikeaa. Näitä tietoja voidaan käyttää apuna päätettäessä uusien sairaaloiden sijainneista.
- Metsäpaloille alttiiden alueiden tunnistaminen metsäpalojen historiallisten sijaintien perusteella.
- Kaukana valtateistä sijaitsevien asutusten paikantaminen suunniteltaessa uusien teiden rakentamista.

## Valitse piste- tai viivakarttataso, joista tiheys lasketaan.

Piste- tai viivakarttataso, josta tiheys lasketaan.

Kartasta valittavan karttatason lisäksi voit valita alareunan avattavasta luettelosta Valitse maailmankartaston analyysikarttataso- tai Valitse analyysikarttataso -vaihtoehdon. Tämä vaihtoehto avaa gallerian, joka sisältää monissa analyyseissa hyödyllisten karttatasojen kokoelman.

## Käytä määräkenttää

Määritä kenttä, joka osoittaa tapausten määrän kussakin sijainnissa. Jos pisteet esittävät esimerkiksi kaupunkeja, voit käyttää määräkenttänä kenttää, joka osoittaa kaupungin asukasluvun. Tuloksena syntyvä väestötiheyden karttataso laskee korkean väestötiheyden asukasluvultaan suurien kaupunkien alueille.

Jos käytät oletusvalintaa Ei mitään, kunkin sijainnin oletetaan esittävän yhtä tapausta.

## Etsi etäisyys

Määritä etäisyys, joka osoittaa, kuinka suurelta alueelta piste- tai viivakohteet haetaan tiheysarvojen laskentaa varten. Jos hakuetäisyydeksi määritetään esimerkiksi 10 000 metriä, tuloskarttatason kunkin sijainnin tiheys lasketaan 10 000 metrin säteellä sijainnista olevien kohteiden perusteella. Jos yhtään tapausta ei ole 10 000 metrin säteellä sijainnista, tiheysarvoksi määritetään nolla.

Jos etäisyyttä ei määritetä, oletusasetus lasketaan lähtöaineiston sijaintien ja määräkentän arvojen perusteella (jos määräkenttä on määritetty).

## Leikkaa tulosaineisto kohteeseen

Piirrä tai määritä karttataso, jonka alueelta tiheydet lasketaan. Jos esimerkiksi lasket järven kalatiheyksiä, voit käyttää tulosaineiston rajoina järven rajaa, jolloin tulokset piirretään vain järven rajojen sisäpuolelle.

## Luokitteluperuste

Valitse, miten tiheysarvot luokitellaan alueisiin.

- Tasavälinen – Alueet luodaan niin, että tiheysarvojen alueet jaetaan samankokoisiin alueisiin.
- Geometrinen väli – Alueet perustuvat geometrisen sarjan mukaisesti määritettyihin luokkaväleihin. Tämä menetelmä varmistaa, että kullakin luokka-alueella on keskimäärin saman verran arvoja ja että luokkien väliset siirtymät ovat yhdenmukaisia.
- Luonnolliset rajat – Alueiden luokkavälit perustuvat aineiston luontaisiin ryhmittelyihin. Luokkien raja-arvot määritetään siten, että luokat kokoavat yhteen samantapaiset arvot ja näyttävät ryhmien väliset erot parhaiten.
- Samanlainen alue – Alueet luodaan niin, että kunkin alueen koko on sama. Jos tulostasossa on esimerkiksi enemmän korkean tiheyden arvoja kuin matalan tiheyden arvoja, korkeille tiheyksille luodaan enemmän alueita.
- Keskihajonta – Alueet luodaan ennustettujen tiheysarvojen keskihajonnan perusteella.

## Luokkien määrä

Määrittää tulostason luokkien (ennustettujen arvojen alueiden) määrän. Luokat määrittävät alueiden rajat. Näiden luokkien arvot määräytyvät Luokitteluperuste-parametrin mukaan.

## Tulospinta-alan yksiköt

Määritä tulosalueen yksiköt. Tiheys kuvaa määrää tiettyä pinta-alaa kohden. Tämä parametri määrittää tiheyden laskennassa käytettävän pinta-alayksikön.

## Tulostason nimi

Sen tason nimi, joka luodaan kohtaan Oma sisältö ja joka lisätään karttaan. Oletusnimi perustuu työkalun nimeen ja lähtökarttatason nimeen. Jos taso on jo luotu, sinua pyydetään antamaan toinen nimi.

Avattavan Tallenna tulos kohteeseen -valikon avulla voit määrittää sen Oma sisältö -kansion nimen, johon tulos tallennetaan.