## Povzemi v bližini

##

To orodje najde in povzame geoobjekte, ki so znotraj določene razdalje geoobjektov v prvem vhodnem sloju. Razdalja je lahko izmerjena kot zračna razdalja ali z uporabo izbranega načina potovanja. Možnosti načinov potovanja so: razdalja vožnje z avtom, čas vožnje z avtom, razdalja vožnje s tovornjakom, čas vožnje s tovornjakom, razdalja hoje ali čas hoje. Statistika je nato izračunana za geoobjekte v bližini. Na primer

- Izračunajte število prebivalstva znotraj petih minut vožnje od predlagane nove lokacije trgovine.
- Kot merilo dostopnosti do trgovine izračunajte število uvozov na avtocesto znotraj enega kilometra razdalje vožnje od predlagane nove lokacije trgovine.

Če je obkljukana možnost Uporabi trenutni obseg karte, bodo analizirani samo geoobjekti vhodnega sloja in sloja, ki ga je treba povzeti, ki so vidni znotraj trenutnega obsega karte. Če je možnost odkljukana, bodo analizirani vsi geoobjekti tako na vhodnem sloju kot na sloju, ki ga je treba povzeti, tudi če so zunaj trenutnega obsega karte.

## Izberite sloj, od katerega bo izmerjena razdalja do geoobjekta v sloju za povzemanje

Točkovni, linijski ali poligonski sloj, ki bo uporabljen kot začetne lokacije za povzemanje geoobjektov v bližini.

Poleg izbire sloja s karte lahko izberete Izberi sloj za analizo iz zbirke Living Atlas ali Izberi sloj za analizo, ki se nahajata v spodnjem delu spustnega menija. To odpre galerijo, ki vsebuje zbirko slojev, uporabnih za mnoge analize.

Orodje podpira do 1.000 geoobjektov v tem sloju.

## Izberi sloj za povzemanje

Geoobjekti v tem sloju, ki so znotraj določene razdalje do geoobjektov v sloju, določenem zgoraj, bodo povzeti.

Poleg izbire sloja s karte lahko izberete Izberi sloj za analizo iz zbirke Living Atlas ali Izberi sloj za analizo, ki se nahajata v spodnjem delu spustnega menija. To odpre galerijo, ki vsebuje zbirko slojev, uporabnih za mnoge analize.

## Povzemi najbližje geoobjekte s pomočjo

Določite lahko, katero vrsto merjenja razdalje želite uporabiti, bodisi zračno razdaljo ali izbran način potovanja. Načini potovanja so omogočeni samo, ko prvi vhodni sloj (sloj, od katerega so izmerjene razdalje) vsebuje točke. Razpoložljive načine potovanja določi administrator vaše organizacije. Ko uporabljate enega izmed načinov potovanja, so meritve narejene vzdolž cest ali pešpoti in upoštevajo veljavna pravila, kot so enosmerne ceste, nedovoljeno zavijanje itd. Čas vožnje z avtom, čas vožnje po neasfaltiranih cestah in čas vožnje s tovornjakom upoštevajo vašo izbiro hitrosti potovanja, bodisi tiste na podlagi trenutnega bodisi običajnega prometa. Trenutne hitrosti se zbirajo prek trenutnih odčitkov tipal, med tem ko se običajne hitrosti izračunajo iz preteklih povprečij.

Vnesete lahko več razdalj. Geoobjekti, ki so znotraj (ali so enaki) razdaljam, ki ste jih vnesli, bodo povzeti.

Če je izbirno polje Vrni omejitvena območja obkljukano, bo vrnilo sloj z rezultati območij, ki so določeni z meritvijo razdalje. Sloj z rezultati bo vseboval vse zahtevane povzete informacije. Na primer, če pri povzemanju točk v bližini uporabljate Zračno razdaljo 8 kilometrov, bo vaš rezultat vseboval območja s polmerom 8 kilometrov okoli vhodnih geoobjektov in vse povzete informacije, kot so število točk in vse dodane statistike. Če je možnost odkljukana, bo sloj rezultatov vrnil enake geoobjekte prvega vhodnega geoobjekta z vsemi zahtevanimi povzetimi informacijami.

## Dodaj statistiko iz sloja za povzemanje

Po želji lahko izračunate statistiko vseh številskih atributov točk v bližini.

Če je obkljukano izbirno polje Število točk, bo izračunalo skupno število točk v bližini. Poleg tega lahko izračunate statistiko za številska polja točk v bližini.

- Vsota – Skupna vrednost določenega polja
- Povprečje – Povprečje ali srednja vrednost za določeno polje
- Minimum – Najmanjša vrednost v določenem polju
- Maksimum – Največja vrednost v določenem polju
- St. odklon – Standardni odklon vrednosti v določenem polju

## Dodaj statistiko iz sloja za povzemanje

Po želji lahko izračunate statistiko vseh številskih atributov linij v bližini.

Če je izbirno polje Skupna dolžina obkljukano, bo izračunalo skupno dolžino linij v bližini. Poleg tega lahko izračunate statistiko za številska polja linij v bližini.

- Vsota – Skupna vrednost določenega polja
- Povprečje – Povprečje ali srednja vrednost za določeno polje
- Minimum – Najmanjša vrednost v določenem polju
- Maksimum – Največja vrednost v določenem polju
- St. odklon – Standardni odklon vrednosti v določenem polju

## Dodaj statistiko iz sloja za povzemanje

Po želji lahko izračunate statistiko kateregakoli številskega atributa območij v bližini.

Če je izbirno polje Skupna površina obkljukano, bo izračunalo skupno površino geoobjektov v bližini. Poleg tega lahko izračunate statistiko za številska polja geoobjektov v bližini.

- Vsota – Skupna vrednost določenega polja
- Povprečje – Povprečje ali srednja vrednost za določeno polje
- Minimum – Najmanjša vrednost v določenem polju
- Maksimum – Največja vrednost v določenem polju
- St. odklon – Standardni odklon vrednosti v določenem polju

## Dodaj statistiko iz sloja za povzemanje

Ko izberete sloj za povzemanje, lahko po želji izračunate statistiko kateregakoli številskega atributa točk, linij ali poligonov v bližini.

- Vsota – Skupna vrednost določenega polja
- Povprečje – Povprečje ali srednja vrednost za določeno polje
- Minimum – Najmanjša vrednost v določenem polju
- Maksimum – Največja vrednost v določenem polju
- St. odklon – Standardni odklon vrednosti v določenem polju

Odvisno od tipov geoobjektov, ki jih povzemate, lahko izračunate skupno število točk v bližini, skupno dolžino linij v bližini ali celotno površino poligonskih geoobjektov v bližini.

## Izberi polje za skupinjenje po

To je atribut geoobjektov v bližini, ki jih lahko uporabljate za izračun statistike posebej za vsako enolično atributno vrednost. Na primer, predpostavite, da vaš prvi vhodni sloj (sloj, od katerega so merjene razdalje) vsebuje nepozidana zemljišča parcel, ki so naprodaj in vaši geoobjekti v bližini so obrisi stavb. Eden izmed atributov obrisov stavb je Raba, ki vsebuje vrednosti, kot so TRGOVINA, STANOVANJA, PROIZVODNJA, JAVNO itd. Za označitev mešane rabe stavb v bližini vsake nepozidane parcele, lahko izračunate skupno površino za vsak tip rabe stavb znotraj dveh kilometrov od nepozidanih parcel s pomočjo Rabe za skupinjenje po atributu. Statistika za vsako skupino ter število geoobjektov v bližini bosta prikazana v pojavnem oknu sloja z rezultati.

## Dodaj manjšino, večino

To izbirno polje je omogočeno, ko izberete polje za skupinjenje. Če želite izvedeti, katere vrednosti atributov so manjšina znotraj vsake skupine (najmanj prevladujejo) ali večina (najbolj prevladujejo) znotraj razdalje ali časa, ki ste ga navedli, izberite Dodaj manjšino, večino. Ko izberete Dodaj manjšino, večino, sta sloju z rezultati dodani dve novi polji. Če izberete tudi Dodaj odstotke, sta sloju z rezultati dodani še dve polji, ki vsebujeta odstotke vrednosti atributov manjšine in večine v vsaki skupini.

- Če povzemate točke v bližini, so manjšinske in večinske vrednosti izračunane na podlagi števila točk znotraj razdalje ali časa, ki ste ga navedli.
- Če povzemate linije v bližini, so manjšinske in večinske vrednosti izračunane na podlagi dolžine linij znotraj razdalje ali časa, ki ste ga navedli.
- Če povzemate poligone v bližini, so manjšinske in večinske vrednosti izračunane na podlagi poligonov znotraj razdalje ali časa, ki ste ga navedli.

## Dodaj odstotke

To izbirno polje je omogočeno, ko izberete polje za skupinjenje. Izberite Dodaj odstotke, če želite najti odstotek vsake atributne vrednosti znotraj vsake skupine. V tabelo rezultatov je dodano novo polje, ki vsebuje odstotke vsake atributne vrednosti znotraj vsake skupine. Če je prav tako obkljukano Dodaj manjšino, večino, sta sloju rezultatov dodani še dve polji, ki vsebujeta odstotke manjšinskih in večinskih vrednosti atributov v vsaki skupini.

## Ime sloja z rezultati

To je ime sloja, ki bo ustvarjen v Moji vsebini in dodan na karto. Privzeto ime temelji na imenu orodja in imenu vhodnega sloja. Če sloj že obstaja, bo od vas zahtevano, da vnesete drugo ime.

S pomočjo spustnega menija Shrani rezultat v lahko navedete ime mape v Moji vsebini, kjer bo shranjen rezultat.