## Interpolēt punktus

##

Rīks Interpolēt punktus sniedz iespēju prognozēt vērtības jaunos izvietojumos, pamatojoties uz mērījumiem no punktu kolekcijas. Rīks izmanto punkta datus ar vērtībām katrā punktā un atgriež teritorijas, ko klasificē prognozētās vērtības. Piemēram:

- Gaisa kvalitātes uzraudzības apgabalā ir sensori, kas mēra piesārņojuma līmeni. Interpolēt punktus var izmantot, lai prognozētu piesārņojuma līmeni izvietojumos, kuros nav sensoru, piemēram, izvietojumos, kur atrodas riska grupas — skolas vai slimnīcas.
- Prognozējiet smago metālu koncentrāciju ražā, pamatojoties uz paraugiem, kas iegūti no atsevišķiem augiem.
- Prognozējiet augsnes barības vielu līmeņus (slāpeklis, fosfors, kālijs u.c.) un citus indikatorus (piemēram, elektrovadītspēju), lai izpētītu to relāciju ar ražas apjomu un noteiktu precīzu mēslojuma daudzumu katram izvietojumam laukā.
- Meteoroloģiskais lietojums ietver temperatūru, lietavu un citu saistīto mainīgo prognozes (piemēram, skābā lietus).

## Izvēlieties punkta slāni, kas satur vietas ar zināmām vērtībām

Punkta slānis, kas jāizmanto kā interpolācijas pamats.

Papildus slāņa izvēlei no kartes nolaižamā saraksta apakšā varat atlasīt Izvēlēties Living Atlas analīzes slāni vai Izvēlēties analīzes slāni. Tādējādi tiek atvērta galerija, kurā apskatāmi dažādi analīzes slāņi.

## Izvēlēties lauku interpolēšanai

Izvēlieties lauku, kurā ietvertas interpolējamās vērtības.

## Optimizēt

Izvēlieties savu iestatījumu ātruma un precizitātes attiecībai. Precīzākas prognozes tiek aprēķinātas ilgāk.

## Izvades prognožu kļūdas

Ja atzīmēts, tiks izveidots slānis ar interpolācijas prognožu standarta kļūdām. Izvades slāņa nosaukums būs rezultātu slāņa nosaukums ar pievienotu “Errors”.

Standarta kļūdas ir noderīgas, jo sniedz informāciju par prognozēto vērtību uzticamību. Vienkāršs nosacījums ir tāds, ka patiesā vērtība 95 procentos gadījumu atradīsies starp divām prognozētās vērtības standarta kļūdām. Piemēram, pieņemsim, ka jaunā izvietojumā tiek prognozēta vērtība 50 ar standarta kļūdu 5. Tas nozīmē, ka šis rīks prognozē, ka patiesā vērtībā šajā izvietojumā ir 50, bet tā var būt arī augstāka vai zemāka, piemēram, 40 vai 60. Lai aprēķinātu šo saprātīgo vērtību diapazonu, reiziniet standarta kļūdu ar 2, pieskaitiet šo vērtību prognozētajai vērtībai, lai iegūtu diapazona augšējo robežu, un atņemiet to no prognozētās vērtības, lai iegūtu diapazona apakšējo robežu.

## Klasificēt pēc

Izvēlieties, kā prognozētās vērtības tiks klasificētas teritorijās.

- Ģeometrisks intervāls — teritorijas tiek izveidotas, pamatojoties uz klašu intervāliem, kuros ir ģeometriskas sērijas. Šī metode garantē, ka katras klases diapazonā ir aptuveni tāds pats vērtību skaits un ka starpība starp intervāliem ir konstanta.
- Līdzvērtīgs intervāls — teritorijas tiek izveidotas tā, lai prognozēto vērtību diapazons būtu līdzvērtīgs katrā teritorijā.
- Līdzvērtīga teritorija — teritorijas tiek izveidotas tā, lai datu vērtību skaits būtu līdzvērtīgs katrā teritorijā. Piemēram, ja datiem ir vairāk lielu vērtību nekā mazu vērtību, ar lielām vērtībām tiks izveidots lielāks teritoriju skaits.
- Manuāli — šī opcija sniedz iespēju definēt teritorijām jūsu noteiktu vērtību diapazonu. Šīs vērtības tiks ievadītas parametrā Klases robežvērtības.

## Klašu skaits

Norādīts klašu skaits (prognozēto vērtību diapazons) rezultāta slānī. Katra klase definē teritoriju robežu. Šo klašu vērtības noteiks iepriekš norādītais parametrs Klasificēt pēc.

## Klases robežvērtības

Ievadiet vēlamās klases robežvērtības, atdalot tās ar atstarpēm. Piemēram, ja vēlaties klases robežvērtības 1.5, 3 un 7, ievadiet `1.5 3 7`. Šīs vērtības definēs katras klases augstāko robežu tā, lai klašu skaits būtu vienāds ar ievadīto vērtību skaitu. Teritorijas netiks izveidotas izvietojumiem ar prognozētajām vērtībām, kas pārsniedz lielāko ievadīto robežvērtību. Jums jāievada vismaz divas un ne vairāk par 32 vērtībām.

## Izgriezt izvadi uz

Vai nu uzzīmējiet, vai norādiet slāni, kas apzīmē teritoriju, kur vēlaties uzzīmēt rezultātu. Piemēram, ja interpolējat ezera piesārņojuma mērījumus, varat izmantot ezera robežu šajā parametrā, un izvade tiks uzzīmēta tikai ezera robežās.

## Prognozēt šajos izvietojumos

Vai nu uzzīmējiet, vai arī norādiet slāņa punktu izvietojumus, lai aprēķinātu prognožu vērtības. Tādējādi varat veikt prognozes konkrētos interesējošos izvietojumos. Ja, piemēram, ievades slānis parāda piesārņojuma līmeņu mērījumus, šo parametru var izmantot, lai prognozētu piesārņojuma līmeni vietās, kurās ir daudz apdraudētu iedzīvotāju, piemēram, skolās vai slimnīcās. Pēc tam varat izmantot šo informāciju, lai sniegtu ieteikumus veselības uzraudzības iestādēm šajos izvietojumos.

Ja iekļauts, šis rīks nodrošinās prognožu punktu slāņa izvadi norādītajos izvietojumos. Izvades slāņa nosaukums būs rezultātu slāņa nosaukums ar pievienotu “Points”.

## Rezultāta slāņa nosaukums

Tas ir slāņa nosaukums, kas tiks izveidots lapā Mans saturs un pievienots kartei. Noklusējuma nosaukums ir balstīts uz rīka nosaukumu un ievades slāņa nosaukumu. Ja slānis jau pastāv, jums tiks lūgts norādīt citu nosaukumu.

Lietojot iespēju Saglabāt rezultātu nolaižamajā sarakstlodziņā, jūs varat norādīt mapes nosaukumu sadaļā Mans saturs, kur tiks saglabāts rezultāts.