## Izvedi nove lokacije

##

Ova alatka izvodi nove geoobjekte u vašoj oblasti ispitivanja koji ispunjavaju seriju kriterijuma koje navedete. Ovi kriterijumi mogu da budu zasnovani na atributnim upitima (na primer, parcele koje su prazne) i prostornim upitima (na primer, parcele koje su unutar zona poplave).

Ako je opcija Koristi trenutni obuhvat mape izabrana, samo oni geoobjekti koji su vidljivi unutar trenutnog obuhvata mape biće analizirani. Ako nije izabrana, analiziraće se svi geoobjekti, čak i ako su izvan trenutnog obuhvata mape.

## Izvedite nove lokacije koje se podudaraju sa sledećim izrazima

Kliknite na dugme Dodaj izraz da biste definisali izraz. Možete da dodate više izraza. Nakon što unesete izraz i kliknete na dugme Pokreni analizu, geoobjekti u vašem sloju analize biće filtrirani kroz svaki izraz. Delovi geoobjekata koji zadovoljavaju sve izraze upisuju se u sloj sa rezultatima.

Postoje dva osnovna tipa izraza koje možete da kreirate: atributni i prostorni. Atributni izrazi su upiti nad vrednostima polja, kao što je `gde je ime ‘San Francisko’`. Postoje četiri tipa prostornih izraza:

- unutar razdaljine: delovi geoobjekata unutar razdaljine od geoobjekta na drugom sloju. Na primer, pronađite delove parcela koje su na razdaljini od najviše 500 metara od reke Los Anđeles.
- sadrži potpuno: geoobjekat mora da sadrži čitav geoobjekat iz drugog sloja. Na primer, pronađite vododelnice koje potpuno sadrže parcele zonirane za industrijsku upotrebu. Nijedan deo parcele ne sme da bude izvan vododelnice.
- potpuno unutar: geoobjekat mora potpuno da bude okružen geoobjektom iz drugog sloja. Na primer, pronađite školske distrikte koji su potpuno unutar granica grada. Nijedan deo školskog distrikta ne sme da bude izvan granica grada.
- preseca: geoobjekat ili delovi geoobjekta moraju da se preklapaju sa geoobjektom iz drugog sloja ili da ga presecaju. Na primer, pronađite oblasti izgorele vegetacije nastale usled većeg broja požara u nacionalnom parku. Izgorele oblasti izvan granica parka neće biti obuhvaćene.

Svaki prostorni izraz ima odgovarajuću negaciju; nije unutar razdaljine, ne sadrži potpuno, nije potpuno unutar i ne preseca.

## Naziv sloja sa rezultatima

Ovo je naziv sloja koji će biti kreiran u Mom sadržaju i dodat na mapu. Podrazumevani naziv je zasnovan na nazivu alatke i nazivu ulaznog sloja. Ako sloj već postoji, bićete upitani da unesete drugi naziv.

Koristeći padajuće polje Sačuvaj rezultat u možete da navedete ime fascikle u Mom sadržaju u kojoj će rezultat biti sačuvan.